മാവേലിക്കര: ഫിനാന്‍സ് കമ്പനികള് വന് തട്ടിപ്പ് നടത്തുന്നതായി പരാതി. കമ്പനിയില് നിന്നും വായ്പയെടുത്ത തുകയും പലിശയും തിരിച്ചടച്ചിട്ടും എന്‍ഒസി നല്‍കാതെ ഫിനാന്‍സ് കമ്പനിയും ഷോറൂം അധികൃതരും കബളിപ്പിക്കുന്നതായി ആക്ഷേപം.\nബുധനൂര് പഞ്ചായത്ത് 14-ാം വാര്‍ഡ് അമ്പിളി ഭവനത്തില് കെ. സുകുമാരനാണ് പരാതിക്കാരന്‍്. 2014 ഡിസംബര് 12ന് മാന്നാര് ടൗണിലുള്ള യമഹാ ഷോറൂമില് തന്നെയുള്ള യമഹയുടെ ഫിനാന്‍സ് കമ്പനിയായ ബസന് ഓട്ടോ ഫിനാന്‍സ് ഇന്ത്യ പ്രൈവറ്റ് എന്ന ഫിനാന്‍സ് കമ്പനിയാണ് സുകുമാരന് സ്‌കൂട്ടര് വാങ്ങാനുള്ള ലോണ് നല്‍കിയത്.\nഎല്ലാമാസവും കൃതൃമായി പലിശതുകയും അടച്ചിരുന്നു എന്‍ഒസി വാങ്ങാന് കമ്പനിയില് ചെന്നപ്പോള് ഇത്രമാസ കുടിശിക അടക്കാന് ഉണ്ടെന്ന് അറിയുകയും തുടര്‍ന്ന് പോലീസില് പരാതി നല്‍കുകയും ചെയ്തു. വിഷയത്തില്‍മന്ത്രി ജി.സുധാകരന്,ജില്ലാ കളക്ടര് എന്നിവര്‍ക്ക് നേരിട്ട് പരാതി നല്‍കുകയും ചെയ്തു.പ്രഥമിക അന്വേഷണത്തില് പരാതിക്കാരന് അനുകൂലമായ വസ്തുതകളാണ് പോലീസ് കണ്ടെത്തിയിരിക്കുന്നത്.


രണ്ടാം ദിവസം - 09-09-2021- വിശുദ്ധ ലൂയിസ് ഡി മോൺഫോർട്ടിന്റെ ക്രമമനുസരിച്ചുള്ള ദൈവമാതാവിന്റെ വിമല ഹൃദയ പ്രതിഷ്ടാ ഒരുക്കം : Marian Pathram\nVIMALA HRUDAYA PRATHISHTAMARIOLOGY\nരണ്ടാം ദിവസം – 09-09-2021- വിശുദ്ധ ലൂയിസ് ഡി മോൺഫോർട്ടിന്റെ ക്രമമനുസരിച്ചുള്ള ദൈവമാതാവിന്റെ വിമല ഹൃദയ പ്രതിഷ്ടാ ഒരുക്കം\nഈ ലോകത്തിൽ നാം ജീവിച്ചിരിക്കുന്നിടത്തോളം കാലം അരിഷ്ടതകളും പ്രലോഭനങ്ങളും കൂടാതിരിക്കുക സാദ്ധ്യമല്ല. ജോബിന്റെ പുസ്തകത്തിൽ എഴുതപ്പെട്ടിരിക്കുന്നു: ഭൂമിയിൽ മനുഷ്യജീവിതം ഒരു പോരാട്ടമാണ്.’\nഅതിനാൽ ഓരോരുത്തരും തനിക്കുണ്ടാകുന്ന പ്രലോഭനങ്ങളെ ഓർത്ത് ബോധവാന്മാരാകേണ്ടതും പ്രാർത്ഥനയിൽ ഉണർവുള്ളവരായിരിക്കേണ്ടതുമാകുന്നു. അല്ലെങ്കിൽ, ഒരിക്കലും ഉറക്കത്തിൽ ലയിക്കാതെ ആരെയാണ് വിഴുങ്ങേണ്ടതെന്ന് അന്വേഷിച്ചു ചുറ്റി നടക്കുന്ന പിശാചിനു നിങ്ങളെ വഞ്ചിക്കാൻ സന്ദർഭം ലഭിക്കും.\nലോകത്തിൽ പ്രലോഭനം ഒരിക്കലും ഉണ്ടാകാതിരിക്കത്തക്കവണ്ണം അത്രയ്ക്ക് പരിപൂർണ്ണരും പുണ്യശാലികളുമായി ആരുമില്ല. പ്രലോഭനങ്ങൾ തീർത്തും ഇല്ലാതിരിക്കുക അസാദ്ധ്യം.\nപ്രലോഭനങ്ങൾ ക്ളേശകരവും കിം ന കരവുമാണെങ്കിലും പലപ്പോഴും അത്യന്തം പ്രയോജനകരമാണ്: എന്തുകൊണ്ടെന്നാൽ, അവ മനുഷ്യന് എളിമയും വിശുദ്ധിയും ബോധജ്ഞാനവും കൈവരുത്തുന്നു.\nഎല്ലാ പുണ്യവാന്മാരും അനേകം അരിഷ്ടതകളിലും പ്രലോഭനങ്ങളിലും കൂടി കടന്നുപോയിട്ടാണ് പുണ്യാഭിവൃദ്ധി പ്രാപിച്ചിട്ടുള്ളത്.\nപ്രലോഭനങ്ങളെ ചെറുത്തു നിൽക്കാൻ കഴിയാതിരിന്നവർ നിത്യ ശിക്ഷയ്ക്കു വിധേയരായി നശിച്ചു. പ്രലോഭനങ്ങളോ അനർത്ഥങ്ങളോ ഇല്ലാത്ത വിധം അത്ര വിശുദ്ധമായ ഒരു സന്യാസസഭയോ ഒരു ഏകാന്ത സ്ഥലമോ ഇല്ല.\nമനുഷ്യൻ ജീവിച്ചിരിക്കുന്നിടത്തോളം കാലം പ്രലോഭനങ്ങളിൽ നിന്നു വിമുക്തനായിരിക്കുകയില്ല. പാപകാരണം നമ്മിൽ ത്തന്നെയുണ്ട്. നാം ജഡമോഹത്തിൽ ജനിച്ചവരാണല്ലോ.\nഒരു പ്രലോഭനമോ അനർത്ഥമോ പിൻ വാങ്ങുമ്പോൾ വേറൊന്നു വരുന്നു: കാരണം മനുഷ്യന് ആദിമസൗഭാഗ്യം നഷ്ടപ്പെട്ടുപോയി.\nപ്രലോഭനങ്ങളിൽ നിന്ന് ഒഴിഞ്ഞോടിപ്പോകാൻ അനേകർ പരിശ്രമിച്ചിട്ടുണ്ട്. അവർ കൂടുതൽ കഠിനമായ വയിൽ ചെന്നു വീഴുന്നു.\nഓടിയൊളിച്ച് അവയെ ജയിക്കാമെന്നു കരുതേണ്ടാ ക്ഷമയും യഥാർത്ഥമായ എളിമയും കൊണ്ട് എല്ലാ ശത്രുക്കളേയുംകാൾ നാം ശക്തരായിത്തീരും.\nതിന്മകളെ വേരോടെ പറിച്ചുകളയാതെ ബാഹ്യമായി മാത്രം അവയിൽ നിന്ന് അകന്നു നില്ക്കുന്നവനു പുണ്യാഭിവൃദ്ധി ഉണ്ടാകുകയില്ല.\nമാത്രമല്ല. പ്രലോഭനങ്ങൾ അതിവേഗം മടങ്ങിയെത്തുന്നു: അവന്റെ സ്ഥിതി ഒന്നുകൂടി വഷളാകുന്നു.\nകാർക്കശ്യതയും ബലപ്രയോഗവും കൊണ്ടെന്നതിനേക്കാൾ ക്ഷമയും ദീർഘ ശാന്തതയും വഴി ദൈവസഹായത്തോടെ സാവധാനത്തിൽ നിനക്കു വിജയം വരിക്കാം.\nപ്രലോഭനങ്ങളുണ്ടാകുമ്പോൾ ഉപദ്ദേശം തേടുക: പ്രലോഭന വിധേയരോടു കഠിനമായി വ്യാപരിക്കരുത്. നീ ആശ്വസിക്കപ്പടുവാൻ ആഗ്രഹിക്കുന്നതു പോലെ അവരെ ആശ്വസിപ്പിക്കുക.\nഎല്ലാ പ്രലോഭനങ്ങളുടെയും ആരംഭം മനസ്സിന്റെ അസ്ഥിരതയിൽ നിന്നും ദൈവശരണത്തിന്റെ അഭാവത്തിൽ നിന്നുമാണ്. ചുക്കാനില്ലാത്ത കപ്പൽ തിരമാലകളുടെ മദ്ധ്യേ അലഞ്ഞു തിരിയുന്നതു പോലെ, ഉദാസീനനും പ്രതിജ്ഞാദാർഢ്യമില്ലാത്തവനുമായ മനുഷ്യൻ നാനാവിധ പ്രലോഭനങ്ങൾക്കു വിധേയനാകുന്നു.\nഅഗ്നി ഇരുമ്പിന്റെ സ്വഭാവം തെളിയിക്കുന്നു: പ്രലോഭനം നീതിമാന്റെയും. നമ്മുടെ കഴിവ് എത്രമാത്രമെന്നു നാം അറിയുന്നില്ല: എന്നാൽ, പ്രലോഭനം നാമെങ്ങനെയുള്ളവനെന്നു വെളിപ്പെടുത്തുന്നു.\nപ്രലോഭനത്തിന്റെ ആരംഭത്തിൽ നാം പ്രത്യേകം സൂക്ഷിക്കണം.ശത്രു ,മനസ്സിന്റെ വാതിൽ കടന്ന് അകത്തു പ്രവേശിക്കാൻ സമ്മതിക്കരുത്. അവൻ പുറത്തുനിന്നു വാതിലിൽ മുട്ടുന്ന സമയത്തു തന്നെ എതിർത്താൽ എളുപ്പത്തിൽ അവനെ തോല്പിക്കാം.\nആകയാൽ ആരോ പറഞ്ഞിട്ടുണ്ട്: ‘ആരംഭത്തിൽത്തന്നെ തടുക്കുക: താമസം കൊണ്ട് രോഗം മൂർച്ഛിച്ചാൽ ഔഷധങ്ങൾ നിഷ്ഫലമാകും.,\nആദ്യം മനസ്സിൽ വെറുമൊരു വിചാരം ഉണ്ടാകുന്നു: അത് ഉടൻ ശക്തിമത്തായ ഭാവനയായി മാറുന്നു: അനന്തരം അനന്ദവും ദുശ്ചലനങ്ങളും, ഒടുവിൽ സമ്മതവും വന്നു ചേരുന്നു. ആരംഭത്തിൽത്തന്നെ നാം എതിർക്കാതിരിക്കയാണെങ്കിൽ ദുഷ്ടശത്രു അല്പാല്പമായി നമ്മിൽ കയറിപ്പറ്റുന്നു: അവസാനമായി പൂർണ്ണമായി നമ്മിൽ കയറിപ്പറ്റുന്നു: അവസാനമായി പൂർണ്ണമായി പ്രവേശിക്കുന്നു.\nഒരുവൻ ശത്രുവിനെ എതിർക്കാൻ എത്രയ്ക്ക് മടി കാണിക്കുന്നുവോ അത്രയ്ക്ക് അവൻ ബലഹീനനുമാകുന്നു. ശത്രു അവന്റെമേൽ പ്രബലപ്പെടുകയും ചെയ്യുന്നു.\nചിലർക്ക് തങ്ങളുടെ പുണ്യജീവിതത്തിന്റെ ആരംഭത്തിൽ കഠിനമായ പ്രലോഭനങ്ങളുണ്ടാക്കുന്നു: മറ്റു ചിലർക്ക് അവസാനത്തിലും. ചിലർക്ക് ജീവിതം മുഴുവനും അരിഷ്ടതകൾ തന്നെ.\nദൈവപരിപാലനയുടെ നീതിയും വിജ്ഞാനവുമനുസരിച്ച് ചിലർക്കു ലഘുവായ പ്രലോഭനങ്ങളെ ഉണ്ടാക്കുന്നുള്ളൂ. ദൈവം മനുഷ്യരുടെ സ്ഥിതിയും യോഗ്യതകളും കണക്കിലെടുത്ത് തിരഞ്ഞെടുക്കപ്പെട്ടവരുടെ രക്ഷയ്ക്കു വേണ്ടി സമസ്തവും മുൻകൂട്ടി ക്രമപ്പെടുത്തുന്നു.\nആകയാൽ, പ്രലോഭനങ്ങളുണ്ടാക്കുമ്പോൾ നാം നിരാശപ്പെടരുത്. എല്ലാ അനർത്ഥങ്ങളിലും ദൈവസഹായമുണ്ടാകാൻ നാം എരിവോടെ പ്രാർത്ഥിക്കണം. വിശുദ്ധപൗലോസു പറയുന്നു: ” പ്രലോഭനങ്ങളോട് അതിജീവിക്കാൻ വേണ്ട ശക്തി ദൈവം തരും “\nഎല്ലാ അനർത്ഥങ്ങളിലും പ്രലോഭനങ്ങളിലും ദൈവത്തിന്റെ തൃക്കരങ്ങളുടെ കീഴിൽ നമ്മുടെ ആത്മാക്കളെ എളിമപ്പെടുത്തണം: ‘ആത്മനാ എളിമയുള്ളവരെ ദൈവം രക്ഷിച്ചുയർത്തും.”\nഒരുത്തൻ എത്രയ്ക്ക് പുണ്യത്തിൽ അഭിവൃദ്ധി പ്രാപിച്ചുവെന്ന് അനർത്ഥങ്ങളും പ്രലോഭനങ്ങളും സ്പഷ്ടമായി കാണിച്ചു തരും. അവയിലാണ് അവനു കൂടുതൽ യോഗ്യത കൈവന്നത് : അവന്റെ യോഗ്യത പ്രത്യക്ഷമായത്.\nഅനർത്ഥമില്ലാത്തപ്പോൾ ഒരുത്തന് എരിവും തിഷ്ണതയും ഉണ്ടാവുക വലിയ കാര്യമല്ല. അനർത്ഥങ്ങളുടെ ഇടയ്ക്ക് സമസ്തവും ക്ഷമയോടെ സഹിക്കുന്നതു പുണ്യാഭിവൃദ്ധിയുടെ പ്രത്യാശയ്ക്ക് വക നൽകുന്നു.\nചിലർ വലിയ പ്രലോഭനങ്ങളെ വിജയിക്കുന്നുണ്ടെങ്കിലും അനുദിനമുണ്ടായിക്കൊണ്ടിരിക്കുന്ന നിസ്സാര പ്രലോഭനങ്ങളിൽ അധ:പതിക്കുന്ന നമ്മൾ എളിമപ്പെട്ട് വലിയ കാര്യങ്ങളിൽ നമ്മളിൽത്തന്നെ ആശ്രയിക്കാതിരിക്കുകയാണു വേണ്ടത്.\nപ്രലോഭനങ്ങൾ നമ്മുടെ ബലഹീനത കാണിച്ചു തരുന്നു. ആകയാൽ നാം എത്രമാത്രം എളിമ ഉണ്ടായിരിക്കേണ്ടവരാണ്! ദൈവസഹായം കൂടാതെ എത്രയും ലഘുവായ ഒരു സുകൃതം അനുഷ്ഠിക്കാനോ ഒരു ചെറിയ പാപം വർജ്ജിക്കാനോ നാം അശക്തരാണെന്ന് അവ നമ്മെ ബോദ്ധ്യപ്പെടുത്തുന്നു.\nഓ! ഈശോ, പ്രലോഭനങ്ങളുടെ മദ്ധ്യേ അങ്ങിൽ ആശ്രയിക്കാതിരിക്കാനും, തിന്മയിലേയ്ക്കുള്ള സ്വാഭാവിക വാസനയനുസരിച്ച് അങ്ങയെ ദ്രോഹിക്കാനും മാത്രമേ എനിക്കു സാധിക്കുകയുള്ളൂ. ആകയാൽ, എന്നിൽത്തന്നെ ശരണം വയ്ക്കാതെ അങ്ങയെ ആശ്രയിച്ചു കൊണ്ട് ഞാൻ വിലപിക്കുന്നു: കർത്താവേ : എന്നെ രക്ഷിക്കുക: അല്ലെങ്കിൽ ഞാൻ നശിക്കും.’ വിശുദ്ധ, പത്രോസിനെപ്പോലെ ഞാൻ അങ്ങയുടെ അടുക്കലേയ്ക്ക് എന്റെ കരങ്ങൾ നീട്ടുന്നു: ഞാൻ നശിക്കുവാൻ അങ്ങ് അനുവദിക്കയില്ലെന്നു പ്രത്യാശിക്കുന്നു.\nപ്രലോഭനങ്ങൾ ഒരിക്കലും ഉണ്ടാവാതിരിക്കത്തക്കവണ്ണം അത്രയ്ക്കും പരിപൂർണ്ണരും പുണ്യശാലികളുമായി ആരുമില്ല. പ്രലോഭനങ്ങൾ നിശ്ശേഷം ഇല്ലാതിരിക്കുക അസാദ്ധ്യമാണ്.\nപ്രലോഭനങ്ങളിൽ ഉണർന്നിരുന്നു പ്രാർത്ഥിക്കുവിൻ.\nഅത്ഭുതം ആരംഭിച്ചതു പരിശുദ്ധ മറിയം വഴി.\nപതിനാലാം ദിവസം-22-09-2021-വിശുദ്ധ ലൂയിസ് ഡി മോൺഫോർട്ടിന്റെ ക്രമമനുസരിച്ചുള്ള ദൈവമാതാവിന്റെ വിമല ഹൃദയ പ്രതിഷ്ടാ ഒരുക്കം\nസാത്താനുമായി നിരന്തരം പോരാടുന്നുണ്ടോ, എങ്കില് സഹായത്തിനായി മാതാവിനെ വിളിക്കൂ…\nനമ്മുടെ കര്‍ത്താവിന്റെ തുടര്‍ന്നുള്ള ജീവിതം സൂക്ഷ്മമായി നിരീക്ഷിച്ചാല് മറിയംവഴി വേണം തന്റെ അത്ഭുതങ്ങള് ആരംഭിക്കാന് എന്നുള്ളതായിരുന്നു അവിടുത്തെ തിരുമനസ്സെന്നു മനസിലാകും. അവിടുന്നു യോഹന്നാനെ തന്റെ അമ്മയായ എലിസബത്തിന്റെ ഉദരത്തില്‍വച്ചു വിശുദ്ധീകരിച്ചു. പക്ഷേ അതു സംഭവിച്ചത് മറിയത്തിന്റെ മധുരമൊഴികള് വഴിയാണ്. അവള് സംസാരിച്ചു തീരുംമുമ്പേ യോഹന്നാന് ശുദ്ധീകരിക്കപ്പെട്ടു. ഇതായിരുന്നു അവിടുത്തേ കൃപയുടെ തലത്തിലെ ആദ്യ അത്ഭുതം.\nകാനായിലെ കല്യാണത്തില് അവിടുന്ന് വെള്ളം വീഞ്ഞാക്കി. അതിനു കാരണം മറിയത്തിന്റെ വിനീതമായ പ്രാര്‍ത്ഥന മാത്രമാണ്. പ്രകൃതിയുടെ തലത്തിലെ ആദ്യത്ഭുതമിതത്രേ. അവിടുന്ന് മറിയം വഴി അത്ഭുതങ്ങള് ആരംഭിച്ചു; മറിയം വഴി അതു തുടര്‍ന്നു; കാലത്തിന്റെ അവസാനം വരെ മറിയം വഴി അതു തുടരുക തന്നെ ചെയ്യും.\nപരിശുദ്ധാത്മാവായ ദൈവത്തിന്, ദൈവികപിതൃത്വം അവകാശപ്പെടാനാവില്ലെങ്കിലും – എന്നുവച്ചാല് മറ്റൊരു ദൈവവ്യക്തിയെ പുറപ്പെടുവിച്ചില്ലെങ്കിലും അവിടുന്ന് മണവാട്ടിയായ മറിയത്തില് ഫലമണിഞ്ഞു. അവളോടുകൂടിയും, അവളിലും, അവളുടേതുമായി പരിശുദ്ധാത്മാവ് തന്റെ മാസ്റ്റര് പീസ് (നായകശില്പം) മെനഞ്ഞു. അതാണ് മനുഷ്യനായിത്തീര് ദൈവം. അവിടുന്നു ലോകാവസാനം വരെ അനുദിനം തെരഞ്ഞെടുക്കപ്പെട്ടവരെയും ശിരസ്സായ ക്രിസ്തുവിന്റെ മൗതികശരീരത്തിലെ അംഗങ്ങളെയും ഉല്പാദിപ്പിച്ചുകൊണ്ടേ ഇരിക്കുന്നു. ഇക്കാരണത്താലാണ് പരിശുദ്ധാത്മാവ് തനിക്കേറ്റവും പ്രീയപ്പെട്ടവളും തന്നില് നിന്ന് ഒരിക്കലും വേര്‍പിരിയാത്ത വധുവുമായ മറിയത്തെ ഒരാത്മാവില് എത്ര കൂടുതലായി കാണുന്നുവോ അത്രയ്ക്കധികമായ ശക്തിയോടും നിരന്തരവുമായി ആ ആത്മാവില് പ്രവര്‍ത്തിച്ച്, യേശുക്രിസ്തുവിനെ ആത്മാവിലും ആത്മാവിനെ യേശുക്രിസ്തുവിലും രൂപപ്പെടുത്തുത്.\nപരിശുദ്ധാത്മാവിനു സ്വയമായി ഫലദായകത്വം ഇല്ലാതിരിക്കേ പരിശുദ്ധ കന്യക അവിടുത്തേക്ക് അതു നല്‍കി എന്ന് ഇവിടെ ധ്വനിക്കുന്നില്ല. അവിടുു ദൈവമാകയാല് പിതാവിനും പുത്രനും ഒപ്പമുള്ള ഒരു ഫലദായകത്വം അല്ലെങ്കില് ഉല്പാദകശക്തി അവിടുത്തേക്കുമുണ്ട്. അവിടുന്ന് മറ്റൊരു ദൈവികവ്യക്തിയെ പുറപ്പെടുത്താത്തതുകൊണ്ട് തന്റെ കഴിവിനെ ഉപയോഗിച്ചില്ലെന്നു മാത്രം. തനിക്ക്, അവളേ കൂടിയേതീരു എന്നില്ലാതിരുന്നിട്ടും അവിടുന്ന് തന്റെ ഫലദായകത്വത്തെ പ്രവൃത്തിപഥത്തില് കൊണ്ടുവരുവാന് അവളെ ഉപയോഗിച്ചു. അങ്ങനെ അവളിലും അവള് വഴിയും അവിടുന്ന് യേശുക്രിസ്തുവിനും അവിടുത്തേ അവയവങ്ങള്‍ക്കും രൂപം നല്‍കി. ക്രിസ്ത്യാനികളില് ഏറ്റവും ആത്മീയരും ജ്ഞാനികളായവര്‍ക്കുപോലും അജ്ഞാതമായ കൃപാവരത്തിന്റെ രഹസ്യം.\n3. വിമലഹൃദയപ്രതിഷ്ഠാ ഒരുക്ക ധ്യാനവും വിചിന്തനവും.\nപാപം ജീവിതം നശിപ്പിക്കും.\n“പാപത്തിന്റെ വേതനം മരണമാണ് . ദൈവത്തിന്റെ ദാനമാകട്ടെ , നമ്മുടെ കർത്താവായ യേശുക്രിസ്തുവഴിയുള്ള നിത്യജീവനും”(റോമാ 6:22-23).\nപാപത്തിന്റെ വിവരണാതീതമായ ദുരന്തഫലങ്ങൾ സൂചിപ്പിക്കാനാണ് “പാപത്തിന്റെ വേതനം മരണമാണ് ” (റോമാ 6:23) എന്ന് വിശുദ്ധ ബൈബിൾ പറയുന്നത്. ഇഹലോക ജീവിതത്തിന്റെ വിരാമം സൂചിപ്പിക്കുന്ന ആത്മ – ശരീരങ്ങളുടെ വേർപെടലിനെക്കാൾ ആഴമേറിയ അർഥമാണ് ബൈബിളിൽ ‘മരണ’ത്തിനുള്ളത്. ദൈവത്തിൽനിന്നുള്ള വേർപെടൽ, ആത്മാവിന്റെ ആന്തരികശക്തികൾക്ക് ശരീരത്തിന്റെ മേലുള്ള നിയന്ത്രണമില്ലായ്മ അതായത്, ചെയ്യാനാഗ്രഹിക്കാത്ത തിന്മ ചെയ്തുപോകുന്ന ദുർഭഗാവസ്ഥ, സഹജരുമായുള്ള അകൽച്ച, സൃഷ്ടപ്രപഞ്ചത്തിന് നമ്മോടുള്ള ശത്രുത, രോഗവും മരണവും എന്നിവയെല്ലാം ഉൾപ്പെടുന്ന അവസ്ഥയ്ക്കാണ് മരണം എന്ന് തിരുവചനം പറയുന്നത്. (കത്തോലിക്കാ സഭയുടെ മതബോധനഗ്രന്ഥം 399 -400 – ഖണ്ഡികകൾ പരിശോധിക്കുക). ദൈവകല്പനകളുടെ ലംഘനത്തിന്റെ അനിവാര്യഫലം ദൈവത്തിൽനിന്നുള്ള വേർപെടലാണ്. അതാണ് മനുഷ്യബന്ധങ്ങളിലെ തകർച്ചയ്ക്കും സ്യഷ്ടവസ്തുക്കളിൽനിന്നുള്ള വിനാശകരമായ ശത്രുതയ്ക്കും ശാരീരിക മരണത്തിനും കാരണമായത്.\nപാപം:ഏറ്റവും വലിയ തിന്മ\nവിശുദ്ധ ഗ്രന്ഥകർത്താക്കൾ പാപത്തെ അവതരിപ്പിക്കുന്നത് മനുഷ്യരെ നശിപ്പിക്കുന്ന ഏറ്റവും വലിയ തിന്മയായും ഏക തിന്മയായുമാണ്.\nമനുഷ്യവംശത്തിന് അഭിമുഖീഭവിക്കുന്ന മറ്റെല്ലാ തിന്മകളും ഉടലെടുക്കുന്നത് പാപം എന്ന തിന്മയിൽ നിന്നാണെന്നും ബൈബിൾ വ്യക്തമാക്കുന്നു. പാപം അഗ്രാഹ്യമായ ഒരു രഹസ്യം തന്നെയാണ്. അതിന്റെ ദുരന്തഫലങ്ങൾ വിവരണാതീതമാണ്.\n“പാപത്തിന്റെ വേതനം മരണമാണ് ” എന്ന ഹ്രസ്വമായ പ്രസ്താവനയിലൂടെ വിശുദ്ധ ബൈബിൾ ഇക്കാര്യമാണ് വ്യക്തമാക്കുന്നത്.\nപാപം ദൈവത്തോടുള്ള ബന്ധം തകർക്കും\nപാപം മൂലം ഉളവാകുന്ന ദൈവവുമായുള്ള ബന്ധത്തകർച്ചയുടെ ആഴം പാപത്തിന്റെ നിർവചനത്തിൽത്തന്നെ സുവ്യക്തമാണ് : “പാപം ദൈവത്തിനെതിരേയുള്ള ദ്രോഹമാണ് ; നന്മയും തിന്മയും അറിഞ്ഞുകൊണ്ടും തീരുമാനിച്ചുകൊണ്ടും ‘ദൈവത്തെപ്പോലെ’ ആകാനുള്ള ആഗ്രഹത്തിലുടെ ദൈവത്തിനെതിരേ നടത്തുന്ന മത്സരമാണ് ; ദൈവത്തെ നിന്ദിച്ചുകൊണ്ടു പോലുമുള്ള ആത്മസ്നേഹമാണ് “( മതബോധന ഗ്രന്ഥം 1850 ). മാരകപാപത്തെപ്പറ്റി തിരുസഭ പഠിപ്പിക്കുന്നത് ” അത് മനുഷ്യഹൃദയത്തിലെ സ്നേഹം നശിപ്പിക്കുന്നു ; അത് മനുഷ്യനെ അവന്റെ പരമലക്ഷ്യവും സൗഭാഗ്യവുമായ ദൈവത്തിൽനിന്ന് , അവിടത്തേക്കാൾ താണ ഒരു നന്മയെ കൂടുതൽ ഇഷ്ട പ്പെടുകവഴി, അകറ്റുന്നു ” ( മതബോധന ഗ്രന്ഥം 1855 ) എന്നാണ് .\nലഘു പാപം ദൈവവുമായുള്ള സൗഹൃദവും സ്നേഹവും ഇല്ലാതാക്കുന്നില്ലെങ്കിലും അത് ആ ദിവ്യസ്നേഹത്തെ ദ്രോഹിക്കുകയും മുറിപ്പെടുത്തുകയും ചെയ്യുന്നു (മതബോധനഗ്രന്ഥം 1863, 1855 ).\nപാപം മനുഷ്യപ്രകൃതിക്ക് എതിര്\nപാപം മനുഷ്യപ്രകൃതിക്ക് എതിരാണ് . അതൊരു ദുര്യോഗമാണ്. ഒരു പരാജയമാണ്, തെറ്റുപറ്റലാണ്, വ്യതിചലനമാണ്, വഴിപിഴയ്ക്കലാണ്, ദൈവത്തിനെതിരേയുള്ള വിപ്ലവമാണ്, പ്രക്ഷോഭമാണ്, ദുഷ്ടതയാണ്, വഷളത്തമാണ്, ദൈവനിന്ദയാണ്, ചതിക്കലാണ്, മതഭ്രംശമാണ്, അധർമമാണ്, തലതിരിഞ്ഞ പ്രവൃത്തിയാണ് . കൊളളരുതായ്മയാണ്, അപരാധ മാണ്, അനീതിയാണ്. കല്പിച്ചുകൂട്ടിയുള്ള ദ്രോഹബുദ്ധിയാണ്.\nപാപം അവനവനുതന്നെ വരുത്തിവയ്ക്കുന്ന വിനാശം അതിദയാ നകമാകുന്നതിനാലാണ് , ഒരു പാപം ചെയുന്നതിനെക്കാൾ ഭേദം മരണമാണെന്ന് വിശുദ്ധർ പറഞ്ഞിരുന്നത്.\nപാപം സർവനാശം വരുത്തും\nഅത് ഒരുവനെ ദൈവപിതാവിന്റെ വത്സലപുത്രൻ എന്ന – ത്തുനിന്ന് അധിപതിപ്പിച്ച ‘ പിശാചിന്റെ അടിമയാക്കും (1 യോഹന്നാൻ 3:8).\nചെയ്യാനാഗ്രഹിക്കാത്ത തിന്മ ചെയ്തുപോകുംവിധം അവന്റെ ആത്മാ വിന്റെ ആന്തരിക ശക്തികൾക്ക് ശരീരത്തിന്റെ മേലുള്ള നിയന്ത്രണം നശിപ്പിക്കും കത്തോലിക്കാ സഭയുടെ (മതബോധനഗ്രന്ഥം 400 ). ഭാര്യാ – ഭർത്തൃ ബന്ധംപോലെയുള്ള അതിഗാഢ സ്നേഹബന്ധത്തിൽപ്പോലും വിള്ളലും അപരിഹാര്യമായ തകർച്ചയുമുണ്ടാക്കും ( ഉത്പത്തി2, 23 ;3:11 – 12 ). കുറ്റബോധത്താൽ വേട്ടയാടപ്പെട്ട് സമാധാനം നഷ്ടപ്പെടും ( സംഖ്യ 32 :23 ; സങ്കീ. 38:4 ), ജീവിതം ദുരിതപൂർണമാകും (റോമ2:10 ) സാമ്പത്തിക ഭദ്രത തകർന്ന് വൻ പ്രതിസന്ധിയിലാകും (സുഭാ 13 , 21 ). പ്രയത്നങ്ങളും കഠിനാധ്വാനവും നിഷ്ഫലമായി, ശപിക്കപ്പെട്ട അവസ്ഥയിലെത്തും (ഉത്പ3:17 ; നിയമ 28 : 20 ). നിലവിലുള്ള ഉയർച്ച ഇല്ലാതായി പെട്ടെന്ന് അധ:പതിക്കും (സങ്കീ 73 ,3, 16 , 17 , 19). ഒരു ഐശ്വര്യവും നിലനില്ക്കാത്ത സ്ഥിതിവരും (സുഭാ 28 , 13 ). ഭാവി നശിക്കും (സുഭാ 24 , 20). രക്ഷപ്പെടാനാവാത്ത തകർച്ചയിൽ ചെന്നുവീഴും (സുഭാ . 29 , 1). അപമാനിതനാവുകയും ശത്രുക്കളുടെ പരിഹാസപാത്രമാവുകയും ചെയ്യും (പ്രഭാ 18 : 31). പ്രിയപ്പെട്ടതെല്ലാം കൈമോശം വന്ന് ജീവിതം പൂർണമായും നശിക്കും (സങ്കീ 39 : 11 ; പ്രഭാ 23 : 16). രോഗം പിടിപെട്ട് അപ്രതീക്ഷിതമായി മരിക്കും (സങ്കീ 38 :3,7, 9) . ഇതിനെല്ലാം പുറമേ , നിത്യനരകാഗ്നിക്ക് ഇരയായി ത്തീരും (പ്രഭാ7:16 – 17). സർവോപരി സ്വപുത്രനെ തന്നു സ്നേഹിച്ച് ദൈവത്തെ അത് ദ്രോഹിക്കും (കത്തോലിക്കാ സഭയുടെ മതബോധന ഗ്രന്ഥം 1850). നമുക്കുവേണ്ടി കുരിശുമരണം ഏറ്റെടുത്ത യേശുവിനെ മനഃപൂർവം വീണ്ടും കുരിശിൽ തറയ്ക്കും (ഹെബ്രാ6:5–6); രക്ഷയുടെ ദിനത്തിനുവേണ്ടി നമ്മെ മുദ്രിതരാക്കിയ പരിശുദ്ധാത്മാവിനെ വേദനിപ്പിക്കും (എഫേ4: 30).\nഉപേക്ഷയാലുള്ള പാപത്തിന്റെ ഫലവും ഭയാനകം\nദൈവത്തിന് ജീവിതത്തിൽ പ്രഥമസ്ഥാനം നല്കാതിരിക്കുക എന്ന ഉപേക്ഷയാലുള്ള പാപംപോലും എത്രയേറെ മറ്റു പാപങ്ങളാണ് ജനിപ്പി ക്കുന്നതെന്ന് വിശുദ്ധ ബൈബിൾ പറയുന്നുണ്ട് : “ അവർ ദൈവത്തെ അറിഞ്ഞിരുന്നെങ്കിലും അവിടത്തെ ദൈവമായി മഹത്ത്വപ്പെടുത്തുകയോ അവിടത്തേക്ക് നന്ദി പ്രകാശിപ്പിക്കുകയോ ചെയ്തില്ല . അതുകൊണ്ട് ദൈവം , അവരെ തങ്ങളുടെ ഭോഗാസക്തതികളോടുകൂടെ ശരീരങ്ങൾ പരസ്പരം അപമാനിതമാക്കുന്നതിന് , അശുദ്ധിക്ക് വിട്ടുകൊടുത്തു. അവർ എല്ലാത്തരത്തിലുമുള്ള അനീതിയും ദുഷ്ടതയും അത്യാഗ്രഹവും മയും നിറഞ്ഞവരാണ്, അസൂയ, കൊലപാതകം, ഏഷണി, കലഹം, വഞ്ചന, പരദ്രോഹം എന്നിവയിൽ അവർ മുഴുകുന്നു . അവർ പരദൂഷ രരും ദൈവനിന്ദകരും ധിക്കാരികളും ഗർവിഷ്ഠരും പൊങ്ങച്ചക്കാരും തിന്മകൾ ആസൂത്രണം ചെയ്യുന്നവരും മാതാപിതാക്കന്മാരെ അനുസരിക്കാത്തവരും ബുദ്ധിഹീനരും അവിശ്വസ്തരും ഹൃദയശൂന്യരും കരുണയില്ലാത്തവരും ആയിത്തീർന്നു ” (റോമാ 1: 21, 24, 29 – 31).\nലഭിച്ച പാപക്ഷമ നിസ്സാരമാക്കരുത്\nഇത്ര വിനാശകരമായ പാപത്തിൽ നിന്നും അതിന്റെ ശിക്ഷകളിൽനിന്നും നാം ഇപ്പോൾ മോചിതരായിരിക്കുന്നത് ദൈവത്തിന്റെ അളവറ്റ കരുണയാലാണ്. പാപം വെറുത്തുപേക്ഷിക്കാതിരുന്ന്\nഅളവറ്റ ഈ കരുണയെ നാം\nമുതലെടുക്കരുത്. വിശുദ്ധ പൗലോസിന്റെ വാക്കുകളിൽ ഇത് വ്യക്തമാകുന്നു : “നിന്നെ മാനസാന്തരത്തിലേക്കു നയിക്കുന്ന ദൈവത്തിന്റെ ദയാധിക്യം അറിയാതെ അവിടത്തെ ദയയുടെയും സഹിഷ്ണുതയുടെയും ക്ഷമയുടെയും സമ്പന്നത നീ നിസ്സാരമാക്കുകയാണോ ? എന്നാൽ ദൈവത്തിന്റെ നീതിവിധി വെളിപ്പെടുന്ന ക്രാധ ത്തിന്റെ ദിനത്തിലേക്ക് നീ നിന്റെ കഠിനവും മാനസാന്തരപ്പെടാത്തതു മായ ഹൃദയം നിമിത്തം നിനക്കുതന്നെ ക്രോധം സംഭരിച്ചുവയ്ക യാണ് ” (റോമാ2: 4-5).\nപാപത്തിന്റെ ഫലമായുണ്ടാകുന്ന വിനാശങ്ങൾ ദൈവത്തിന്റെ ശിക്ഷ എന്നതിലുപരി പാപത്തിന്റെ തന്നെ അനിവാര്യഫലങ്ങളാണ്. അവ നമ്മുടടെമേൽ പതിക്കാതിരിക്കാനാണ് ദൈവം തന്റെ പുത്രനെത്തന്ന നമുക്ക് രക്ഷകനായി തന്നത് : “ദൈവം തന്റെ പുത്രനെ ലോകത്തിലേ ക്കയച്ചത് ലോകത്തെ ശിക്ഷയ്ക്ക് വിധിക്കാനല്ല . പ്രത്യുത , അവൻ വഴി ലോകം രക്ഷ പ്രാപിക്കാനാണ് ” (വി. യോഹ3: 17).\nമാനസാന്തര സന്നദ്ധത: കരുണയർഹത നേടും\nധൂർത്തപുത്രന്റെ ഉപമ പാപിയോടുള്ള ദൈവത്തിന്റെ അനന്ത മായ കരുണയെപ്പറ്റിയാണ് പറയുന്നത്. മകൻ പാപവഴികൾ ഉപേക്ഷിച്ചി തിരിച്ചു വന്നതിലുള്ള ആനന്ദത്തിൽ അവന്റെ മുൻകാല പാപജീവി പിതാവ് വിസ്മരിക്കുകയാണ് : ” ഉടനെ മേല്ത്തരം വസ്ത്രം കൊണ്ടുവന്ന് ഇവനെ ധരിപ്പിക്കുവിൻ. ഇവന്റെ കൈയിൽ മോതിരവും കാലിൽ ചെരിപ്പും അണിയിക്കുവിൻ.” തുടങ്ങിയ വാക്കുകൾ ഇതാണ് വ്യക്തതമാക്കുന്നത്.\nഎന്നാൽ , മാനസാന്തരത്തിന്റെ ഫലങ്ങൾ മകൻ പുറപ്പെടുത്തുംവരെ പിതാവ് ഒരു മുൻകൈയെടുക്കലും നടത്തിയില്ല എന്നത് ശ്രദ്ധേയമാണ്. മകന്റെ നഷ്ടത്തിൽ രാപകൽ അതീവമായി ഹൃദയം നുറുങ്ങിയവനായിട്ടും പിതാവ് അവനെ തേടിപ്പോകുന്നില്ല. ഭൃത്യരെ പറഞ്ഞുവിടാനും മുതിരുന്നില്ല . മകനു സുബാധംവന്ന് വഴികൾ ഉപേക്ഷിക്കാത്തിടത്തോളം കാലം\nപിതാവിന്റെ കരുണ അവൻ വിലമതിക്കുന്നില്ല എന്നതാണ് അതിനു കാരണം. നാം പാപത്തെ ന്യായീകരിച്ചു കൊണ്ടും പാപം വെറുത്തുപേക്ഷിക്കാൻ തയ്യാറാകാതെയും ജീവിച്ചാൽ ദൈവത്തിന്റെ അനന്തകരുണ് നമുക്ക് ആസ്വദിക്കാനാവില്ല. ആത്മാർഥമായി അനുതപിച്ച് പാപവും പാപഹേതുക്കളും വെറുത്തുപക്ഷിക്കുക മാത്രമാണ് ദൈവകരുണയ്ക്ക് അർഹത നേടാനുള്ള വഴി.\nമരിയഭക്തി : പാപജീവിതം ഒഴിവാക്കാനുള്ള പോംവഴി\nപാപ ചേറ്റിൽ വീഴാതെ നമ്മെ കാക്കാൻ അമലോദ്ഭവയായ മറിയത്തെപ്പോലെ കഴിവുള്ള മറ്റാരുണ്ട് ? മരിയ ഭക്തി വിശ്വസ്തതയോടും സ്ഥിരതയോടും കൂടെ അഭ്യസിക്കുന്നവരാരും പാപത്തിൽനിന്ന് സംരക്ഷിക്കപ്പെടാതിരിക്കുകയില്ല . വിശുദ്ധ ബർണാർദിന്റെ വാക്കുകൾ ഉദ്ധരിച്ചു കൊണ്ട് വിശുദ്ധ ലൂയിസ് ഡി മോൺ ഫോർട്ട് ഇക്കാര്യം വ്യക്തമാക്കുന്നുണ്ട് : ‘മറിയം താങ്ങുമ്പോൾ നീ വീഴുകയില്ല ; അവൾ സംരക്ഷിക്കു മ്പോൾ നീ ഭയപ്പെടേണ്ടാ; അവൾ നയിക്കുമ്പോൾ നീ ക്ഷീണിക്കുകയില്ല. അവൾ അനുകൂലയായിരിക്കുമ്പോൾ നീ നിത്യസൗഭാഗ്യത്തിന്റെ തുറമുഖ ത്തുചെന്നെത്തും’. ഇതുതന്നെ വിശുദ്ധ ബൊനവെഞ്ചർ കുറെക്കൂടെ വ്യക്തമായിപ്പറയുന്നു : ‘പരിശുദ്ധ കന്യക , വിശുദ്ധിയുടെ പൂർണതയിൽ വിശുദ്ധരെ സൂക്ഷിക്കുക മാത്രമല്ല, വിശുദ്ധർ പുണ്യപൂർണതയിൽനിന്ന് വീണു പോകാതിരിക്കാൻ അവരെ അതിന്റെ സമൃദ്ധിയിൽ നിലനിർത്തുകയും ചെയ്യുന്നു . നഷ്ടപ്പെടാതിരിക്കത്തക്കവണ്ണം അവരുടെ സുകൃതങ്ങളെയും നിഷ്ഫലമാകാതിരിക്കത്തക്കവണ്ണം അവരുടെ യോഗ്യതകളെയും, കൈവിട്ടു പോകാതിരിക്കത്തക്കവിധം അവർക്കു ലഭിക്കുന്ന കൃപാവരങ്ങളെയും അവൾ കാത്തുസൂക്ഷിക്കുന്നു. മാത്രമല്ല, പിശാചിന്റെ ഉപദ്രവങ്ങളിൽനിന്നു സംരക്ഷിക്കുന്നു . വല്ല കാരണത്താലും പാപത്തിൽ വീണുപോയാൽ തന്റെ ദിവ്യ സുതന്റെ ശിക്ഷയിൽനിന്നുപോലും അവരെ രക്ഷിക്കുന്നു. ” ( യഥാർത്ഥ മരിയഭക്തി 174 ).\n” മകനേ , നീ പാപം ചെയ്തിട്ടുണ്ടോ ? ഇനി ചെയ്യരുത് . പഴയ പാപങ്ങളിൽനിന്നുള്ള മോചനത്തിനായി പ്രാർഥിക്കുക . സർപ്പത്തിൽ നിന്നെന്നപോലെ പാപത്തിൽനിന്ന് ഓടിയകലുക ; അടുത്തുചെന്നാൽ അതു കടിക്കും ; അതിന്റെ പല്ലുകൾ സിംഹത്തിന്റെ പല്ലുകളാണ് ; അതു ജീവൻ അപഹരിക്കും. നിയമലംഘനം ഇരുവായ്ത്തലവാൾപാലെയാണ് ; അതുണ്ടാക്കുന്ന മുറിവുകൾ ഉണങ്ങുകയില്ല ” ( പ്രഭാ 21:1 – 3).\n“പാപം ആവർത്തിക്കരുത് : ആദ്യത്തതുപോലും ശിക്ഷിക്കപ്പെടാതിരിക്കുകയില്ല ” (പ്രഭാ7:8 ) . “സിംഹം ഇരയ്ക്കു വേണ്ടി പതിയിരിക്കുന്നു: പാപം പാപിയെ കാത്തിരിക്കുന്നു ” (പ്രഭാ 27:10 ), “പാപം ചെയ്യുന്നവൻ സ്വന്തം ജീവന്റെ ശത്രുവാണ് ” (തോബി 12 :10 ).\nരണ്ടാം ദിന പ്രാർഥന\nപാപത്തെപ്പറ്റി ബോധ്യപ്പെടുത്തുന്ന പരിശുദ്ധാത്മാവേ, പാപത്തെപ്പറ്റിയുള്ള അറിവിൽ എന്നെ വളർത്തണമേ, പാപം നിസാരവത്കരിക്കുന്ന ലേകസ്വാധീനത്തിൽനിന്ന് എന്നെ രക്ഷിക്കണമേ, നിഗൂഢമായിരിക്കുന്ന എന്റെ പാപങ്ങളെല്ലാം എനിക്കു വെളിപ്പെടുത്തിത്തരണമേ. പാപത്തിന്റെ വിനാശഫലങ്ങളെക്കുറിച്ചുള്ള ബോധ്യം എന്നിൽ സജീ വമാക്കണമേ. എന്റെ പാപം ദൈവത്തെ എത്രമാത്രം ദ്രോഹിക്കും എന്ന തിരിച്ചറിവിലേക്ക് എന്നെ നയിക്കണമേ. ഈശോയോടുള്ള സ്നേഹത്തെ പ്രതി പാപത്തോടുള്ള വെറുപ്പും ഭയവും എന്നിൽ ഉളവാക്കണമേ. പാപമാലിന്യമേശാത്ത കന്യകമറിയമേ, പാപത്തിൽ വീഴാതെ എന്നെ കാക്കണമേ,\nവേളാങ്കണ്ണി പള്ളിയിലെ മരിയന് വിശേഷങ്ങള്


കെ-ഫോണ് മുടക്കരുത് ; നമ്മുടെ മക്കളെ കരുതി | DoolNews\nThursday, 19th November 2020, 8:09 pm\nഇന്ത്യയില് ഏറ്റവും കൂടുതല് ഇന്റര്‍നെറ്റ് ഡാറ്റ ഉപയോഗിക്കപ്പെടുന്നത് എന്തിനാണെന്ന് ചോദിച്ചാല് മിക്കവരും കൃത്യമായി തന്നെ മറുപടി പറയും. അശ്ളീല വീഡിയോ എന്ന് മലയാളത്തില് പറയുന്ന പോണ്. അശ്ലീലം എന്നത് പോണ് എന്ന ഇംഗ്ലീഷ് വാക്കിന്റെ കൃത്യമായ വിവര്‍ത്തനമല്ല. പോണ് ശ്ലീലമോ അശ്ലീലമോ ആകാം, ഏതായാലും അതല്ല നമ്മുടെ വിഷയം.\nഏകദേശം പകുതി ഡാറ്റ പോണ് എടുക്കും. അത് കഴിഞ്ഞാല് പൈറേറ്റഡ് സിനിമകള്, പിന്നെ യൂട്യൂബ്, അതും കഴിഞ്ഞാല് ഫേസ്ബുക്. ഗെയിം സൈറ്റുകളും വാര്‍ത്താ പോര്‍ട്ടലുകളും കല്യാണ ബ്രോക്കര് സൈറ്റുകളുമൊക്കെ പിന്നാലെ വരും. ഏറ്റവും അവസാനം വരുന്നതാണ് എഡ്യൂക്കേഷന് എന്ന വിഭാഗം, പ്രധാനമായും വിക്കിപീഡിയ, ഖാന് അക്കാദമി, ലൈബ്രറികള്, എഡ്എക്‌സ് തുടങ്ങിയവ. അടുത്ത കാലത്തായി നെറ്റ്ഫ്‌ലിക്‌സ്, ആമസോണ് പ്രൈം തുടങ്ങിയ സ്ട്രീമിംഗ് സൈറ്റുകളും പ്രചാരത്തിലായിട്ടുണ്ട്.\nഇപ്പറഞ്ഞ ഡാറ്റയൊക്കെ എവിടെ നിന്നാണ് വരുന്നത്. ഇന്റര്‍നെറ്റ് എന്ന സംവിധാനത്തിന്റെ രീതി അനുസരിച്ച് ഏതു രാജ്യത്തും സെര്‍വര് വയ്ക്കാം, അതില് എന്ത് ഡാറ്റ വേണമെങ്കിലും നിറക്കാം, എവിടെ നിന്നും ആര്‍ക്കും ആ ഡാറ്റ എടുക്കാം. ഇതിനൊക്കെ അപവാദങ്ങളുണ്ട്, പരമാവധി ലളിതമാക്കി പറയുന്നതാണ്, വിദഗ്ദ്ധന്മാര് ക്ഷമിക്കണം.\nമിക്കവാറും സെര്‍വറുകള് അമേരിക്കയിലാണ്, സ്വാഭാവികമായും ഡാറ്റയും. ആ നിലക്ക് നമ്മുടെ ഫോണിലേക്കും കംപ്യൂട്ടറിലേക്കും ഡാറ്റ മിക്കവാറും അമേരിക്കയില് നിന്നാണ് വരുന്നത്. പല കമ്പനികളും കടലിനടിയിലൂടെ കേബിള് വലിച്ചു രാജ്യങ്ങള് തമ്മില് ബന്ധിപ്പിച്ചിട്ടുണ്ട്. ആ കേബിളിലൂടെയാണ് അമേരിക്കയില് നിന്നും മറ്റു രാജ്യങ്ങളില് നിന്നും ഇങ്ങോട്ട് ഡാറ്റ വരുന്നത്.\nഅങ്ങനെ കേബിള് വലിച്ചവരില് ഒരുപാട് ബഹുരാഷ്ട്ര കമ്പനികളുണ്ട്, നാടന് കമ്പനികളുമുണ്ട്, സര്‍ക്കാരുകളുമുണ്ട്. നമ്മള് ബി.എസ്.എന്.എലിനോ ഐഡിയക്കോ ഡാറ്റക്ക് പണം കൊടുക്കുമ്പോള് അതില് ഒരു വിഹിതം അവര് കടലിനടിയിലൂടെ കേബിള് വലിച്ച കമ്പനികള്‍ക്ക് കൊടുക്കും.\nകേരള സര്‍ക്കാര് കെ-ഫോണ് തുടങ്ങിയെന്നും നമ്മളെല്ലാം കാര്യമായി ഡാറ്റ ഉപയോഗിക്കാന് തുടങ്ങിയെന്നും വയ്ക്കുക. കടലിനടിയിലൂടെ കേബിള് വലിച്ച കമ്പനികള്‍ക്ക് ആര് കാശ് കൊടുക്കും. ഒന്നുകില് നമ്മള്, അല്ലെങ്കില് സര്‍ക്കാര്. സര്‍ക്കാര് എന്നാല് വീണ്ടും നമ്മള്. അത് കൊണ്ട് കെ-ഫോണ് വഴി നാട്ടുകാര്‍ക്ക് ഒരു ഗുണവും ഉണ്ടാകില്ല എന്നാണ് കോണ്‍ഗ്രസ്സുകാരും ബി.ജെ.പിക്കാരും വാട്‌സാപ്പിലൂടെ വ്യാപകമായി പ്രചരിപ്പിക്കുന്നത്. സത്യമാണോ – അല്ല.\nകാഷിങ് ( caching ) എന്ന വാക്കിനെ നമ്മള് പരിചയപ്പെടേണ്ടത് ഈ അവസരത്തിലാണ്. സാധാരണ ഗതിയില് നിങ്ങള് നിങ്ങള് ഇന്റര്‍നെറ്റില് ഒരു സിനിമ തപ്പിപ്പിടിച്ചു കാണാനിരിക്കുകയാണെന്ന് വയ്ക്കുക. ആ സിനിമ ഒരു ജിബി ആണെങ്കില് ആ ഒരു ജിബി ഡാറ്റ അമേരിക്കയിലെ ഒരു സെര്‍വറില് നിന്നാണ് വരിക. ആ ഒരു ജിബി യുടെ പണം നമ്മള് ജിയോക്ക് കൊടുക്കും, അതില് ഒരു പങ്ക് അവര് കടലിനടിയിലൂടെ കേബിള് ഇട്ടവര്‍ക്ക് കൊടുക്കും.\nഎന്നാല് ഒരുപാടാളുകള്‍ക്ക് കാണാനുള്ളതായതു കൊണ്ട് നമുക്ക് ഇന്റര്‍നെറ്റ് തരുന്ന ജിയോ ആ ഒരു ജിബി അവരുടെ മുംബൈയിലുള്ള സെര്‍വറില് ആദ്യമേ കൊണ്ട് വച്ചിരുന്നു എന്ന് വയ്ക്കുക, പിന്നെ നമ്മള് കൊടുക്കുന്ന പണത്തിന്റെ വിഹിതം അവര് കടല്-കേബിള് കാര്‍ക്ക് കൊടുക്കണ്ട, മൊത്തം പണം അവരുടെ പോക്കറ്റില്. ഇങ്ങനെ ഇന്റര്‍നെറ്റ് ഫയലുകള് നമ്മുടെ സ്വന്തം ഡാറ്റ സെന്ററില് കൊണ്ട് വന്നു വെക്കുന്നതിന്റെ സാങ്കേതിക പദമാണ് കാഷിംഗ്.\nഇവിടെ ഒരു പ്രശ്‌നമുണ്ട്. മിക്കവാറും സൈറ്റുകള് ലാഭം ഉദ്ദേശിച്ചു കൊണ്ടുള്ളതാണ്. അവരുടെ സൈറ്റ് നമ്മള് സന്ദര്‍ശിക്കുമ്പോഴേ അവര്‍ക്ക് കാര്യമുള്ളൂ. അത് കൊണ്ട് ലാഭമുണ്ടാക്കാനുദ്ദേശിച്ചു കൊണ്ടുള്ള സൈറ്റുകള് ഇങ്ങനെ ലോക്കല് കാഷെ അനുവദിക്കില്ല. അല്ലെങ്കില് ലാഭം പങ്കിടാനുള്ള പ്രത്യക കോണ്‍ട്രാക്ടുകള് വേണ്ടി വരും. പക്ഷെ, ഒരു വിധം എഡ്യൂക്കേഷന് സൈറ്റുകളൊക്കെ ലാഭം ഉദ്ദേശിച്ചു കൊണ്ടുള്ളതല്ല. അവരൊക്കെ ലോക്കല് കാഷിംഗ് അനുവദിക്കും.\nകെ-ഫോണിലേക്ക് വരാം. കെ-ഫോണിന് കൊച്ചിയിലും കോഴിക്കോട്ടും തിരുവന്തപുരത്തുമൊക്കെ ഡാറ്റ സെന്റര് തുടങ്ങാം. സ്റ്റോറേജുകളും സെര്‍വറുകളുമൊക്കെ അനുദിനം വിലകുറഞ്ഞു കൊണ്ടിരിക്കുന്ന സാധനങ്ങളാണ്. ലോകത്തിലെ ഏറ്റവും കൂടുതല് വിദ്യാര്‍ഥികള് ആശ്രയിക്കുന്ന ഖാന്-അക്കാദമിയുടെ മുഴുവന് വിഡിയോകളും കൊച്ചിയില് ഹോസ്റ്റ് ചെയ്യാന് നാലോ അഞ്ചോ ലക്ഷം രൂപ വിലയുള്ള തരക്കേടില്ലാത്ത ഒരു സെര്‍വര് മതി. എന്ന് പറഞ്ഞാല് കെ-ഫോണ് കേബിള് വീട്ടിലുള്ള ഏതൊരു വിദ്യാര്‍ത്ഥിക്കും ഖാന്-അക്കാദമി വീഡിയോ കിട്ടാന് ഒരു രൂപയും ചിലവാക്കണ്ട, ഒരു കമ്പനിക്കും അഞ്ചു പൈസ ആരും കൊടുക്കേണ്ട. നമ്മുടെ കേബിള്, നമ്മുടെ സെര്‍വര്, നമ്മുടെ ഡാറ്റ, നമ്മുടെ ഇഷ്ടം.\nമാത്രമല്ല, ഇത്തരം കമ്പനികളൊക്കെ ഭാഷ വിവര്‍ത്തനവും അനുവദിക്കുന്നുണ്ട്. എന്ന് പറഞ്ഞാല് ഖാന് അക്കാദമിയുടെ ഇംഗ്ലീഷിലുള്ള വിഡിയോകള് മലയാളത്തിലാക്കി കെ-ഫോണിന്റെ കൊച്ചിയിലുള്ള സെര്‍വറില് ഇട്ട് നമ്മുടെ കുട്ടികള്‍ക്ക് പഠിക്കാന് അവര്‍ക്ക് റോയല്‍റ്റി കൊടുക്കേണ്ട. അല്ലു അര്‍ജുന്റെ തട്ട് പൊളിപ്പന് തെലുങ്ക് പടം മലയാളത്തിലേക്ക് ഡബ്ബ് ചെയ്യുന്ന കൊച്ചിയിലെ മിമിക്രിക്കാര്‍ക്ക് കോണ്‍ട്രാക്ട് കൊടുത്താല് ഖാന് അക്കാദമിയുടെ പതിനായിരം വീഡിയോ ആറ് മാസം കൊണ്ട് മലയാളത്തിലാക്കി തരും. സൗദാമിനി ടീച്ചര് തലകുത്തി നിന്ന് പഠിപ്പിച്ചിട്ടും നമുക്ക് മനസ്സിലാകാത്ത ലസാഗുവും ഉസാഗയുമൊക്കെ നമ്മുടെ കുട്ടികള് ഇത്തരം വിഡിയോ കണ്ട് അഞ്ചു മിനിറ്റ് കൊണ്ട് മനസ്സിലാക്കും. നമ്മുടെ സ്വന്തം സിലബസും സ്‌കൂള് ക്ലാസ്സുകളും കോളേജ് ലക്ച്ചറുകളും വിക്ടറി ചാനലുമൊക്കെ ഇതേ പോലെ സൗജന്യമായി ഇന്റര്‍നെറ്റിലൂടെ ലഭ്യമാക്കാം.\nപരിചയമുള്ള സൈറ്റ് ആയതു കൊണ്ട് ഖാന് അക്കാദമിയുടെ കാര്യം പറഞ്ഞു എന്നേയുള്ളൂ. അത് പോലെ നിരവധി വീഡിയോ സൈറ്റുകളുണ്ട് . വിക്കി പീഡിയ പോലെയുള്ള വിവര ശേഖരണ സൈറ്റുകള്, ലൈബ്രറികള്, റോയല്‍റ്റി വേണ്ടാത്ത പുസ്തകങ്ങളും സിനിമകളും ഡോക്യൂമെന്ററികളും, ഗവേഷണ പ്രബന്ധങ്ങള്, മെഡിക്കല് എഞ്ചിനീയറിംഗ് പുസ്തകങ്ങള്, പ്രോഗ്രാമിങ് പഠന സൈറ്റുകള്, ഓപ്പണ് സോഴ്‌സ് സോഫ്റ്റ്വെയര്, എല്ലാം നമുക്ക് കൊച്ചിയിലോ കോഴിക്കോട്ടോ കാഷെ ചെയ്യാം. അത് വഴി ആവശ്യമുള്ളവര്‍ക്കെല്ലാം സൗജന്യമായി നല്‍കാം. നമുക്കും ചിലവില്ല സര്‍ക്കാരിനും ചിലവില്ല.\nഇത് മാത്രമല്ല, ഇപ്പോള് നമ്മള് ഉപയോഗിക്കുന്ന സൂം പോലെയുള്ള കോണ്‍ഫെറെന്‍സിങ് ആപ്പുകള് നമ്മുടെ തന്നെ സെര്‍വറുകളില് ഹോസ്റ്റ് ചെയ്യാം. ഇപ്പോള് തന്നെ പല ഇന്ത്യന് കമ്പനികളും ഇത്തരം ആപ്പുകള് വികസിപ്പിച്ചെടുത്തിട്ടുണ്ട്. കെ-ഫോണിന്റെ സെര്‍വറുകളിലാണ് ഈ ആപ്പുകള് ഹോസ്റ്റ് ചെയ്യുന്നതെങ്കില് നമ്മുടെ സ്‌കൂളുകള്‍ക്കും ആശുപത്രികള്‍ക്കുമൊക്കെ ഈ ആപ്പുകള് സൗജന്യമായി കൊടുക്കാം. സര്‍ക്കാര് ഫയലുകളും മറ്റും കെ-ഫോണിന്റെ ഡാറ്റ സെന്ററുകളിലേക്ക് മാറ്റുകയോ, നിലവിലുള്ള സെര്‍വറുകള് കെ-ഫോണ് കേബിളുമായി ബന്ധിപ്പിക്കുകയോ ചെയ്താല് സര്‍ക്കാര് ഓഫീസുകള് സ്വകാര്യ കമ്പനികള്‍ക്ക് കൊടുക്കുന്ന ഡാറ്റ ചാര്‍ജ് പൂജ്യമായി മാറും. നെറ്റ്ഫ്‌ലിക്‌സ് പോലുള്ള സ്ട്രീമിങ് സൈറ്റുകളുമായും കെ-ഫോണിന് ലോക്കല് ഹോസ്റ്റിംഗിന് കരാറുകളില് എത്താന് കഴിയും, അവരുടെ വരുമാനം മാസവരി ആയതു കൊണ്ട് അവര് സമ്മതിക്കും.\nഇനി നമ്മള് തുടക്കത്തില് പറഞ്ഞ വിഭാഗങ്ങളില് ഏതു വിഭാഗങ്ങളാണ് കടല്-കേബിള്‍കാര്‍ക്ക് വാടക കൊടുത്തു വാങ്ങേണ്ടത് എന്ന് നോക്കാം. അശ്ലീലമോ ശ്ലീലമോ ആയ പോണ് വിഡിയോകള്, വ്യാജ സിനിമകള്, ഗെയിമുകള്, ഗ്യാംബ്ലിങ് സൈറ്റുകള്, ഫേസ്ബുക്, ഇന്‍സ്റ്റാഗ്രാം തുടങ്ങിയവയാണ് നമുക്ക് കൊച്ചിയിലോ കോഴിക്കോടോ ഹോസ്റ്റ് ചെയ്യാന് കഴിയാതെ വരിക. ഇപ്പറഞ്ഞ വിഭാഗങ്ങളില് ഒന്ന് പോലും സര്‍ക്കാര് കുറഞ്ഞ നിരക്കിലോ സൗജന്യമോ ആയി ആര്‍ക്കും കൊടുക്കേണ്ടതില്ല. ഇതൊക്കെ അമിതമായി ഉപയോഗിക്കുന്നവര് നാട്ടിനോ നാട്ടുകാര്‍ക്കോ ഒരുപകാരവും ഇല്ലാത്തവരായി വളരും. ഇവയുടെ ഉപയോഗം നിരുല്‍ഹസപ്പെടുത്താന് വേണ്ടി ഈ വിഭാഗത്തിലുള്ള ഡാറ്റ ഉപയോഗത്തിന് അധിക ചാര്‍ജ് വാങ്ങുന്നതിലും തെറ്റില്ല, മദ്യത്തിന് കൂടുതല് ടാക്‌സ് ഏര്‍പ്പെടുത്തുന്നത് പോലെ പോണ് ടാക്‌സ് ഏര്‍പെടുത്താം.\nനെറ്റ് ന്യൂട്രാലിറ്റിക്ക് വേണ്ടിയുള്ള നിയമം ഇങ്ങനെ വ്യത്യസ്ത വിഭാഗങ്ങളിലുള്ള ഡാറ്റക്ക് വ്യത്യസ്ത നിരക്ക് വാങ്ങുന്നത് വിലക്കുന്നുണ്ട്. പോണ് ഡാറ്റക്കും വിക്കിപീഡിയക്കും ഒരേ ചാര്‍ജ് വാങ്ങണമെന്ന് ഇന്റര്‍നെറ്റ് ദാതാക്കളോട് നിഷ്‌കര്‍ഷിക്കുന്നതാണ് നെറ്റ് ന്യൂട്രാലിറ്റി നിയമം. ഇത് ഇന്ത്യയെ പോലെയുള്ള ദരിദ്ര രാഷ്ട്രങ്ങളിലെ പാവപ്പെട്ട കുട്ടികളെ ഉപദ്രവിക്കാനുള്ള നിയമമാണെന്നും ഫലത്തില് പോണ് കാണുന്നവര്‍ക്കുള്ള സബ്സിഡി ആണെന്നും ഇതിനു മുമ്പേ ചൂണ്ടി കാട്ടപ്പെട്ടിട്ടുണ്ട്. ദല്‍ഹിയിലെയും മുംബെയിലെയും പ്രിവിലേജ്ഡ് ആയ കുറെ പേര് സമരം നയിച്ചതാണ് ഈ നിയമം കൊണ്ടുവരാന് എന്.ഡി.എ സര്‍ക്കാരിനെ പ്രേരിപ്പിച്ചത്. സംസ്ഥാന തലത്തില് ഈ നിയമത്തെ നിര്‍വീര്യമാക്കുന്ന മറു-നിയമം കൊണ്ട് വരേണ്ടതായി വരും, അല്ലെങ്കില് മറ്റു രീതിയില് മറികടക്കേണ്ടി വരും, ഇച്ഛാശക്തിയുള്ള സര്‍ക്കാരുകള്‍ക്ക് അത് പ്രയാസകരമാവില്ല.\nമലയോര പ്രദേശങ്ങള്, ആദിവാസി ഗ്രാമങ്ങള്, വിദൂര ദേശങ്ങള് തുടങ്ങിയ സ്ഥലങ്ങളിലേക്ക് അംബാനി ഇന്റര്‍നെറ്റ് കേബിള് വലിക്കില്ല. കാരണം ഒട്ടേറെ പേര് വരിക്കാറായില്ലെങ്കില് കേബിള് ഇടാന് ചിലവാക്കിയ പണം തിരിച്ചു പിടിക്കാനാകില്ല. പലയിടങ്ങളിലേക്കും ബസ് സര്‍വീസ് നടത്താന് ഇപ്പോഴും കെ.എസ്.ആര്.ടി.സി മാത്രമേ ഉള്ളൂ എന്നറിയണം. അത്തരം ഇടങ്ങളില് ഇന്റര്‍നെറ്റ് കൊടുക്കാനുള്ള ബാധ്യത ബി.എസ്.എന്.എലിനായിരുന്നു. അത് അംബാനിയുടെ നേതൃത്വത്തില് പൂട്ടിക്കെട്ടിയിട്ടുണ്ട്. ആ നിലക്ക് ഇത്തരം പ്രദേശങ്ങളില് ജീവിക്കുന്ന കുട്ടികള്‍ക്ക് ഇനി ഇന്റര്‍നെറ്റ് ഉണ്ടാകില്ല. ഇന്റര്‍നെറ്റ് ഇല്ല എന്നാല് ഇക്കാലത്തു വിദ്യാഭാസത്തിന് അവസരമില്ല എന്നാണര്‍ത്ഥം. കൊവിഡ് കഴിഞ്ഞാലും ഇന്റര്‍നെറ്റ് ഇല്ലാത്ത പഠനം അസാധ്യമായി തന്നെ തുടരും.\nലോകം കാത്തിരിക്കുന്ന ഒരു വിപ്ലവമാണ് കെ-ഫോണ് പദ്ധതി. വിദ്യാര്‍ത്ഥികള്‍ക്ക്, സര്‍ക്കാര് സേവനങ്ങള്‍ക്ക്, ആശുപത്രികള്‍ക്ക്, ഗവേഷകര്‍ക്കൊക്കെ പൂര്‍ണ സൗജന്യമായി ഇന്റര്‍നെറ്റ് ഡാറ്റ കൊടുക്കുകയും അതിന്മേല് സര്‍ക്കാരിനോ ജനങ്ങള്‍ക്കോ ബാധ്യതകള് ഒന്നും ഇല്ലാതിരിക്കുകയും ചെയ്യുന്ന, ലോകം ഇത് വരെ ചിന്തിക്കാത്ത പദ്ധതി. വിദ്യാഭ്യാസത്തിന്റെ മാത്രം കാര്യമെടുത്താല് ജോസഫ് മുണ്ടശ്ശേരിയുടെ വിദ്യാഭ്യാസ ബില്ലിന് ശേഷം കേരളത്തിലെ വിദ്യാഭ്യാസ രംഗത്ത് നടക്കാന് പോകുന്ന ഏറ്റവും വലിയ വിപ്ലവം.\nഅത് കൊണ്ട് തന്നെയാണ് കെ-ഫോണ് മുടക്കാനുള്ള ശ്രമങ്ങളും മറുവശത്തു ഊര്‍ജ്ജിതമാകുന്നത് .\nഅംബാനിയുടെ ജിയോ എങ്ങനെയാണ് വന്നതെന്നും, എങ്ങനെയാണ് ഇന്ത്യയുടെ ടെലികോം രംഗം മറ്റൊരു രാജ്യത്തുമില്ലാത്ത വിധം ഒരൊറ്റ കമ്പനിയുടെ മോണോപോളിയിലേക്ക് നീങ്ങുന്നതെന്നും ഡൂള് ന്യൂസില് ഇതിന് മുമ്പ് വിശദീകരിച്ചിട്ടുണ്ട്. ( https://www.doolnews.com/farooq-opinion-on-bnsl-and-economic-crisis880.html ) . അംബാനിയുടെ ഇന്‍വെസ്റ്റ്‌മെന്റ് ദീര്‍ഘകാലത്തേക്കുള്ളതാണ്. ഇന്ത്യയിലെ ഓരോ ഫോണ് കോളും ഓരോ ബൈറ്റ് ഡാറ്റയും തന്റെ നെറ്റ്വര്‍ക്കിലൂടെ പോകണമെന്നും അതിന്റെ വില താന് നിശ്ചയിക്കുന്നതാകണമെന്നുമുള്ള വാശിയിലാണ് അംബാനി. അതിനെതിരെയുള്ള ഏതു നീക്കത്തിനും ശക്തമായ തിരിച്ചടി ഉണ്ടാകും.\nബി.എസ്.എന്.എല് നശിപ്പിച്ചത് അതിന്റെ ഭാഗമായിട്ടാണ്, മറ്റു കമ്പനികളെ നശിപ്പിക്കുന്നത് എങ്ങനെയാണെന്ന് നേരത്തെ പറഞ്ഞ ലേഖനത്തില് വിശദീകരിച്ചിട്ടുണ്ട്. കേരളത്തിന്റെ കെ-ഫോണ് പദ്ധതി വിജയിക്കുകയും ലോകം ശ്രദ്ധിക്കുന്ന ഒരു പ്രസ്ഥാനമായി അത് മാറുകയും ചെയ്യുമ്പോള് മറ്റു സംസ്ഥാനങ്ങള് അത് അനുകരിക്കും. പ്രത്യേകിച്ച് ആദിവാസി ദളിത് ജില്ലകള് ഒരു പാടുള്ള ജാര്‍ഖണ്ഡ്, ഉത്തര്‍ഖണ്ഡ് തുടങ്ങിയ സംസ്ഥാനങ്ങളും ദാരിദ്ര്യത്തിന്റെ പടുകുഴിയിലുള്ള ഒറീസ്സ, ബീഹാര് തുടങ്ങിയ സംസ്ഥാനങ്ങളും. തമിഴ്‌നാട്, തെലുങ്കാന പോലെ സാമൂഹ്യ സുരക്ഷിതത്വത്തിന് മുന്‍തൂക്കം നല്‍കുന്ന സംസ്ഥാനങ്ങള് ഇതേ പദ്ധതി എപ്പോ നടപ്പാക്കി എന്ന് ചോദിച്ചാല് മതി. ഇത് അംബാനിയുടെ സ്വപ്നങ്ങളെ തകര്‍ക്കും.\nകേരളത്തിലെ പല രാഷ്ട്രീയ നേതാക്കളെയും അംബാനി വിലക്കെടുത്തിട്ടുണ്ടെന്ന ആരോപണം വിശ്വസിക്കാന് നമുക്ക് മുമ്പില് തെളിവുകളില്ല, പ്രത്യക്ഷത്തില് ആരും കെ-ഫോണ് പദ്ധതിയെ എതിര്‍ക്കുന്നതായും കണ്ടിട്ടില്ല. പക്ഷെ സിബിഐ യെ വിളിച്ചു വരുത്തി സ്വന്തം മണ്ഡലത്തിലെ 140 കുടുംബങ്ങളുടെ വീടെന്ന സ്വപ്നം ഇല്ലാതാക്കിയ അനില് അക്കരെയുടെ വലിയ വേര്‍ഷന് ആകുകകയാണ് പല സംസ്ഥാന നേതാക്കളും. അറിഞ്ഞായാലും അറിയാതെയായാലും അവര് മുടക്കാന് പോകുന്നത് വെറും 140 കുടുംബങ്ങളുടെ സ്വപ്നം മാത്രമല്ല, കേരളത്തിലെ മുഴുവന് കുട്ടികളുടെയും വിദ്യാഭ്യാസത്തിനുള്ള അവകാശമാണ്.\nContent Highlights: farooq writes about K-Fon Project opinion


Sunday, September 26, 2021 19:35:52 PM\nസ്വന്തം ലേഖകൻ: സംസ്ഥാനത്ത് ഇന്ന് 15,876 പേര്‍ക്ക് കോവിഡ്-19 സ്ഥിരീകരിച്ചു. തൃശൂര് 1936, എറണാകുളം 1893, തിരുവനന്തപുരം 1627, പാലക്കാട് 1591, മലപ്പുറം 1523, കൊല്ലം 1373, ആലപ്പുഴ 1118, കോഴിക്കോട് 1117, കണ്ണൂര് 1099, കോട്ടയം 1043, പത്തനംതിട്ട 632, ഇടുക്കി 367, വയനാട് 296, കാസര്‍ഗോഡ് 261 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nസംസ്ഥാനത്തെ വിവിധ ജില്ലകളിലായി 5,75,668 പേരാണ് ഇപ്പോള് നിരീക്ഷണത്തിലുള്ളത്. ഇവരില് 5,46,791 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,877 പേര് ആശുപത്രികളിലും നിരീക്ഷണത്തിലാണ്. 1823 പേരെയാണ് പുതുതായി ആശുപത്രിയില് പ്രവേശിപ്പിച്ചത്.നിലവില് 1,98,865 കോവിഡ് കേസുകളില്, 13.7 ശതമാനം വ്യക്തികള് മാത്രമാണ് ആശുപത്രി/ഫീല്‍ഡ് ആശുപത്രികളില് പ്രവേശിപ്പിക്കപ്പെട്ടിട്ടുള്ളത്.\nകഴിഞ്ഞ ദിവസങ്ങളിലുണ്ടായ 129 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 22,779 ആയി. ഇന്ന് രോഗം സ്ഥിരീകരിച്ചവരില് 44 പേര് സംസ്ഥാനത്തിന് പുറത്ത് നിന്നും വന്നവരാണ്. 14,959 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 778 പേരുടെ സമ്പര്‍ക്ക ഉറവിടം വ്യക്തമല്ല. 95 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.


സുപ്രീംകോടതി വളപ്പില് മധ്യവയസ്‌ക്കന്റെ ആത്മഹത്യാശ്രമം - Pravasishabdam\nHome News National സുപ്രീംകോടതി വളപ്പില് മധ്യവയസ്‌ക്കന്റെ ആത്മഹത്യാശ്രമം\nസുപ്രീംകോടതി വളപ്പില് മധ്യവയസ്‌ക്കന്റെ ആത്മഹത്യാശ്രമം\nസുപ്രീം കോടതി വളപ്പില് മധ്യവയസ്‌ക്കന്റെ ആത്മഹത്യാശ്രമം. കൈ ഞരമ്പുകള് മുറിച്ച ശേഷം മാധ്യമ ക്യാമറകള്‍ക്ക് മുന്‍പിലേക്ക് ഓടി വരികയായിരുന്നു ഇദ്ദേഹം.\nമാധ്യമക്യാമറകള് വെച്ചിരിക്കുന്ന സ്ഥലത്തിന്റെ തൊട്ടുപിറകില് നിന്നും കൈഞരമ്പുകള് മുറിച്ച ശേഷമാണ് ഇദ്ദേഹം മാധ്യമങ്ങള്‍ക്ക് മുന്നിലേക്ക് ഓടി വന്നത്. രക്തം ഒലിപ്പിച്ചുകൊണ്ട് ക്യാമറകള് വെച്ചിടത്തേക്ക് ഓടി വന്ന അദ്ദേഹം അവിടെ വീഴുകയായിരുന്നു.\nPrevious articleഅയ്യനേ വിളിച്ചപ്പോള് വിരട്ടിയ കമ്മീഷന് എവിടെ, അയ്യപ്പന്റെ ചിത്രം വയ്ച്ച് ഇതാ വോട്ട് പിടുത്തം\nNext articleഅമിതാബ് പെണ്‍കുട്ടിയെ വലയില് വീഴ്ത്തിയത് 16 വയസ്സുള്ളപ്പോള്; മൈസൂരിലെത്തി കാമുകിയെ ദുരുപയോഗം ചെയതത് വിവാഹം കഴിക്കാമെന്ന ഉറപ്പിന്മേല്; അമിതാബിന്റെ മൊഴി ഞെട്ടിക്കുന്നത്


Marunadan malayali comes up with mass petition against Kerala police act amendment ordinance | പിണറായിയുടെ പത്രമാരണ ഓർഡിനൻസിന് എതിരെ മാസ് പെറ്റീഷനുമായി മറുനാടൻ മലയാളി; ഭരണഘടന ഉറപ്പുനൽകുന്ന അഭിപ്രായ സ്വാതന്ത്ര്യം ഇല്ലാതാക്കുന്ന നിയമത്തിനെതിരെ നൽകുന്ന മാസ് പെറ്റീഷനിൽ വായനക്കാർക്കും ഒപ്പുവയ്ക്കാം; വിമർശകരെ ജയിലിൽ അടയ്ക്കാനുള്ള ഫാസിസ്റ്റ് തന്ത്രത്തിനെതിരെ ഒരുമിച്ച് പോരാടാം - MarunadanMalayalee.com\nപിണറായിയുടെ പത്രമാരണ ഓർഡിനൻസിന് എതിരെ മാസ് പെറ്റീഷനുമായി മറുനാടൻ മലയാളി; ഭരണഘടന ഉറപ്പുനൽകുന്ന അഭിപ്രായ സ്വാതന്ത്ര്യം ഇല്ലാതാക്കുന്ന നിയമത്തിനെതിരെ നൽകുന്ന മാസ് പെറ്റീഷനിൽ വായനക്കാർക്കും ഒപ്പുവയ്ക്കാം; വിമർശകരെ ജയിലിൽ അടയ്ക്കാനുള്ള ഫാസിസ്റ്റ് തന്ത്രത്തിനെതിരെ ഒരുമിച്ച് പോരാടാം\nOctober 26, 202005:56 PM IST Permalink\nതിരുവനന്തപുരം: ഇടതുപക്ഷം ഭരിക്കുന്ന കേരളം ഇന്ന് ഇന്ത്യ കണ്ടതിൽ വെച്ച് ഏറ്റവും വലിയ പത്രമാരണ ബിൽ ഓർഡിനൻസായി കൊണ്ടുവരികയാണ്. കേരളാപൊലീസ് ആക്റ്റിലെ 118 എ എന്ന പേരിൽ ഒരു സെക്ഷൻ കൂടി കൂട്ടിച്ചേർക്കുകയാണ്. 'സാമൂഹിക ഓൺലൈൻ മാധ്യമങ്ങൾ വഴി വ്യക്തിഹത്യയോ അധിക്ഷേപമോ നടത്തിയാൽ, അഞ്ചുവർഷം തടവോ, പതിനായിരം രുപ പിഴയോ രണ്ടും കൂടിയോ ലഭിക്കാം.' പക്ഷേ ഈ ഓർഡിനൻസിന്റെ വരികളിലൂടെ ഒന്ന് കണ്ണോടിച്ചാൽ മനസ്സിലാവും മുമ്പ് സുപ്രീം കോടതി റദ്ദാക്കിയ കരിനിയമായ 66 എ യേക്കാൾ ഭീകരനാണ് ഈ ഓർഡിനൻസ് എന്ന്. കമന്റ് ചെയ്തതിന്റെയും ലൈക്ക് ചെയ്തതിന്റെയും പേരിൽ ആളുകൾ അകത്താവുന്ന കാലമാണ് ഇനി വരാൻ പോകുന്നത്. മാധ്യമങ്ങളുടെ അഭിപ്രായ സ്വാതന്ത്ര്യത്തിന് കൂച്ചുവിലങ്ങിടുന്ന ഓർഡിനൻസിനെതിരെ മറുനാടൻ മലയാളി പോരാട്ടം തുടങ്ങിയിരിക്കുകയാണ്. ആദ്യഘട്ടമായി പത്രമാരണ ഓർഡിനൻസിനെതിരെ മറുനാടൻ എഡിറ്റർ ഷാജൻ സ്‌കറിയ കേരള ഗവർണർ ഡോ.ആരിഫ് മുഹമ്മദ് ഖാന് കത്തയച്ചു. രണ്ടാം ഘട്ടമായി മറുനാടൻ മുൻകൈയെടുത്ത് ഗവർണർക്ക് മാസ് പെറ്റീഷൻ സമർപ്പിക്കുകയാണ്. ഭരണഘടന ഉറപ്പുനൽകുന്ന അഭിപ്രായ സ്വാതന്ത്ര്യം ഇല്ലാതാക്കുന്ന നിയമത്തിനെതിരെ നൽകുന്ന മാസ് പെറ്റീഷനിൽ മറുനാടൻ വായനക്കാർക്കും ഒപ്പുവയ്ക്കാം. വിമർശകരെ ജയിലിൽ അടയ്ക്കാനുള്ള ഫാസിസ്റ്റ് തന്ത്രത്തിനെതിരെ ഒരുമിച്ച് പോരാടാം.\nമാസ് പെറ്റീഷനിൽ ഒപ്പിടാനുള്ള ലിങ്ക്:\nമൗനം ഇപ്പോൾ വിദ്വാന് ഭൂഷണമല്ല\nഅഭിപ്രായ സ്വാതന്ത്ര്യത്തിന് വിലങ്ങിടാൻ ഭരണകൂടം തന്നെ മുൻകൈ എടുക്കുമ്പോൾ ജനതയെ അതിനെതിരെ ശബ്ദിക്കാൻ പ്രാപ്തമാക്കുക എന്ന ജനാധിപത്യ ധർമ്മമാണ് മറുനാടൻ ഏറ്റെടുക്കുന്നത്. മുഖ്യധാരാ പത്രമാധ്യമങ്ങൾ അപകടകരമായ മൗനം പാലിക്കുമ്പോഴാണ് പത്രമാരണ ബിൽ ഓർഡിനൻസിനെതിരെ മറുനാടൻ രംഗത്തിറങ്ങുന്നത്.\nഗവർണർക്കയച്ച കത്തിൽ മൂന്നു കാര്യങ്ങളാണ് ഷാജൻ സ്‌കറിയ അഭ്യർത്ഥിച്ചത് സർക്കാർ അയച്ച ഓർഡിനൻസിൽ ധൃതി പിടിച്ച് ഒപ്പിടരുത് എന്നാണ് ആദ്യത്തെ അപേക്ഷ. ഭരണഘടനാ വിദഗ്ധരിൽ നിന്നും നിയമോപദേശം തേടാനായി ഈ ഓർഡിനൻസ് അവർക്ക് അയച്ച് കൊടുക്കണമെന്നും കത്തിൽ ആവശ്യപ്പെട്ടു. മൂന്നാമതായി, അവ്യക്തതകൾ നീക്കി, ഭരണഘടനക്ക് എതിരല്ല എന്ന് ഉറപ്പ് വരുത്തുന്നതിനായി പുതുതായി ഓർഡിനൻസ് അയച്ച് തരാൻ സർക്കാരിന് ഓർഡിനൻസ് തിരിച്ചയച്ച്‌കൊണ്ട് ആവശ്യപ്പെടണമെന്നും അദ്ദേഹം അഭ്യർത്ഥിക്കുന്നു.\nഇത്തരത്തിൽ മൂന്ന് ആവശ്യങ്ങളും ഉയർത്തിയിരിക്കുന്നത് ഈ ജനാധിപത്യ വിരുദ്ധ, പത്രമാരണ നിയമം നടപ്പാക്കുന്നതിന് തടസ്സം സൃഷ്ടിക്കാനാണ്. കുറുക്ക് വഴിയിലൂടെയാണ് ഈ നിയമം പാസാക്കിയെടുക്കാൻ ശ്രമിക്കുന്നത് എന്നും മറുനാടൻ എഡിറ്റർ കത്തിൽ ചൂണ്ടിക്കാട്ടി.\nഇൻസൾട്ട്, ഹാം ദ റെപ്യൂട്ടേഷൻ എന്നീ വാക്കുകൾ ഇതിൽ എടുത്തു പറഞ്ഞിരിക്കുന്നത്, വ്യാഖ്യാനിച്ച് എത് സംഭവത്തെയും മറ്റൊരാൾക്ക് ഇൻസൾട്ട് ആണെന്ന് വരുത്തി തീർക്കാൻ കഴിയും. നേരത്തെ ബാൽതാക്കറേ മരിച്ചതിന്റെ ഭാഗമായുണ്ടായ ഹർത്താലിനെ വിമർശിച്ചതിന്റെ പേരിൽ രണ്ട് പെൺകുട്ടികളെ പൊലീസ് അറസ്റ്റ് ചെയ്തത് ഇങ്ങനെ ഇൻസൾട്ട് എന്ന പദം വ്യാഖ്യാനിച്ചാണ്. അതുസംബന്ധിച്ച് ഉണ്ടായ കേസാണ് 66 എ എന്ന കരി നിയം എടുത്തുകളയുന്നതിലേക്ക് നയിച്ചത്. ഫലത്തിൽ 66 എ യെ അതിനേക്കാൾ ശക്തമായി പുനഃസ്ഥാപിക്കയാണ് അഭിപ്രായ സ്വാതന്ത്ര്യത്തിന്റെ ചാമ്പ്യന്മാർ എന്ന് പറയുന്ന ഇടതുപക്ഷം ചെയ്യുന്നത്.\nകൊഗ്‌നൈസബിൾ ഓഫൻസാണിത് എന്നതാണ് ഏറ്റവും അപലപനീയം. അതായത് പതിനാലും ദിവസം ഉറപ്പായും നിങ്ങൾ റിമാൻഡിലാവും. പിന്നീട് നിങ്ങൾ നിങ്ങളുടെ നിരപരാധിത്വം തെളിയിക്കണം. ഒരർഥത്തിൽ ഇത്ര കഠിനമായിരുന്നില്ല 66 എ എന്ന് പലരും ചൂണ്ടിക്കാട്ടുന്നുണ്ട്. അതിൽ ഒരു കമ്പ്യൂട്ടർ വഴി ചെയ്യാലേ പ്രശനം ഉണ്ടായിരുന്നുള്ളൂ. നിങ്ങൾ എഴുതുകയോ പറയുകയോ ചെയ്താൽ പ്രശ്‌നം ഉണ്ടായിരുന്നില്ല. ഇവിടെ കമ്പ്യൂട്ടറും വേണ്ട, 'ഏതൊരു വാർത്താവിനിമയ ഉപാധിയും' എന്നാണ് പറയുന്നത്.\nഅഭിപ്രായ സ്വാതന്ത്ര്യം പണയം വയ്ക്കാനാവില്ല\nഅഭിപ്രായസ്വാതന്ത്ര്യം നമുക്ക് ഭരണഘടന നൽകുന്നതാണ്. പക്ഷേ ഇവിടെ തോന്നിയത് പറയാൻ കഴിയില്ല. സ്വാതന്ത്ര്യത്തിന് നിയന്ത്രണങ്ങൾ ഉണ്ട്. ഇന്ത്യൻ ഭരണഘടനയിൽ 19 വൺ എ പോലെ തന്നെ 19 വൺ ബിയും ഉണ്ട്. അതിൽ കൃത്യമായ നിയന്ത്രണങ്ങൾ ഭരണഘടന നൽകിയിട്ടുണ്ട്. അഭിപ്രായസ്വാതന്ത്ര്യം പരിധികൾ ഇല്ലാത്തതല്ല. ഇവിടെ സ്ത്രീകളെ സംരക്ഷിക്കാൻ ഇഷ്ടം പോലെ നിയമം ഉണ്ട്. അത് പ്രയോഗിക്കാൻ പൊലീസിന് കഴിയുന്നില്ല. ഐപിസിയിലെ 354 എ, ബി,സി,ഡി വകുപ്പുകൾ സ്ത്രീകളെ സംരക്ഷിക്കുന്നതിനാണ്. കെപി ആക്റ്റിലെ 119 പല ഉപവകുപ്പുകളും ഉണ്ട് സ്ത്രീ സംരക്ഷണത്തിന്. അത് ഉപയോഗിക്കാൻ അറിയാത്ത ഭരണകൂടം സത്രീകളുടെ പേരു പറഞ്ഞ് അഭിപ്രായ സ്വാതന്ത്ര്യം ഇല്ലാതാക്കുകയാണ്. വിമർശനങ്ങളെ തമസ്‌ക്കരിക്കയാണ്\nഓർഡിനൻസ് വിമർശനങ്ങളിൽ നിന്ന് ഓടി ഒളിക്കാൻ\nനിയമസഭാ തിരഞ്ഞെടുപ്പിന് മുന്നോടിയായി അടുത്ത എട്ട് മാസത്തേക്ക് രാഷ്ട്രീയ നേതാക്കളുടെയോ, സർക്കാരിന്റെയോ അനധികൃതവും നീതിയുക്തമല്ലാത്തതും ആയ ഇടപെടലുകേളാ നടപടികളോ ഉണ്ടായാൽ പൊതുജനപ്രതിഷേധത്തിൽ നിന്ന് രക്ഷപ്പെടാൻ വേണ്ടിയാണ് ഈ ഓർഡിനൻസെന്ന് മറുനാടൻ മലയാളി വിശ്വസിക്കുന്നു. ഭീതി കൂടാതെ തന്റെ അഭിപ്രായം പറയാനുള്ള ഇന്ത്യൻ പൗരന്റെ മൗലികാവകാശം ലംഘിക്കാനുള്ള നീക്കമാണ് ഈ ഓർഡിനൻസ്. പൗരന്റെ ജനാധിപത്യ സ്വാതന്ത്ര്യത്തെ ഹനിക്കാനുള്ള നീക്കം നടത്തുന്ന ഇത്തരമൊരു കാടത്തഭരണം രാജ്യം ഇതിന് മുമ്പ് കണ്ടിട്ടില്ല. ജനങ്ങളോട് കാട്ടുന്ന ന്യായരാഹിത്യമോ, രാഷ്ട്രീയ നേതാക്കളുടെ അനുചിത നടപടികളോ ചോദ്യം ചെയ്യുന്ന പേടിച്ച് തലകുനിക്കാത്ത, തന്റേടമുള്ള മാധ്യമങ്ങളെ നിരുത്സാഹപ്പെടുത്താൻ മനഃപൂർവം ചമച്ചതാണ് ഈ ഓർഡിനൻസെന്നും മറുനാടൻ വിശ്വസിക്കുന്നു. പൗരന്റെ മൗലികാവകാശങ്ങൾക്ക് പൂർണായും എതിരായ ഓർഡിനൻസ് പിൻവലിക്കാൻ ഇടപെടുകയും സർക്കാരിനെ ഉപദേശിക്കുകയും വേണമെന്നാണ് മറുനാടൻ മലയാളി ഗവർണറോട് താഴ്മയായി അഭ്യർത്ഥിക്കുന്നത്.\nഈ മാസ് പെറ്റീഷനിൽ സജീവമായി പങ്കെടുക്കാൻ വായനക്കാരോട് അഭ്യർത്ഥിക്കുകയും ചെയ്യുന്നു.\nമകളുടെ വിവാഹ ആവശ്യത്തിന് വായ്പ അനുവദിക്കാൻ വേണ്ടി പറമ്പിലെ 150 റബർ മരം മുറിപ്പിച്ചു മാറ്റി; പതിനായിരത്തോളം രൂപ സേവന ഫീസ് വാങ്ങി; വിവാഹത്തിന് 20 ദിവസം മുൻപ് വായ്പ അനുവദിക്കാനാവില്ലെന്ന് അറിയിച്ചു; ബാങ്ക് ഓഫ് ഇന്ത്യ അടൂർ ശാഖയ്ക്ക് എതിരേ ഉപഭോക്തൃ തർക്ക പരിഹാര ഫോറത്തിന്റെ വിധി\nപുതുതായി തുടങ്ങുന്ന രണ്ട് സ്ഥാപനങ്ങൾക്ക് ഇന്റീരിയർ ജോലിക്ക് മാത്രം ഇതു വരെ എഴുതിയെടുത്തത് 1.58 കോടി രൂപ; പിന്നെങ്ങനെ സഹകരണ സ്ഥാപനങ്ങൾ കുത്തുപാളയെടുക്കാതിരിക്കും; നഷ്ടത്തിലോടുന്ന പറക്കോട് സർവീസ് സഹകരണ ബാങ്കിലെ ധൂർത്തിനെതിരേ സിപിഎം സംസ്ഥാന കമ്മറ്റിക്ക് പരാതി\nനിയമസഭ പാസാക്കിയ ബില്ലിന് രാഷ്ട്രപതിയുടെ അംഗീകാരം ലഭിച്ച് മൂന്നു വർഷം പിന്നിട്ടു; തുടർ ഭരണം ലഭിച്ചിട്ടും കോംട്രസ്റ്റ് വീവിങ് ഫാക്ടറി ഏറ്റെടുക്കാതെ സർക്കാർ; ഭരണസിരാകേന്ദ്രത്തിൽ തന്നെ സമരം തുടരാൻ എ ഐ ടി യു സി\nസർക്കാരിന്റെ അപേക്ഷയെ പിന്തുണയ്ക്കാത്തതിന് സ്ഥലംമാറ്റി; ആലപ്പുഴയിലേക്ക് മാറ്റിയത് ശുചിമുറി പോലുമില്ലാത്ത ഓഫീസിലേക്ക്; വനിതയെന്ന പരിഗണന നൽകിയില്ല; നിയമസഭാ കയ്യാങ്കളി കേസിലെ കോടതി വിധി തന്റെ നിലപാടുകൾക്കുള്ള അംഗീകാരമെന്ന് ബീന സതീഷ്\nബജറ്റ് അവതരണത്തിനിടെ പിടിവലിയും തല്ലിതകർക്കലും ലഡു തീറ്റയും; സഭയിലെ കയ്യാങ്കളിയിൽ കേരളം തല കുനിച്ച നാണക്കേടിന്റെ ത്രില്ലർ; ലക്ഷങ്ങളുടെ നഷ്ടം; സിപിഎമ്മിന്റെ രാഷ്ട്രീയ താൽപ്പര്യം ഖജനാവ് മുടിക്കുമ്പോൾ\nകോവിഡ് പ്രതിസന്ധിയിൽ കേരളം കൂട്ട ആത്മഹത്യയുടെ വക്കിൽ; പൊലീസുകാരുടെ മുഖ്യതൊഴിൽ പരിശോധനയും പിഴയിടാക്കലും; ബാങ്ക് ലോൺ അടയ്ക്കാൻ വഴിയില്ലാതെ കച്ചവടക്കാരും പ്രതിസന്ധിയിൽ; കർണാടകത്തിൽ എല്ലാം ശരിയാകുമ്പോൾ കേളത്തിൽ പ്രതിസന്ധി തീരുന്നില്ല


Janmabhumi| ആക്ഷനും വൈകാരികതയും നിറഞ്ഞ 'സായം'; ടീസര് പുറത്ത്\nചിത്രത്തില് വിജയ് ആന്റണി, ബഞ്ചമിന്, പൊന്‍വണ്ണന്, സീത, ബോസ് വെങ്കട്ട്, ഇളവരസ് തുടങ്ങി വമ്പന് താരനിരയാണ് ചിത്രത്തില് അണിനിരക്കുന്നത്. ഒക്ടോബര് ആദ്യം ചിത്രം തിയറ്ററുകളിലെത്തും.\nആക്ഷനും വൈകാരികതയും കോര്‍ത്തിണക്കിയ ഒരു വൈഡ് കാന്‍വാസ് ചിത്രമാണ് സായം. തമിഴ് യുവതാരം വിജയ് വിശ്വനായകനാകുന്ന 'സായം'ത്തിന്റെ ടീസര് എത്തി. സോഷ്യല് മീഡിയയിലടക്കം വലിയ സ്വീകരണമാണ് ചിത്രത്തിന്റെ ടീസറിന് ലഭിക്കുന്നത്. ജാതീയതയുടെ കഥ പറയുന്ന ചിത്രം സംവിധാനം ചെയ്യുന്നത് ആന്റണി സാമിയാണ്. ഈ ആക്ഷന് ത്രില്ലര് ചിത്രത്തിന്റെ ടീസര് തമിഴിലെ താരങ്ങളായ കാര്‍ത്തിയും നട്ടി നടരാജും ചേര്‍ന്ന് പുറത്തിറക്കിയത്. ചിത്രത്തില് നായികയായി എത്തുന്നത് ഷൈനിയാണ്.


ഇന്ത്യ മൂന്നാമത്തെ സാമ്പത്തിക ശക്തിയാകുമെന്ന് അരുണ് ജെയ്റ്റ്‌ലി • Suprabhaatham\nഇന്ത്യ മൂന്നാമത്തെ സാമ്പത്തിക ശക്തിയാകുമെന്ന് അരുണ് ജെയ്റ്റ്‌ലി\nന്യൂഡല്‍ഹി: 2030ഓടെ ലോകത്തിലെ മൂന്നാമത്തെ സാമ്പത്തിക ശക്തിയായി ഇന്ത്യ മാറുമെന്ന് കേന്ദ്ര ധനകാര്യമന്ത്രി അരുണ് ജെയ്റ്റ്‌ലി. രാജ്യത്തിന്റെ വളര്‍ച്ചാ നിരക്ക് 10 ട്രില്യന് ഡോളറിലേക്ക് എത്തുമെന്നാണ് പ്രതീക്ഷയെന്നും അദ്ദേഹം പറഞ്ഞു. നിലവില് 2.9 ട്രില്യന് ഡോളറിലാണ് ഇന്ത്യയുടെ വളര്‍ച്ചാ നിരക്ക്. ന്യൂഡല്‍ഹിയിലെ ശ്രീരാം കോളജ് ഓഫ് കൊമേഴ്‌സില് വിദ്യാര്‍ഥികളുമായി സംവദിക്കുകയായിരുന്നു ജെയ്റ്റ്‌ലി.\nഒന്നും രണ്ടും സാമ്പത്തിക ശക്തികളായ അമേരിക്ക, ചൈന എന്നിവക്കു പിന്നാലെ മൂന്നാം സ്ഥാനത്തേക്ക് ഇന്ത്യയും എത്തും. അതേസമയം ഈ സാമ്പത്തിക ശക്തികള് മൂന്നുമായിരിക്കും ഭാവിയില് മത്സരിക്കുകയെന്നും ജെയ്റ്റ്‌ലി സൂചിപ്പിച്ചു.


പാലായിൽ ഗർഭിണിക്ക് നേരെ ഗുണ്ടാ ആക്രമണം നാലുപേർ പിടിയിൽ - India Vision Media\nപ്രതികളായ പൂവരണി പാറപ്പള്ളി കറുത്തേടത്ത് ശങ്കർ കെ എസ് (39), അമ്പാറ നിരപ്പേൽ പ്ലാത്തോട്ടത്തിൽ ജോൺസൺ (38), വർക്ക് ഷോപ്പിലെ തൊഴിലാളികളായ നരിയങ്ങാനം ചെമ്പൻപുരയിടത്തിൽ ആനന്ദ് (23), മേവട വെളിയത്ത് സുരേഷ്(55) എന്നിവരെ വിശദമായി ചോദ്യം ചെയ്തു\nപാലാ | കോട്ടയം പാലായിൽ ഗര്‍ഭിണിയായ വിദ്യാര്‍ത്ഥിനിയെ ചവിട്ടിപരിക്കേല്‍പ്പിച്ച സംഭവത്തില്4പേര് പിടിയില്.\nപാലാ ഞൊണ്ടിമാക്കൽ കവലയിൽ ഇന്നലെ വൈകുന്നേരം6മണിക്ക് ആണ് സംഭവം ഉണ്ടായത്. യുവാക്കളായ നാലു പേർ ഗർഭിണിയെ ചവിട്ടി പരിക്കേൽപ്പിക്കുകയായിരുന്നു എന്ന് പാലാ പോലീസിന് ലഭിച്ച പരാതിയിൽ പറയുന്നു. പാലാ സ്വദേശികളായ അഖിൽ, ജിൻസി എന്നിവരാണ് ആക്രമണത്തിന് ഇരയായത്. ഇരുവരും നൽകിയ പരാതിയിലാണ് പാലാ പോലീസ് അറസ്റ്റ് രേഖപ്പെടുത്തിയത്. യുവതിയോട് അശ്ലീലമായി സംസാരിച്ചത് ഭർത്താവ് ചോദ്യം ചെയ്തതാണ് ആക്രമണത്തില് കലാശിച്ചത്. പ്രതികള് ഭർത്താവിനെ അടിച്ചുവീഴ്ത്തി. ദമ്പതിമാരെ വാഹനം ഇടുപ്പിക്കാൻ ശ്രമിച്ചെന്നും പരാതിയുണ്ട്.\nഇന്നലെ വൈകിട്ടായിരുന്നു സംഭവം. യുവതിയോട് അശ്ലീലം പറഞ്ഞത് ചോദ്യം ചെയ്ത ഭർത്താവ് അഖിലിനെ അക്രമി സംഘം അടിച്ചുവീഴ്ത്തി. ഇത് തടയാനെത്തിയപ്പോഴാണ് യുവതിയെ ആക്രമിച്ചത്. സംഭവത്തിൽ വർക്ക് ഷോപ്പ് ഉടമയും കൂട്ടാളികളുമായ നാലുപേർ പേർ പൊലീസ് പിടിയിലായി. . ആറ് മാസം ഗർഭിണിയായ ജിൻസിക്ക് ആക്രമണത്തെ തുടർന്ന് രക്തസ്രാവം ഉണ്ടായി. എന്നാൽ ആരോഗ്യനില തൃപ്തികരമെന്ന് ഡോക്ടർമാർ അറിയിച്ചു.


മത്സ്യത്തൊഴിലാളികളുടെ പുനരധിവാസ പദ്ധതിക്ക് മന്ത്രിസഭ അംഗീകാരം നൽകിയെന്ന് മന്ത്രി മേഴ്സിക്കുട്ടിയമ്മ : Deepika.com Nattu Visesham\nSaturday, June 22, 2019 10:43 PM IST\nആലപ്പുഴ: കടൽത്തീരത്തോട് 50 മീറ്ററിന് ഉള്ളിൽ താമസിക്കുന്ന വീടു തകർന്നവരെയും സന്നദ്ധരായവരെയും പുനരധിവസിപ്പിക്കുന്നതിന് 1398 കോടിയുടെ പദ്ധതികൾക്ക് മന്ത്രിസഭാ യോഗം അനുമതി നൽകിയതായി ഫിഷറീസ് മന്ത്രി മേഴ്സിക്കുട്ടിയമ്മ പറഞ്ഞു. ആരെയും നിർബന്ധിച്ച് മാറ്റിപാർപ്പിക്കില്ല.\nഈ പാർപ്പിട പദ്ധതി മത്സ്യത്തൊഴിലാളികളുടെ സുരക്ഷയ്ക്കായാണ്. നാഷണൽ ഓഷ്യാനിക് ഇൻസ്റ്റിറ്റ്യൂട്ടിന്‍റെ പഠനം അനുസരിച്ച് ഓഫ് ഷോർ ബ്രേക്ക് വാട്ടർ പദ്ധതി പൂന്തുറ, ശംഖുമുഖം, വലിയതുറ എന്നിവിടങ്ങളിൽ നടപ്പാക്കുകയാണ്. ആലപ്പുഴയിൽ ഫ്രഞ്ച് സംഘം പഠനം പൂർത്തിയാക്കി ജിയോ ബാഗ് നിർദേശിച്ചിട്ടുണ്ട്.\nപരീക്ഷണാടിസ്ഥാനത്തിൽ തോട്ടപ്പള്ളിയിൽ ഒരു കിലോമീറ്റർ ചെയ്തു കാണിക്കാൻ ആവശ്യപ്പെട്ടിട്ടുണ്ട്. അതുവിജയിച്ചാൽ കേരളം മുഴുവൻ ഇത് നടപ്പാക്കും. മത്സ്യത്തൊഴിലാളികളുടെ വരുമാനം വർധിപ്പിക്കാൻ ഹാർബറിൽ നിന്ന് മാർക്കറ്റിലേക്ക് പദ്ധതി കൊണ്ടു വന്നിട്ടുണ്ട്.\nഅനധികൃത മത്സ്യബന്ധനം തടയുന്നതിനും നിയമം തന്നെ കൊണ്ടുവന്നു. പുതിയ കണക്ക് പ്രകാരം ഒന്നേകാൽ ലക്ഷം ടണ് മത്സ്യസന്പത്തിന്‍റെ വർധനവാണ് ഉണ്ടായിരിക്കുന്നത്. ജില്ലയിലുൾപ്പടെയുള്ള കടലാക്രമണ ഭീഷണി അതിജീവിക്കാൻ 22.5 കോടി രൂപ അടിയന്തിരമായി ഇപ്പോൾ അനുവദിച്ചിട്ടുണ്ട്. ഈ തുക ഉപയോഗിച്ച് ജിയോ ബാഗുകൾ ഇടുന്നതിന് മത്സ്യത്തൊഴിലാളികളെ ഉപയോഗിക്കാൻ നിർദ്ദേശിച്ചിട്ടുണ്ട്. അതു വഴി തൊഴിലും ലഭിക്കും. ഒപ്പം സുതാര്യതയും ഉറപ്പാക്കാമെന്നും കരുതുന്നുവെന്നും മന്ത്രി പറഞ്ഞു.


ശബരിമലയിൽ ഇന്ന് മുതൽ കൂടുതൽ തീർത്ഥാടകരെ അനുവദിക്കും-More pilgrims will be allowed in Sabarimala from today\nപ്രതിദിന തീർത്ഥാടകരുടെ എണ്ണം സാധാരണ ദിവസങ്ങളില് രണ്ടായിരവും വാരാന്ത്യത്തില് മൂവിയിരവുമായി ഉയര്‍ത്താനാണ് തീരുമാനം\nDecember 2, 2020 8:14:01 am\nപത്തനംതിട്ട: ശബരിമലയിൽ ഇന്ന് മുതൽ കൂടുതൽ തീർത്ഥാടകരെ ദർശനത്തിന് അനുവദിക്കും. വെർച്വൽ ക്യൂ സംവിധാനം ഉപയോഗിച്ച് ഇന്ന് മുതൽ കൂടൂതൽ ഭക്തർക്ക് സന്നിധാനത്തെത്താം. ആയിരത്തിൽ നിന്ന് രണ്ടായിരമാക്കിയാണ് തീർത്ഥാടകരുടെ എണ്ണം ഉയർത്തിയത്. ഭക്തരുടെ എണ്ണം കുറഞ്ഞതോടെ വരുമാനത്തിലും വലിയ ഇടിവാണ് ഉണ്ടായത്. ഇതേ തുടർന്നാണ് ഭക്തരുടെ എണ്ണം ഉയർത്താൻ ദേവസ്വം ബോർഡ് ആവശ്യപ്പെട്ടത്.\nമൂന്നാം തീയതി മുതല് ദര്‍ശനത്തിന് അനുമതി ലഭിക്കാനാണ് സാധ്യത. തീര്‍ത്ഥാടകരുടെ ഏണ്ണം കൂട്ടുന്ന സാഹചര്യത്തില് നിലക്കല്, പമ്പ എന്നിവിടങ്ങളില് കോവിഡ് പരിശോധന സംവിധാനങ്ങള് തയ്യാറാക്കും. സന്നിധാനത്ത് കൂടുതല് പൊലിസുകാരിലും ജീവനക്കാരിലും കോവിഡ് രോഗബാധ കണ്ടെത്തിയ സാഹചര്യത്തില് നിയന്ത്രണത്തോട് കൂടി ആയിരിക്കും ദര്‍ശനം അനുവദിക്കുക.\nപ്രതിദിന തീർത്ഥാടകരുടെ എണ്ണം സാധാരണ ദിവസങ്ങളില് രണ്ടായിരവും വാരാന്ത്യത്തില് മൂവിയിരവുമായി ഉയര്‍ത്താനാണ് തീരുമാനം. ഇതുകൂടാതെ തീര്‍ത്ഥാടകരുടെ സൗകര്യം കൂടി പരിഗണിച്ച് പത്തനംതിട്ട,നിലക്കല്, എരുമേലി എന്നിവിടങ്ങളില് കൊവിഡ് പരിശോധനക്ക് സൗകര്യമൊരുക്കും. സന്നിധാനത്തും സുരക്ഷ ശക്തമാക്കും അരമണിക്കൂര് ഇടപെട്ട് തീര്‍ത്ഥാടകര് തങ്ങുന്ന സ്ഥലങ്ങള് അണുവിമുക്തമാക്കും.\nRead More: ഗുരുവായൂരിൽ ഇന്ന് മുതൽ നാലമ്പലത്തിലേക്ക് പ്രവേശനം\nശനി, ഞായർ ദിവസങ്ങളിലും കൂടൂതൽ പേർക്ക് ശബരിമലയിലെത്താം. നിലവിൽ ശനി, ഞായർ ദിവസങ്ങളിൽ 2000 പേർക്ക് സന്നിധാനത്ത് ദർശനത്തിന് അനുമതിയുണ്ടായിരുന്നു. ഇത് മൂവായിരമാക്കിയാണ് ഉയർത്തിയത്. തീര്‍ത്ഥാടകരുടെഏണ്ണം കൂടുന്നത് അനുസരിച്ച് അപ്പം അരവണ എന്നിവയുടെ കരുതല്‍ശേഖരം കൂട്ടാനും ദേവസ്വം ബോര്‍ഡ് നടപടി തുടങ്ങിയിട്ടുണ്ട്. കഴിഞ്ഞ ദിവസം ചീഫ് സെക്രട്ടറി ബിശ്വാസ് മേത്തയുടെ അദ്ധ്യക്ഷതയിൽ ചേർന്ന യോഗം ഭക്തരുടെ എണ്ണം ഉയർത്താൻ ശുപാർശ ചെയ്തിരുന്നു.\nമുഖ്യമന്ത്രിയുമായി ചർച്ച നടത്തിയ ശേഷം തിരുവിതാംകൂർ ദേവസ്വം ബോർഡാണ് ഇതുസംബന്ധിച്ച അന്തിമ തീരുമാനം എടുത്തത്. ദേവസ്വം ബോർഡ് പ്രതിദിനം 10,000 പേരെ അനുവദിക്കണമെന്ന നിർദേശമാണ് മുന്നോട്ടുവച്ചത്. കൊറോണ രോഗബാധ ഉയരാനുള്ള സാദ്ധ്യത കണക്കിലെടുത്ത് ആരോഗ്യ വകുപ്പ് നിർദേശം എതിർക്കുകയായിരുന്നു. കഴിഞ്ഞ ദിവസം പമ്പയിൽ നടത്തിയ കോവിഡ് പരിശോധനയില് സന്നിധാനത്ത് ഡ്യൂട്ടി നോക്കുന്ന മൂന്ന് പൊലീസ് ഉദ്യോഗസ്ഥര് ഉള്‍പ്പടെ പതിനാല് പേർക്ക് കോവിഡ് സ്ഥിരികരിച്ചിരുന്നു.\nWeb Title: More pilgrims will be allowed in sabarimala from today


ഇഷ്ടദാനം തിരികെ വാങ്ങാമോ? | Fatwa On Islam\nHomeസ്ത്രീ, കുടുംബം, വീട്അനന്തരാവകാശംഇഷ്ടദാനം തിരികെ വാങ്ങാമോ?\nചോദ്യം: ഉമ്മയുടെ ആവശ്യപ്രകാരം ഉപ്പ വാണിജ്യ സമുച്ചയത്തിന്റെ പകുതി ഉമ്മക്ക് ഇഷ്ടദാനമായി നൽകി. സമുച്ചയത്തിന്റെ പകുതി നൽകിയ ശേഷം, വർഷങ്ങളോളം – ഉപ്പ മരിക്കുന്നതുവരെ – അവർ ഉപ്പയെ വിട്ടുപോയി. മരിക്കുന്നതിന് മുമ്പ്, ഉപ്പ ഇഷ്ടദാനമായി നൽകിയത് തരികെവാങ്ങുന്നതിന് കടലാസുകൾ തരപ്പെടുത്തുന്നതിനുള്ള പ്രവർത്തനങ്ങൾക്ക് തുടക്കം കുറിച്ചിരുന്നു. എന്നാൽ, അത് പൂർത്തീകരിക്കുന്നതിന് മുമ്പ് ഉപ്പ മരണപ്പെട്ടു. മരിക്കുകയാണെങ്കിൽ, തിരിച്ചുകൊണ്ടുവരുന്നതിനുള്ള നടപടികൾ പൂർത്തീകരിക്കണമെന്ന് രോഗിയായ സന്ദർഭത്തിൽ എന്നോട് ഉപദേശിച്ചിരുന്നു(വസ്വിയ്യത്ത്). മകനായ എനിക്ക് അദ്ദേഹത്തിന് വേണ്ടി അത് പൂർത്തീകരിക്കാമോ?\nമറുപടി: കൈപ്പറ്റുന്നതിന് മുമ്പ് ഇഷ്ടദാനം തിരിച്ചുവാങ്ങാമോ? ഇഷ്ടദാനം (ഹിബ-സമ്മാനം) കൈപ്പറ്റുന്നതിന് (ഖബ്ദ്-സ്വീകരിക്കുക) മുമ്പ് തിരിച്ചുവാങ്ങുന്നത് അനുവദനീയമാണ്. കാരണം, കൈപ്പറ്റിക്കൊണ്ടല്ലാതെ അത് അനിവാര്യമാകുന്നില്ല. മൗസൂഅ അൽഫിഖ്ഹിയ്യയിൽ (164/6) വന്നിരിക്കുന്നു: കൈപ്പറ്റുന്നതിന് മുമ്പ് സമ്മാനം തിരികെവാങ്ങുന്നത് ഭൂരിപക്ഷം കർമശാസ്ത്ര പണ്ഡിതരുടെ അടുക്കലും അനുവദനീയമാണ്. ഇഷ്ടദാനം സ്വീകരിച്ചുകഴിഞ്ഞാൽ തിരികെവാങ്ങുന്നത് അനുവദനീയമല്ലെന്നാണ് ശാഫിഈ, ഹമ്പലീ മദ്ഹബുകളുടെ വീക്ഷണം. എന്നാൽ, പിതാവ് മക്കൾക്ക് സമ്മാനം-ഇഷ്ടദാനം നൽകുകയാണെങ്കിൽ അത് തിരികെവാങ്ങാവുന്നതാണ്. പുറമെയുള്ളവർക്ക് നൽകുന്നത് തിരികെവാങ്ങാമെന്ന് ഹനഫികൾ കാണുന്നു. പിതാവ് മക്കൾക്ക് നൽകുന്ന സമ്മാനമല്ലാതെ, മൊത്തത്തിൽ, കൈപ്പറ്റുന്നതിന് മുമ്പും ശേഷവും സമ്മാനം തിരികെവാങ്ങാൻ പാടില്ലെന്നന്നാണ് മാലിക്കികളുടെ അഭിപ്രായം. താങ്കളുടെ ഉമ്മ സമ്മാനം സ്വീകരിച്ചിട്ടില്ലെങ്കിൽ, ഉടമസ്ഥയെന്ന നിലയിൽ കൈകാര്യം ചെയ്തിട്ടില്ലെങ്കിൽ, മരിക്കുകയാണെങ്കിലും നൽകിയത് താങ്കളുടെ പിതാവിന് തിരികെവാങ്ങാവുന്നതാണ്. മരിക്കുകയാണെങ്കിൽ അത് പിതാവിന്റെ അനന്തരാവകാശത്തിലേക്ക് ചേരുന്നതാണ്.\nസ്വീകരിച്ചുകഴിഞ്ഞ സമ്മാനം തിരികെവാങ്ങാമോ? സമ്മാനം സ്വീകരിച്ചുകഴിഞ്ഞാൽ, താങ്കളുടെ പിതാവ് ജീവിച്ചിരിക്കുന്ന കാലത്തും താങ്കളുടെ മാതാവിന് ഉടമസ്ഥയെന്ന നിലയിൽ അത് ഉപയോഗപ്പെടുത്താവുന്നതാണ്. നൽകിയ സമ്മാനം അല്ലെങ്കിൽ ഇഷ്ടദാനം തിരികെവാങ്ങുന്നത് നിഷിദ്ധമാണെന്നതാണ് അടിസ്ഥാനം. രണ്ട് കാര്യങ്ങൾ അതിൽ നിന്ന് ഒഴിവാകുന്നു: ഒന്ന്, പിതാവ് മക്കൾക്ക് നൽകിയ സമ്മാനം തിരികെവാങ്ങുന്നത്. ഇബ്‌നു ഉമറും ഇബ്‌നു അബ്ബാസും (റ) പ്രവാചകനിൽ നിന്ന് റിപ്പോർട്ട് ചെയ്യുന്നു: ‘പിതാവ് മക്കൾക്ക് നൽകുന്നതിലല്ലാതെ, സമ്മാനം നൽകി അത് തിരികെവാങ്ങാൻ ആർക്കും അനുവാദമില്ല. സമ്മാനം നൽകി പിന്നീട് അത് തിരിച്ചുവാങ്ങുന്നവൻ നായയെ പോലെയാണ്. നായ ഭക്ഷിക്കുകയും വയറ് നിറഞ്ഞാൽ ഛർദിക്കുകയും ചെയ്യുന്നു. പിന്നീട് ഛർദിച്ചതിലേക്ക് മടങ്ങുകയും ചെയ്യുന്നു.’ (അബൂദാവൂദ്: 3539, തുർമുദി: 2132, അന്നസാഈ: 3690, ഇബ്‌നു മാജ: 2377) രണ്ട്, ഒരുവൻ എന്തെങ്കിലും ലക്ഷ്യത്തിനായി സമ്മാനം നൽകുകയും പിന്നീട് ലക്ഷ്യം പൂർത്തീകരിക്കപ്പെടാതിരിക്കുകയും ചെയ്യുമ്പോൾ നൽകിയ സമ്മാനം തിരികെവാങ്ങുന്നത്.\nഉദാഹരണമെടുത്താൽ, ബന്ധം നന്നാകുന്നതിന് താങ്കളുടെ പിതാവ് സമുച്ചയത്തിന്റെ പകുതിയാണ് താങ്കളുടെ ഉമ്മക്ക് നൽകിയതെന്ന് വിചാരിക്കുക. നിശ്ചിത സമയത്തിനുളളിൽ സാക്ഷാത്കരക്കപ്പെടുന്നില്ലെങ്കിൽ പിതാവിന് അത് തിരികെവാങ്ങാവുന്നതാണ്. കാരണം, ഇത് വെറുതെ സമ്മാനമായി നൽകുന്നതല്ല; അത് താൽപര്യത്തെ മുൻനിർത്തിയാണ്. കർമശാരസ്ത്ര പണ്ഡിതർ ഇതിനെ ‘അൽഹിബ ലിസ്സവാബ്’ (പ്രയോജനത്തിനായുള്ള സമ്മാനം) എന്ന് വിളിക്കുന്നു. സമ്മാനം നൽകുന്നതിലൂടെ പ്രയോജനം ലക്ഷ്യംവെക്കുകയും അത് ലഭ്യമാവുകയും ചെയ്യുന്നില്ലെങ്കിൽ നൽകിയ വ്യക്തിക്ക് അത് തിരികെവാങ്ങാവുന്നതാണ്. എന്നാൽ, ലക്ഷ്യം പൂർത്തീകരിക്കപ്പെടുകയും പിന്നീട് പിണങ്ങുകയും ചെയ്യുകയാണെങ്കിൽ നൽകിയ സമ്മാനം തിരിച്ചുവാങ്ങാവതല്ല. കാരണം നൽകിയ സമ്മാനത്തിന് പ്രയോജനം ലഭ്യമായി. ഇമാം മാലിക് മുവത്വയിൽ ഉദ്ധരിക്കുന്നു: ‘ഉമർ ബിൻ ഖത്വാബ്(റ) പറയുന്നു: ‘ആരെങ്കിലും കുടുംബ ബന്ധം ചേർക്കുന്നതിനായോ അല്ലെങ്കിൽ ദാനധർമെന്ന രീതിയിലോ സമ്മാനം നൽകുകയാണെങ്കിൽ അത് തിരിച്ചുവാങ്ങവതല്ല. ആരെങ്കിലും സമ്മാനം നൽകുന്നതിലൂടെ പ്രയോജനം ഉദ്ദേശിക്കുകയാണെങ്കിൽ അവന് ആ സമ്മാനത്തിൽ അധികാരമുണ്ട്. സംതൃപ്തനല്ലെങ്കിൽ അവന് അത് തിരികെവാങ്ങാവുന്നതാണ്.’ അൽബാനി പറയുന്നു: ‘മുസ്‌ലിമിന്റെ നിബന്ധനകളുടെ അടിസ്ഥാനത്തിൽ ഈ ഹദീസിന്റെ പരമ്പര ശരിയാണ്.’\nസംഗ്രഹം: സമ്മാനം നൽകുകയെന്ന ഉദ്ദേശത്താൽ മാത്രം സമ്മാനം നൽകുകയും അത് സ്വീകരിക്കുകയും ചെയ്താൽ താങ്കളുടെ പിതാവിന് അത് തിരികെവാങ്ങവതല്ല. പ്രത്യേകമായ ലക്ഷ്യമില്ലാതെയോ അല്ലെങ്കിൽ ലക്ഷ്യം സാക്ഷാത്കരിക്കപ്പെടുകയോ ആണെങ്കിൽ തരികെവാങ്ങുന്നത് അനുവദനീയമല്ല. എന്നാൽ, സമ്മാനം നൽകുന്നതിലൂടെ എന്തെങ്കിലും ലക്ഷ്യംവെക്കുകയും അത് സാക്ഷത്കരിക്കപ്പെടുകയും ചെയ്യുന്നില്ലെങ്കിൽ നൽകിയ സമ്മാനം തിരികെവാങ്ങാവുന്നതാണ്.\nസ്ത്രീ, കുടുംബം, വീട്അനന്തരാവകാശംസാമ്പത്തികം\nPrevious articleപഴയത് മറച്ചുവെച്ചുള്ള പുതിയ വിവാഹാലോചന?\nNext articleനായയെ വിൽക്കാൻ സഹായിക്കാമോ?\nwriteaessay for me 12/10/2021\tAt\t1:47 pm\nwrite my essay for cheap 13/10/2021\tAt\t1:07 am\nargumentative essay writing 14/10/2021\tAt\t9:48 pm\nbest online essay writing service 15/10/2021\tAt\t11:01 am\nwebdesk - 04/11/2020 7


രാജ്യത്തിന്റെ സാമ്പത്തികനില തകർന്നു, തട്ടിപ്പുകൾക്ക് അനുമതി നൽകുന്നത് ആര്? - കേന്ദ്ര സർക്കാരിനെതിരെ പ്രിയങ്ക ഗാന്ധി\nശനി, 31 ഓഗസ്റ്റ് 2019 (10:53 IST)\nകേന്ദ്രസര്‍ക്കാരിനെതിരെ രൂക്ഷ വിമര്‍ശനമുമായി എ.ഐ.സി.സി ജനറല് സെക്രട്ടറി പ്രയങ്കാഗാന്ധി രംഗത്തെത്തി. രാജ്യത്തിന്റെ സാമ്പത്തികനില ബി.ജെ.പി സര്‍ക്കാര് തകര്‍ത്തുവെന്നും തൊഴിലില്ലായ്മ രാജ്യത്ത് രൂക്ഷമാവുകയാണെന്നും പ്രിയങ്ക വ്യക്തമാക്കി. ജി.ഡി.പിയുടെയും രൂപയുടെയും മൂല്യമിടിഞ്ഞുവെന്നും പ്രിയങ്ക കുറ്റപ്പെടുത്തി.\nബാങ്കിംഗ് തട്ടിപ്പുകള് രാജ്യത്ത് വര്‍ദ്ധിച്ച് വരുകയാണെന്നും ഇത്രയും വലിയ തട്ടിപ്പിന് അനുമതി നല്‍കുന്നത് ആരാണെന്നും പ്രിയങ്ക ചോദിച്ചു. കേന്ദ്രസര്‍ക്കരിന്റെ മൂക്കിന് താഴയാണ് ഇത്തരം തട്ടിപ്പുകള് നടക്കുന്നതെന്ന് ആര്.ബി.ഐ വ്യക്തമാക്കിയതായും പ്രിയങ്ക ആരോപിച്ചു. തന്റെ ട്വീറ്ററിലൂടെയാണ് പ്രിയങ്ക ഇക്കാര്യം വ്യക്തമാക്കിയത്.\nഅതേസമയം, ഇന്ത്യയുടെ 2019-20 സാമ്പത്തിക വര്‍ഷത്തിലെ ആദ്യപാദത്തിലെ ജി ഡി പി (മൊത്ത ആഭ്യന്തര ഉത്പാദനം) വളര്‍ച്ചാനിരക്ക് കേവലം അഞ്ച് ശതമാനം മാത്രമാണ്. ഏപ്രില് മുതല് ജൂണ് വരെയുള്ള മാസങ്ങളിലെ കണക്കാണിത്. മാര്‍ച്ച് 2013ന് ശേഷമുള്ള ഏറ്റവും മോശപ്പെട്ട അവസ്ഥയിലൂടെയാണ് സാമ്പത്തികമേഖല കടന്നുപോകുന്നതെന്ന് വിദഗ്ദ്ധര് അഭിപ്രായപ്പെട്ടു. സെന്‍ട്രല് സ്റ്റാറ്റിസ്റ്റിക്കല് ഓര്‍ഗനൈസേഷനാണ് ഇത് സംബന്ധിച്ച കണക്ക് ഇന്ന് പുറത്തുവിട്ടത്.\n‘ബിജെപിക്ക് പാലായില് നേട്ടമുണ്ടാക്കാന് കഴിയില്ല, മത്സരിപ്പിക്കേണ്ടത് പൊതുസ്വതന്ത്രനെ’; പി സി ജോര്‍ജ്\n52 ദിവസത്തെ ട്രോളിങ് നിരോധനം സംസ്ഥാനത്ത് നാളെ അവസാനിക്കും\n'ആട് മാന്യമായി വസ്ത്രം ധരിച്ചിരുന്നില്ലേ?'; പാക്കിസ്ഥാനില് അഞ്ചുപേര് ചേര്‍ന്ന് ആടിനെ ബലാത്സംഗം ചെയ്ത് കൊന്ന സംഭവം, ഇമ്രാന് ഖാനെതിരെയും പ്രതിഷേധം\nഇടുക്കി അണക്കെട്ടിലെ ജലനിരപ്പ് ഒരടി കൂടി ഉയര്‍ന്നാല് ബ്ലൂ അലര്‍ട്ട്!\nഒളിംപിക്‌സില് അത്‌ലറ്റിക്‌സ് മത്സരങ്ങള്‍ക്ക് ഇന്ന് തുടക്കം കുറിച്ചു


മേഘാലയയുടെ ശബ്ദമായി മാറിയ സാംഗ്മ\nWeb Desk Mar 4, 2016, 01:08 pm IST\nന്യൂഡല്‍ഹി: മേഘാലയയെന്ന വിടക്ക് കിഴക്കന് സംസ്ഥാനത്തിന്റെ ശബ്ദം ഇന്ത്യന് രാഷ്ട്രീയ ഭൂപടത്തില് ഉയര്‍ത്തിയ നേതാവായിരുന്നു പി.എ സാങ്മ. 1947 സെപ്റ്റംബര് ഒന്നിന് മേഘാലയയിലെ ഒരു സാധാരണ കുടുംബത്തിലായിരുന്നു അദ്ദേഹത്തിന്റെ ജനനം. കോളജ് വിദ്യാഭ്യാസത്തിന് ശേഷമുള്ള സാംഗ്മയുടെ രാഷ്ട്രീയ പ്രവേശനം തികച്ചും യാദ്യശ്ചികമായിരുന്നു.\nഅഭിഭാഷകനാകാന് ആഗ്രഹിച്ചിരുന്ന സാംഗ്മയെ ഇന്ദിരാഗാന്ധിയാണ് കോണ്‍ഗ്രസ് രാഷ്ട്രീയത്തിലേക്ക് കൈപിടിച്ച് ഉയര്‍ത്തിയത്. 1974 ല് അദ്ദേഹം കോണ്‍ഗ്രസ് പാര്‍ട്ടിയില് ചേര്‍ന്നു. മേഘാലയയിലെ കോണ്‍ഗ്രസിന്റെ ശബ്ദമായി സാംഗ്മയുടെ വളര്‍ച്ച പെട്ടെന്നായിരുന്നു. 1977 ല് ആദ്യമായി ലോക്‌സഭയിലേക്ക് മത്സരിച്ച് ജയിച്ചു. തുടര്‍ന്ന് സാംഗ്മയെ എട്ട് തവണ ഈ സംസ്ഥാനം ലോക്‌സഭയിലേക്ക് അയച്ചു. ഇതിനിടെ ഇന്ദിരാഗാന്ധിയുടെയും നരസിംഹ റാവുവിന്റെയും സര്‍ക്കാരുകളില് കേന്ദ്രമന്ത്രി സ്ഥാനം വഹിച്ചു.\nവിദ്യാഭ്യാസത്തിലും വികസനത്തിലും പിന്നാക്കം നിന്ന മേഘാലയ എന്ന സംസ്ഥാനത്തിന്റെ പേര് ഇന്ത്യന് പാര്‍ലമെന്റില് നിറഞ്ഞുകേട്ട സന്ദര്‍ഭങ്ങളായിരുന്നു അത്. പലപ്പോഴും തന്റെ പ്രാതിനിധ്യം മേഘാലയയ്ക്ക് വേണ്ടി മാത്രം ഒതുക്കാതെ വടക്ക് കിഴക്കന് സംസ്ഥാനങ്ങള്‍ക്ക് മൊത്തമായി വാദിക്കുന്ന സമീപനമായിരുന്നു സാംഗ്മ സ്വീകരിച്ചത്. 1996 മുതല് 1998 വരെ ലോക്‌സഭാ സ്പീക്കറായപ്പോഴും ഭരണ പ്രതിപക്ഷ കക്ഷികള്‍ക്ക് ഒരു പോലെ സ്വീകാര്യനായിരുന്നു അദ്ദേഹം.\n1988 മുതല് 1990 വരെ ഉളള ചെറിയ കാലയളവില് മേഘാലയയുടെ മുഖ്യമന്ത്രിയായി. 1999ല് സോണിയാ ഗാന്ധി പാര്‍ട്ടിയുടെ നേതൃപദവിയില് വരുന്നത് ചോദ്യം ചെയ്തതിനെ തുടര്‍ന്ന് പാര്‍ട്ടില് നിന്ന് പുറത്തേക്ക്. തുടര്‍ന്ന് ശരത് പവാര് രൂപീകരിച്ച എന്‍സിപിയില് ചേര്‍ന്നു. ശരത്പവാറിനോടുള്ള അഭിപ്രായ വ്യത്യാസത്തെ തുടര്‍ന്ന് പാര്‍ട്ടി വിട്ട് തൃണമുല് കോണ്‍ഗ്രസിലേക്ക്. എന്നാല് ഒരു വര്‍ഷത്തിന് ശേഷം വീണ്ടും എന്‍സിപിയിലേക്ക് മടങ്ങി. പക്ഷെ പിന്നീട് സാംഗ്മയുടെ രാഷ്ട്രീയ നീക്കങ്ങള് പിഴയ്ക്കുകയായിരുന്നു.\nതുടര്‍ന്ന് ലോക്‌സഭയിലേക്ക് മത്സരിച്ചെങ്കിലും പരാജയമറിഞ്ഞു. പ്രണബ് മുഖര്‍ജിയോട് രാഷ്ട്രപതി തെരഞ്ഞെടുപ്പില് മത്സരിച്ച് തോറ്റു. രാഷ്ട്രപതി തെരഞ്ഞെടുപ്പില് നിന്ന് പിന്‍മാറാന് സാംഗ്മയ്ക്ക് വന്‍തോതില് സമ്മര്‍ദ്ദമുണ്ടായെങ്കിലും വടക്ക് കിഴക്കന് സംസ്ഥാനങ്ങളില് നിന്നുളള ഒരു പ്രതിനിധി ഈ സ്ഥാനത്ത് എത്തണമെന്നായിരുന്നു അദ്ദേഹത്തിന്റെ വാദം. ഒടുവില് 2013 ല് എന്‍സിപിയുടെ പടികളിറങ്ങി സ്വന്തം പാര്‍ട്ടി രൂപീകരിച്ചു. സാംഗ്മ വിടവാങ്ങുമ്പോള് സൗമ്യനായ സംശുദ്ധ രാഷ്ട്രീയ നേതാവിനെയാണ് നഷ്ടമാകുന്നത്.\nഎല്ലാ മതങ്ങളേയും ഉൾക്കൊളളുന്നതാണ് ഹിന്ദുത്വം; സർക്കാർ നയങ്ങളിൽ ആർഎസ്എസ് ഇടപെടലില്ല: മോഹൻ ഭാഗവത്\nSep 18, 2018, 09:53 pm IST\nറാഫേൽ കരാറിൽ എച്ച്എഎല്ലിനെ ഒഴിവാക്കിയത് യുപിഎ സർക്കാരെന്ന് നിർമ്മല സീതാരാമൻ\nSep 18, 2018, 09:19 pm IST\nവാരണാസിയ്ക്ക് 550 കോടി രൂപയുടെ വികസന പദ്ധതികൾ സമ്മാനിച്ച് പ്രധാനമന്ത്രി\nSep 18, 2018, 07:47 pm IST\n9,100 കോടി രൂപയുടെ പ്രതിരോധ ഉപകരണങ്ങള് വാങ്ങാന് അനുമതി\nSep 18, 2018, 07:25 pm IST\nതൃശൂര്, ചെങ്ങന്നൂര് പാസ്‌പോര്‍ട്ട് സേവാ കേന്ദ്രങ്ങള് ശനിയാഴ്ച തുറക്കും\nSep 18, 2018, 07:18 pm IST\nഗാന്ധിജിയുടെ നൂറ്റിയമ്പതാം ജന്മ വാർഷികാഘോഷം : ലോഗോ പ്രകാശനം ചെയ്തു\nSep 18, 2018, 06:46 pm IST\nബാർ കോഴക്കേസിൽ തുടരന്വേഷണത്തിന് സർക്കാർ നിയമോപദേശം തേടും\nSep 18, 2018, 06:39 pm IST\nസംസ്ഥാന സ്കൂൾ കലോത്സവം മൂന്ന് ദിവസങ്ങളിലായി ചുരുക്കി നടത്തും\nSep 18, 2018, 06:17 pm IST\nചൈനയിൽ ക്രിസ്ത്യൻ പള്ളി സർക്കാർ ഡൈനമൈറ്റ് വച്ച് തകർത്തു8K Total Shares


വിവാദങ്ങളെ തള്ളിക്കളയുന്നു, ജനം വിലയിരുത്തട്ടെ: മുഖ്യമന്ത്രി, വീഡിയോ -CM Pinarayi Vijayan Press Meet TV Show Naam Munnott\nവിവാദങ്ങൾ തള്ളിക്കളയുന്നു, ജനം വിലയിരുത്തട്ടെ: മുഖ്യമന്ത്രി, വീഡിയോ\nകോവിഡ്-19 നെ ഫലപ്രദമായി നേരിട്ടതിൽ സർക്കാരിന് സൽപേര് കിട്ടാൻ പാടില്ലെന്ന് കരുതുന്നവരുണ്ടെന്നും പിണറായി\nUpdated: April 19, 2020 5:05:08 pm\nതിരുവനന്തപുരം: കോവിഡ് പ്രതിരോധ പ്രവർത്തനങ്ങൾക്കിടെ ഉയർന്ന വിവാദങ്ങളെ തള്ളി മുഖ്യമന്ത്രി പിണറായി വിജയൻ. മുഖ്യമന്ത്രിയുടെ പ്രതിവാര സംവാദ പരിപാടിയിലാണ് മുഖ്യമന്ത്രി നിലപാട് വ്യക്തമാക്കിയത്. കോവിഡ്-19 നെ കേരളം നേരിട്ട രീതി വികസിത രാജ്യങ്ങളെ പോലും അത്ഭുതപ്പെടുത്തിയെന്ന് മുഖ്യമന്ത്രി പറഞ്ഞു.\n“കോവിഡ്-19 എന്ന മഹാമാരിയെ നേരിടാൻ കേരളം നടത്തിയ ശ്രമങ്ങളും ഇന്നത്തെ സ്ഥിതിയിലെ നേട്ടങ്ങളും പല വികസിത രാജ്യങ്ങളെപ്പോലും അത്ഭുതപ്പെടുത്തി. ഇത് കേരള മോഡലിന്റെ പ്രത്യേകതയാണ്,” പിണറായി പറഞ്ഞു.\nRead Also: പിണറായി പത്രസമ്മേളനം നടത്തിയതുകൊണ്ടല്ല കോവിഡിനെ പ്രതിരോധിച്ചത്: കെ.സുധാകരൻ\nലോകത്തിന്റെ ശ്രദ്ധ കേരളത്തിലേക്ക് വന്നത് സ്വാഗതാർഹമായ കാര്യമാണ്. വിവിധ ലോക ഏജൻസികൾ, വികസിത രാജ്യങ്ങൾ എന്നിവ കേരളത്തെക്കുറിച്ച് മനസിലാക്കിയെന്നതുകൊണ്ടുതന്നെ ഇത്തരമൊരു നാടിനെ സഹായിക്കണമെന്ന് ചിന്തിക്കാനിടയുണ്ടെന്നും മുഖ്യമന്ത്രി പറഞ്ഞു.\nകോവിഡ്-19 നെ ഫലപ്രദമായി നേരിട്ടതിൽ സർക്കാരിന് സൽപേര് കിട്ടാൻ പാടില്ലെന്ന് കരുതുന്നവരാണ്, ഏതെല്ലാം തരത്തിൽ അപകീർത്തിപ്പെടുത്താൻ പറ്റുമെന്ന് ചിന്തിക്കുന്നത്. ഇത് ഓരോ ഘട്ടത്തിലും നടന്നിട്ടുണ്ട്. ഇപ്പോഴും മെല്ലെ തുടങ്ങി വരികയാണ്. ഇപ്പോൾ വിവാദങ്ങളുടെ പിറകെ പോകേണ്ട സമയമല്ല. അത് ജനങ്ങൾ കാണുകയും വിലയിരുത്തുകയും ചെയ്യും. അതിനെ അവഗണിച്ച് തള്ളാനാണ് ഉദ്ദേശിക്കുന്നതെന്ന് മുഖ്യമന്ത്രി പറഞ്ഞു. മുഖ്യമന്ത്രിയുടെ മാധ്യമ ഉപദേഷ്‌ടാവ് കൂടിയായ ജോൺ ബ്രിട്ടാസാണ് പരിപാടിയുടെ അവതാരകൻ. ഇന്നു രാത്രി 7.30 നു ഏഷ്യാനെറ്റ് ന്യൂസ്, മാതൃഭൂമി, കൈരളി തുടങ്ങിയ ചാനലുകളിൽ മുഖ്യമന്ത്രിയുടെ പ്രതിവാര സംവാദ പരിപാടിയായ ‘നാം മുന്നോട്ട്’ സംപ്രേഷണം ചെയ്യും.\nവിവാദങ്ങളെ തള്ളിക്കളയുന്നു: മുഖ്യമന്ത്രി pic.twitter.com/bzAYoWkJR8\n— IE Malayalam (@IeMalayalam) April 19, 2020\nലോകശ്രദ്ധ കേരളത്തിലേക്ക് വന്നത് സ്വാഗതാർഹമായ കാര്യമെന്ന് മുഖ്യമന്ത്രി pic.twitter.com/cNWk0tRkR5\nകോവിഡുമായി ബന്ധപ്പെട്ട പ്രതിരോധപ്രവർത്തനങ്ങൾ നടക്കുന്നതിനാൽ കഴിഞ്ഞ ഏതാനും ആഴ്‌ചയായി സംവാദ പരിപാടി നടന്നിട്ടില്ല. കോവിഡ് അവലോകനയോഗത്തിനു ശേഷം മുഖ്യമന്ത്രി എല്ലാ ദിവസവും വാർത്താസമ്മേളനം നടത്തിയിരുന്നു. എന്നാൽ, കേരളത്തിൽ കോവിഡ് വ്യാപനം ഗണ്യമായി കുറഞ്ഞതോടെ ദിനംപ്രതിയുള്ള വാർത്താസമ്മേളനം അവസാനിപ്പിച്ചു. ഒന്നിടവിട്ട ദിവസങ്ങളിൽ മാത്രമാണ് ഇനി കോവിഡ് അവലോകനയോഗം നടക്കുക. അവലോകനയോഗത്തിനു ശേഷം മുഖ്യമന്ത്രി മാധ്യമങ്ങളെ കാണും.\nWeb Title: Cm pinarayi vijayan press meet tv show naam munnott\nപിണറായി പത്രസമ്മേളനം നടത്തിയതുകൊണ്ടല്ല കോവിഡിനെ പ്രതിരോധിച്ചത്: കെ.സുധാകരൻ


Malayalam News on Tamil Movies - Shivaji creating record??? ശിവാജി ജൂണിലെങ്കിലും എത്തുമോ? - Malayalam Filmibeat\n11 min ago ഒരുപാട് സ്ത്രീ ശാപമുണ്ട്; ഉദയ സ്റ്റുഡിയോയെ കുറിച്ച് ജ്യോത്സന് പറഞ്ഞതിങ്ങനെ, ആലപ്പി അഷ്‌റഫ്\nTravel കേട്ടറിഞ്ഞതിനേക്കാള് വലുതാണ് ബിഹാര്, ഐഎഎസ് ഫാക്ടറി, ആദ്യ റിപ്പബ്ലിക്, വിശേഷങ്ങള് തീരുന്നില്ല\nSports മെസ്സിയുമായി കലഹം, ബാഴ്‌സലോണ പ്രസിഡന്റ് ബര്‍ത്തോമ്യ രാജിവെച്ചു\nശിവാജി ജൂണിലെങ്കിലും എത്തുമോ?\nതമിഴ് സിനിമാ പ്രേക്ഷകര് മാത്രമല്ല, മറ്റ് ദക്ഷിണേന്ത്യന് സിനിമാ പ്രേക്ഷകരും ഏറെ പ്രതീക്ഷകളോടെ കാത്തിരിക്കുന്ന ചിത്രമാണ് രജനീകാന്തിന്റെ ശിവാജി. കേരളത്തില് ശിവാജിയെ വരവേല്‍ക്കാനുള്ള ഒരുക്കങ്ങള് നേരത്തെ തുടങ്ങിക്കഴിഞ്ഞു. പക്ഷേ ശിവാജി എന്ന് തിയേറ്ററുകളിലെത്തുമെന്ന കാര്യത്തില് ഇപ്പോഴും അനിശ്ചിതത്വം തന്നെ.\nമെയ് 31ന് തിയേറ്ററുകളിലെത്തുമെന്ന് പ്രഖ്യാപിച്ചിരുന്ന ചിത്രത്തിന്റെ റിലീസിംഗ് വീണ്ടും മാറ്റിവച്ചിരിക്കുകയാണ്. ജൂണ് 15ന് ചിത്രം റിലീസ് ചെയ്യുമെന്നാണ് പുതിയ പ്രഖ്യാപനം. എന്നാല് ജൂണിലെങ്കിലും ചിത്രം തിയേറ്ററുകളിലെത്തുമോയെന്ന കാര്യത്തില് ഇപ്പോഴും സംശയം നിലനില്‍ക്കുകയാണ്.\n2005 നവംബറിലാണ് ശിവാജിയുടെ ചിത്രീകരണം ആരംഭിച്ചത്. 2006 ഏപ്രില് 14ന് ചിത്രം റിലീസ് ചെയ്യാന് തീരുമാനിച്ചിരുന്നതാണ്. എന്നാല് ചിത്രം പൂര്‍ത്തിയാവാത്തതിനാല് റിലീസിംഗ് മാറ്റിവച്ചു. അവിടെ തുടങ്ങുന്നു സംവിധായകന് ഷങ്കറും നിര്‍മാതാവും ചേര്‍ന്നുള്ള റിലീസിംഗ് നീട്ടിവയ്ക്കുക എന്ന കളി.\nഏതാനും ദിവസങ്ങള് മുമ്പ് ശിവാജിയുടെ പോസ്റ്ററുകള് ചെന്നൈ നഗരത്തില് നിരന്നിരുന്നതാണ്. മെയില് തന്നെ ചിത്രം തിയേറ്ററുകളിലെത്തുമെന്ന ധാരണ പരത്താന് അതിടയാക്കി. എന്നാല് വീണ്ടും റിലീസിംഗ് മാറ്റുക എന്ന കലാപരിപാടിയാണ് സംവിധായകന് ഷങ്കറും നിര്‍മാതാവും തുടരുന്നത്.\nഅതിനിടെ ചിത്രം റിലീസാവുന്നതിനു മുമ്പു തന്നെ ശിവാജിയുടെ വ്യാജ സിഡികള് പുറത്തിറങ്ങിയെന്ന വാര്‍ത്ത പരന്നിട്ടുണ്ട്. ചിത്രത്തിന്റെ ഗാനങ്ങളടങ്ങിയ സിഡികളും കാസറ്റുകളും പുറത്തിറക്കുന്നതിനു മുമ്പു തന്നെ ശിവാജിയിലെ ഗാനങ്ങള് ഇന്റര്‍നെറ്റില് കേട്ടുതുടങ്ങി. റിലീസിംഗ് പല തവണ മാറ്റിവച്ച ഈ ചിത്രം ഇങ്ങനെയും വാര്‍ത്തകള് സൃഷ്ടിച്ചിരിക്കുന്നു.


ഭീകരാക്രമണത്തിലെ മുഖ്യ സൂത്രധാരന് ഹാഫിസ് സയ്ദിന് പത്തര വര്‍ഷം തടവ് ശിക്ഷ – BHARATH NEWS\nഭീകരാക്രമണത്തിലെ മുഖ്യ സൂത്രധാരന് ഹാഫിസ് സയ്ദിന് പത്തര വര്‍ഷം തടവ് ശിക്ഷ\nന്യൂഡല്‍ഹി.മുംബൈ ഭീകരാക്രമണത്തിലെ മുഖ്യ സൂത്രധാരന് ഹാഫിസ് സയ്ദിന് പത്തര വര്‍ഷം തടവ് ശിക്ഷ. ഭീകരാക്രമണത്തിന് ഫണ്ട് സമാഹരിച്ച കേസുമായി ബന്ധപ്പെട്ടാണ് തടവ് ശിക്ഷ. പാകിസ്താന് കോടതിയുടേതാണ് വിധി. ഗ്രേ ലിസ്റ്റില് നിന്നും ഒഴിവാകാനുള്ള പാകിസ്താന്റെ നീക്കമാണിതെന്നാണ് പൊതുവെ ഉയരുന്ന വിമര്‍ശനം.\nലാഹോറിലെ ടെറര് ഫിനാന്‍സിംഗ് കേസുമായി ബന്ധപ്പെട്ട് അഞ്ചു വര്‍ഷത്തെ തടവ് ശിക്ഷ അനുഭവിച്ച് വരികയാണ് നിലവില് ഹാഫിസ് സയിദ്.\nകേസില് മറ്റ് മൂന്ന് ഭീകരര്‍ക്കും കോടതി തടവ് ശിക്ഷ വിധിച്ചിട്ടുണ്ട്. സഫല് ഇഖ്ബാല്, യഹ്യാ മുജാഹിദ്, അബ്ദുള് റഹ്മാന് മഖ്ഖി എന്നിവര്‍ക്കാണ് കോടതി ശിക്ഷ വിധിച്ചത്. അബ്ദുള് റഹ്മാന്6മാസം തടവ് ശിക്ഷയും മറ്റ് രണ്ടു പേര്‍ക്ക് പത്തര വര്‍ഷവുമാണ് തടവ് ശിക്ഷ.\n2019 ജൂലൈ 17 നാണ് ഹാഫിസ് സയിദിനെ അറസ്റ്റ് ചെയ്തത്. 2008 ലെ മുംബൈ ഭീകരാക്രമണ കേസിലെ മുഖ്യ സൂത്രധാരനാണ് ഹാഫിസ് സയ്ദ്. ആറു അമേരിക്കക്കാരുള്‍പ്പെടെ 166 പേരാണ് മുംബൈ ഭീകരാക്രമണത്തില് കൊല്ലപ്പെട്ടത്. ഹാഫിസിനെ യുഎസും ഐക്യരാഷ്ട്ര സഭയും ആഗോള ഭീകരനായി പ്രഖ്യാപിച്ചിട്ടുണ്ട്. ഒരു കോടി ഡോളറാണ് ഹാഫിസ് സയിദിന്റെ തലയ്ക്ക് യുഎസ് വിലയിട്ടിരിക്കുന്നത്.ലഹോറിലെ കോട് ലഖപത് ജയിലിലാണ് ഹാഫിസ് സയിദ് ഉള്ളതെന്നാണ് പാക് അധികൃതര് പറയുന്നത്.\nTags: Hafiz Syed mastermind of the Mumbai terror attacks\nPrevious ഭീകരവാദം പ്രോത്സാഹിപ്പിക്കുന്ന രാജ്യങ്ങള് ക്കെതിരെ കര്‍ശന നടപടി വേണമെന്ന ആവശ്യവുമായി ഫ്രാന്‍സ്\nNext ആദ്യദിനം തന്നെ റെക്കോര്‍ഡ് വില്പനയുമായി ഒബാമയുടെ ‘എ പ്രോമിസ്ഡ് ലാന്റ്’


റിമാന്‍റ് പ്രതിയുടെ മരണം; ജയിലിലെ സിസിടിവി ദൃശ്യങ്ങൾ പരിശോധിച്ചു | cctv visuals in jail is inspected\nറിമാന്‍റ് പ്രതിയുടെ മരണം; ജയിലിലെ സിസിടിവി ദൃശ്യങ്ങൾ പരിശോധിച്ചു\nKochi, First Published Jan 14, 2021, 4:32 PM IST\nപ്രതിയുടെ പോസ്റ്റുമോര്‍ട്ടത്തിനായി ജയിൽ സൂപ്രണ്ട് കോട്ടയം മെഡിക്കൽ കോളേജിലാണ്. സൂപ്രണ്ടില് നിന്ന് വിവരം ലഭ്യമായാല് മാത്രമേ ഒരു നിഗമനത്തില് എത്താനാവുവെന്ന് ഡിഐജി സാം തങ്കയ്യൻ പറഞ്ഞു.\nകൊച്ചി: എറണാകുളം ജില്ലാ ജയിലിൽ വെച്ച് മരിച്ച സാമ്പത്തിക തട്ടിപ്പ് കേസ് പ്രതിയെ റിമാന്‍റില് പ്രവേശിപ്പിച്ചിരുന്ന ബോർസ്റ്റൽ സ്‌കൂളിലും ജനറൽ ആശുപത്രിയിലും തെളിവെടുപ്പ് നടത്തി. ജയിലിലെ സിസിടിവി ദൃശ്യങ്ങൾ പരിശോധിച്ചു. പ്രതിയുടെ പോസ്റ്റുമോര്‍ട്ടത്തിനായി ജയിൽ സൂപ്രണ്ട് കോട്ടയം മെഡിക്കൽ കോളേജിലാണ്. സൂപ്രണ്ടില് നിന്ന് വിവരം ലഭ്യമായാല് മാത്രമേ ഒരു നിഗമനത്തില് എത്താനാവുവെന്ന് ഡിഐജി സാം തങ്കയ്യൻ പറഞ്ഞു.\nസാമ്പത്തിക തട്ടിപ്പ് കേസിൽ റിമാന്‍റിലായിരുന്ന കാഞ്ഞിരപ്പള്ളി സ്വദേശി ഷഫീക്കിന്‍റെ മരണകാരണം മർദനമേറ്റതാണെന്ന ബന്ധുക്കളുടെ ആരോപണത്തെ തുടർന്നാണ് അന്വേഷണത്തിന് ജയിൽ ഡിജിപി ഋഷിരാജ് സിങ് ഉത്തരവിട്ടത്. നാളെ കോട്ടയം മെഡിക്കൽ കോളേജിലും തെളിവെടുപ്പ് നടത്തിയ ശേഷമാകും ഡിജിപിക്ക് റിപ്പോർട്ട് സമർപ്പിക്കുക. അപസ്മാരവും ഛർദിയെയും തുടർന്ന് ആശുപത്രിയിൽ പ്രവേശിപ്പിച്ച പ്രതിയെ ശാസ്‌ത്രക്രിയക്ക് വിധേയമാക്കും മുമ്പാണ് മരിച്ചത്.\nതലയ്ക്ക് പിന്നിൽ മുറിവുകൾ ഉണ്ടെന്നും ഇത് പൊലീസ് മർദ്ദനത്തിൽ ഉണ്ടായതാണെന്നുമാണ് ബന്ധുക്കൾ ആരോപിക്കുന്നത്. എറണാകുളം സബ് കളക്ടറുടെ നേതൃത്വത്തിൽ ഇൻക്വസ്റ്റ് നടപടികൾ കോട്ടയം മെഡിക്കൽ കോളേജിൽ പുരോഗമിക്കുകയാണ്. പോസ്റ്റ് മോർട്ടത്തിന് ശേഷം മൃതദേഹം ബന്ധുക്കൾക്ക് വിട്ടു നൽകും.\nLast Updated Jan 14, 2021, 4:32 PM IST\nറിമാന്‍റ് പ്രതിയുടെ മരണം\nremand person death\nഗോവയെ കാത്തവന്; എടികെയ്‌ക്കെതിരെ ഹീറോയായി സാവിയര് ഗാമ


പുരുഷന്‍മാരുടെ വ്യക്തിഗത മെഡ്‌ലെയില് ഇരട്ട മെഡലുമായി യു.എസ്.എ, വനിതാ വിഭാഗത്തില് ജപ്പാന് സ്വര്‍ണം | Tokyo 2020 U S won the medal in men s 400 meter individual medley race\nപുരുഷന്‍മാരുടെ വ്യക്തിഗത മെഡ്‌ലെയില് ഇരട്ട മെഡലുമായി യു.എസ്.എ, വനിതാ വിഭാഗത്തില് ജപ്പാന് സ്വര്‍ണം\nJul 25, 2021, 09:14 AM IST\nവനിതകളുടെ 4x400 മീറ്റര് ഫ്രീസ്റ്റൈല് റിലേയില് ഓസ്‌ട്രേലിയ ലോക റെക്കോഡോടെ സ്വര്‍ണം നേടി\nയു.എസ്.എയുടെ ചേസ് കാലിസ് | Photo: AFP\nടോക്യോ: ഒളിമ്പിക്‌സില് ഞായറാഴ്ച നടന്ന പുരുഷന്‍മാരുടെ 400 മീറ്റര് വ്യക്തിഗത മെഡ്‌ലെയില് ഇരട്ട മെഡലുമായി യു.എസ്.എ.\nയു.എസ്.എയുടെ ചേസ് കാലിസ് (4:09.42) സ്വര്‍ണം നേടിയപ്പോള് അവരുടെ തന്നെ ജേ ലിതെര്‍ലാന്‍ഡ് (4:10.28) വെള്ളി മെഡല് കരസ്ഥമാക്കി. ഓസ്‌ട്രേലിയയുടെ ബ്രെണ്ടന് സ്മിത്തിനാണ് (4:10.38) വെങ്കലം.\nഅതേസമയം വനിതകളുടെ 400 മീറ്റര് വ്യക്തിഗത മെഡ്‌ലെയില് ജപ്പാന്റെ യുയി ഒഹാഷി (4:32.08) സ്വര്‍ണം നേടി. യു.എസ്.എയുടെ എമ്മ വെയാന്റിനാണ് (4:32.76) വെള്ളി. യു.എസ്.എയുടെ തന്നെ ഹാലി ഫ്‌ളികിംഗര് (4:34.90) വെങ്കലവും സ്വന്തമാക്കി.\nവനിതകളുടെ 4x400 മീറ്റര് ഫ്രീസ്റ്റൈല് റിലേയില് ഓസ്‌ട്രേലിയ ലോക റെക്കോഡോടെ സ്വര്‍ണം നേടി. 3:29.69 സമയത്തിലാണ് ഓസ്‌ട്രേലിയ ഫിനിഷ് ചെയ്തത്. 2018 ഏപ്രിലില് ഗോള്‍ഡ് കോസ്റ്റില് ഓസ്‌ട്രേലിയയുടെ തന്നെ 3:30.05 സമയമെന്ന റെക്കോഡാണ് ടോക്യോയില് ഇത്തവണ അവര്‍ക്ക് വഴിമാറിയത്.\nഈയിനത്തില് കാനഡ (3:32.78) വെള്ളിയും യു.എസ്.എ (3:32.81) വെങ്കലവും നേടി.\nപുരുഷന്‍മാരുടെ 400 മീറ്റര് ഫ്രീസ്റ്റൈലില് ടുണീഷ്യയുടെ അഹമ്മദ് ഹഫ്‌നവോയി സ്വര്‍ണം നേടി. 3:43.36 സമയത്തിലാണ് താരം ഫിനിഷ് ചെയ്തത്. ഓസ്‌ട്രേലിയയുടെ ജാക്ക് മഗ്‌ലോഗ്ലിന് (3:43.52) വെള്ളി നേടി. യു.എസ്.എയുടെ കൈറന് സ്മിത്തിനാണ് (3:43.94) വെങ്കലം.\nContent Highlights: Tokyo 2020 U S won the medal in men s 400 meter individual medley race


ഇന്ന് 5942 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 7.18 - Keralabhooshanam Daily ഇന്ന് 5942 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 7.18\nHome/NEWS/BREAKING NEWS/ഇന്ന് 5942 പേര്‍ക്ക് കോവിഡ്; ടെസ്റ്റ് പോസിറ്റിവിറ്റി നിരക്ക് 7.18\nതിരുവനന്തപുരം: കേരളത്തില് ഇന്ന് 5942 പേര്‍ക്ക് കോവിഡ്19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. എറണാകുളം 898, കോഴിക്കോട് 696, മലപ്പുറം 652, കൊല്ലം 525, കോട്ടയം 512, പത്തനംതിട്ട 496, തിരുവനന്തപുരം 480, തൃശൂര് 448, ആലപ്പുഴ 410, പാലക്കാട് 235, കണ്ണൂര് 182, വയനാട് 179, ഇടുക്കി 167, കാസര്‍ഗോഡ് 62 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nയു.കെ.യില് നിന്നും വന്ന ഒരാള്‍ക്കാണ് കഴിഞ്ഞ 24 മണിക്കൂറിനകം കോവിഡ്19 സ്ഥിരീകരിച്ചത്. അടുത്തിടെ യു.കെ.യില് നിന്നും വന്ന 79 പേര്‍ക്കാണ് ഇതുവരെ കോവിഡ്19 സ്ഥിരീകരിച്ചത്. ഇവരില് 62 പേരുടെ പരിശോധനാഫലം നെഗറ്റീവായി. ആകെ 10 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ ദിവസങ്ങളിലുണ്ടായ 16 മരണങ്ങളാണ് കോവിഡ്19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 3848 ആയി. ഇത് കൂടാതെ ഉണ്ടായ മരണങ്ങള് എന്‍ഐവി ആലപ്പുഴയിലെ പരിശോധനയ്ക്ക് ശേഷം സ്ഥിരീകരിക്കുന്നതാണ്.\n'ട്വന്റി 20 ഒരു മുന്നണിയുമായും സഖ്യത്തിനില്ല': സാബു ജേക്കബ്\nതദ്ദേശ തെരഞ്ഞെടുപ്പ് നീട്ടിവയ്ക്കണമെന്ന പി.സി ജോര്‍ജ് എംഎല്‍എയുടെ ഹര്‍ജി ഹൈക്കോടതി തള്ളി\nസവിതയുടെ ആത്മഹത്യ; ആണ്‍സുഹൃത്തിനെ തേടി പോലീസ്


മൂന്നു വർഷമായി വൈദ്യുതി ബില്ലും വാട്ടർ ബില്ലും അടയ്ക്കാതെ ജീവിക്കുന്ന ജെഎൻയു മുൻ പ്രൊഫസർ | Who Has not Had to Pay Electricity or Water Bill for three Years Meet Former JNU Professor – News18 Malayalam\nമൂന്നു വർഷമായി വൈദ്യുതി ബില്ലും വാട്ടർ ബില്ലും അടയ്ക്കാതെ ജീവിക്കുന്ന ജെഎൻയു മുൻ പ്രൊഫസർ\nഅവർ സ്വന്തം തോട്ടത്തിൽ സ്വന്തം പച്ചക്കറികൾ വളർത്തുകയും ഭക്ഷണ മാലിന്യങ്ങൾ കമ്പോസ്റ്റായി ഉപയോഗിക്കുകയും അതിനെ സമ്പുഷ്ടമാക്കുകയും ചെയ്യുന്നു.\nLast Updated : December 24, 2020, 10:04 IST\nവൈദ്യുതിയില്ലാതെ ജീവിക്കുന്നതിനെക്കുറിച്ച് നിങ്ങൾക്ക് സങ്കൽപിക്കാൻ കഴിയുന്നുണ്ടോ? എന്നാൽ, പരിസ്ഥിതി പ്രവർത്തകയായ സൗമ്യ പ്രസാദ് കഴിഞ്ഞ മൂന്നു വർഷമായി ചെയ്തു കൊണ്ടിരിക്കുന്നത് അതാണ്. എന്താ തെളിവെന്നാണോ ചോദ്യം. നാൽപതു വയസുള്ള ഇവർ കഴിഞ്ഞ മൂന്നു വർഷമായി വൈദ്യുതി ബില്ലും വാട്ടർ ബില്ലും അടയ്ക്കാറില്ല.\nഎന്നാൽ, ഇതിനർത്ഥം ഡെറാഡൂൺ സ്വദേശിയായ ഇവർ ഒരു സന്യാസിയുടെയോ മുനിയുടെയോ ജീവിതം നയിക്കുന്നു എന്നല്ല. എല്ലാവരെയും പോലെ സാധാരണ സാമൂഹ്യജീവിതമാണ് ഇവരും നയിക്കുന്നത്. സ്വന്തമായി കാർ ഓടിക്കുന്നു, ആധുനിക ലോകത്തിന്റെ എല്ലാ സുഖസൗകര്യങ്ങളും ആസ്വദിക്കുന്നു.\nവർഷങ്ങളായി ദൈനംദിന ജീവിതത്തിൽ നിരവധി പരിസ്ഥിതി സൗഹൃദ കാര്യങ്ങളാണ് ഇവർ ചെയ്തു കൊണ്ടിരിക്കുന്നത്. തനിക്കും കുടുംബത്തിനും ആവശ്യമായ സൗരോർജ്ജവും മഴവെള്ള സംഭരണവും ഉപയേഗിക്കുന്ന ഒരു വീട്ടിലേക്ക് താമസം മാറിയാണ് അവർ ഇത് സാധ്യമാക്കിയത്. അതിന്റെ ഫലമായി അവർക്ക് ലാഭിക്കാനായത് ആയിരങ്ങളുടെ വൈദ്യുതി, വാട്ടർ ബില്ലുകളാണ്. ഒപ്പം പ്രകൃതി സംരക്ഷണത്തിൽ ഒരു ചെറിയ ഭാഗവും.\nനഗരത്തിൽ നിന്ന് കുന്നിൻ മുകളിലേക്ക്\nജവഹർലാൽ നെഹ്റു സർവകലാശാലയിലെ മുൻ പരിസ്ഥിതി വിഭാഗം അധ്യാപികയാണ് സൗമ്യ പ്രസാദ്. മനുഷ്യരിലും മൃഗങ്ങളിലും പ്രകൃതിയിലും മാലിന്യങ്ങൾ ഉണ്ടാക്കുന്ന ആഘാതത്തെക്കുറിച്ച് പഠിച്ചുവരികയാണന്ന് അവർ ബെറ്റർ ഇന്ത്യയോട് പറഞ്ഞു. 2015ലാണ് ഭർത്താവിനൊപ്പം സൗമ്യ ഡെറാഡൂണിലേക്ക് മാറിയത്. മാലിന്യങ്ങൾ ഒട്ടുമില്ലാത്ത അവരുടെ സ്വപ്നവീട്ടിലേക്ക്.\nതടികൊണ്ട് ഉണ്ടാക്കിയ ഒരു പുതിയ വീട് വാങ്ങുന്നതിനു പകരം മുളകൊണ്ട് ഒരു വീട് ഉണ്ടാക്കി. നിർമാണ വേളയിൽ പോലും ഒന്നും പാഴാക്കിയില്ല. മറ്റ് അവശിഷ്ടങ്ങൾ മറ്റു വീടുകൾക്ക് തറ ഉണ്ടാക്കാൻ ഉപയോഗിച്ചു. പ്രകൃതിയിൽ നിന്ന് സ്വന്തമായി വൈദ്യുതിയും ജലവിതരണവും ഉൽ‌പാദിപ്പിക്കുന്നതിനായി മഴവെള്ള സംഭരണ സംവിധാനവും സോളാർ പാനലുകളും ഇരുവരും ചേർന്ന് സ്ഥാപിച്ചു.\nഇലക്ട്രിക് വാഹനത്തിനായി തന്റെ പഴയ കാറും അവർ ഉപേക്ഷിച്ചു. 2015ൽ അവർ ഒരു മഹീന്ദ്ര ഇ - 20 എന്ന വൈദ്യുതിയിൽ ഓടിക്കുന്ന കാർ വാങ്ങി. അത് കാർബൺ പുറന്തള്ളൽ കുറയ്ക്കാൻ അനുവദിച്ചു. തുടക്കത്തിൽ ആറ് ലക്ഷം രൂപയാണ് കാറിന്റെ വിലയായതെങ്കിലും വാങ്ങിയതിന് ശേഷം അടുത്ത അഞ്ച് വർഷത്തിനുള്ളിൽ ആ പണം മുഴുവൻ ലാഭിച്ചതായി അവർ പറഞ്ഞു. പെട്രോൾ, ഡീസൽ ചെലവും ലാഭിച്ചു.\nഇന്ന് സൗമ്യയും ഭർത്താവും പരിസ്ഥിതി സൗഹൃദവും മാലിന്യം ഒട്ടുമില്ലാത്തതുമായ സുസ്ഥിര ജീവിതശൈലി നയിക്കുന്നു. അവർ സ്വന്തം തോട്ടത്തിൽ സ്വന്തം പച്ചക്കറികൾ വളർത്തുകയും ഭക്ഷണ മാലിന്യങ്ങൾ കമ്പോസ്റ്റായി ഉപയോഗിക്കുകയും അതിനെ സമ്പുഷ്ടമാക്കുകയും ചെയ്യുന്നു.\nFirst published: December 24, 2020, 10:04 IST


Qatar International Food Festival | Al Bidda Park | Gulf Malayaly\nHomeNewsfeedയമ്മി! ഖത്തര് അന്താരാഷ്ട്ര ഭക്ഷ്യമേളയ്ക്ക് തുടക്കം\nദോഹ: നാവില് കൊതിയൂറും രുചിവൈവിധ്യവുമായി 11ാമത് അന്താരാഷ്ട്ര ഭക്ഷ്യമേളയ്ക്ക് തുടക്കമായി. ലൈവ് കുക്കിങ്, ക്ലാസിക്കല് സര്‍ക്കസ്, വെടിക്കെട്ട് ഉള്‍പ്പെടെയുള്ള വിനോദങ്ങള് ഉള്‍പ്പെടുത്തി അല് ബിദ്ദ പാര്‍ക്കിലാണ് ഭക്ഷ്യമേള നടക്കുന്നത്.\nഅല് ബിദ്ദ പാര്‍ക്കില് ഡിസംബര് 17 വരെയും കോര്‍ണിഷില് ഡിസംബര്3വരെയുമാണ് മേള നടക്കുക. ലോക പ്രശസ്തരായ 16 ഷെഫുമാര് ഇത്തവണ മേളയിലുണ്ടാവും.\nസാധാരണ ദിവസങ്ങളില് വൈകീട്ട്3മുതല് 11 വരെയും അവധി ദിവസങ്ങളില്3മുതല് പുലര്‍ച്ചെ 1 മണിവരെയുമാണ് ഭക്ഷ്യമേള. വിവിധ ഫുഡ് സ്റ്റാളുകള്, ഫുഡ് ട്രക്കുകള്, ലൈവ് കുക്കിങ് ഷോ, മാസ്റ്റര് ക്ലാസ്, മറ്റ് വിനോദ പരിപാടികള് തുടങ്ങിയവ നടക്കും.\nഅതേ സമയം, കോര്‍ണിഷില് ദോഹ ലൈറ്റ്‌സ് ഫെസ്റ്റിവലിനും തുടക്കമായി. കോര്‍ണിഷ് തീരത്താണ് വര്‍ണ വിളക്കുകളും വെടിക്കെട്ടും ഉള്‍പ്പെടുന്ന ഈ മേള. നവംബര് 30 മുതല് ഡിസംബര് 18 വരെ നടക്കുന്ന ഫിഫ അറബ് കപ്പ് ആഘോഷമാക്കുന്നതിന്റെ ഭാഗമായാണ് ഈ പരിപാടി.\nഅറബ് കപ്പിന്റെയും അനുബന്ധ പരിപാടികളുടെയും ഭാഗമായി കോര്‍ണിഷ് സ്ട്രീറ്റ് ഡിസംബര്4വരെ അടച്ചു. എ, ബി, സി റിങ് റോഡുകള്, 22 ഫെബ്രുവരി, സബാഹ് അല് അഹ്‌മദ് കോറിഡോര്, മുഹമ്മദ് ബിന് ഥാനി സ്ട്രീറ്റ്, അല് മര്‍ക്കിയ സ്ട്രീറ്റ്, അല് ഇസ്തിഖ്ബാല് സ്ട്രീറ്റ് എന്നിവിടങ്ങളില് ഹെവി വാഹനങ്ങള്‍ക്ക് വിലക്കുണ്ട്. രാവിലെ6മുതല് 8.30 വരെ, ഉച്ചയ്ക്ക് 12 മുതല്3വരെ, വൈകീട്ട്5മുതല് രാത്രി 10 വരെ എന്നീ സമയങ്ങളിലാണ് വിലക്ക്.\nPrevious articleദക്ഷിണാഫ്രിക്ക, സിംബാബ്‌വേ യാത്രക്കാര്‍ക്ക് വിലക്കേര്‍പ്പെടുത്തി ഖത്തര് എയര്‍വേസ്\nNext articleഫുഡ് കോർപറേഷൻ ജീവനക്കാരിയെ ഗോഡൗണിൽ മരിച്ചനിലയിൽ കണ്ടെത്തി


ട്വന്റി–-20 ക്രിക്കറ്റ് ലോകകപ്പ് : വീണ്ടും ഇന്ത്യ–-പാകിസ്ഥാൻ | Sports | Deshabhimani | Saturday Jan 22, 2022\nട്വന്റി–-20 ക്രിക്കറ്റ് ലോകകപ്പിൽ വീണ്ടും ഇന്ത്യ–-പാകിസ്ഥാൻ പോരാട്ടം. ഒക്‌ടോബർ 16 മുതൽ നവംബർ 13 വരെ ഓസ്‌ട്രേലിയയിലാണ് ലോകകപ്പ്. ഒക്‌ടോബർ 23ന് മെൽബൺ ക്രിക്കറ്റ് സ്‌റ്റേഡിയത്തിൽ രാത്രി ഏഴിനാണ് ഇന്ത്യ പാകിസ്ഥാനെ നേരിടുന്നത്. ഇരുടീമുകളുടെയും ആദ്യ കളി.\nകഴിഞ്ഞ ലോകകപ്പിലും ഇന്ത്യക്ക് പാകിസ്ഥാനുമായായിരുന്നു ഒന്നാം മത്സരം. ആകെ 16 ടീമുകളാണ്. ഗ്രൂപ്പ് രണ്ടിൽ ഇന്ത്യക്കും പാകിസ്ഥാനും പുറമെ ദക്ഷിണാഫ്രിക്കയും ബംഗ്ലാദേശുമുണ്ട്. രണ്ട് ടീമുകൾ യോഗ്യത കളിച്ചെത്തും. എ ഗ്രൂപ്പിൽ ചാമ്പ്യൻമാരായ ഓസീസ്, ന്യൂസിലൻഡ്, ഇംഗ്ലണ്ട്, അഫ്‌ഗാനിസ്ഥാൻ എന്നിവരാണ്. രണ്ട് യോഗ്യതാ ടീമുകളുമുണ്ടാകും.\nഒക്‌ടാേബർ 16 മുതൽ 21 വരെയാണ് യോഗ്യതാ റൗണ്ട്. നവംബർ ഒമ്പതിനും പത്തിനും സെമി മത്സരങ്ങൾ. 13ന് മെൽബണിലാണ് ഫൈനൽ.


ഡിഗ്രീയുണ്ടോ?? ഈ കണക്കുകൾ നോക്കൂ | NowNext\nഡിഗ്രീയുണ്ടോ?? ഈ കണക്കുകൾ നോക്കൂ\nഓരോ വർഷവും പ്രൊഫഷനൽ കോഴ്സുകൾ ഉൾപ്പെടെ ബിരുദധാരികളായി പുറത്തിറങ്ങുന്നവരുടെ എണ്ണം ഏതാണ്ട് മൂന്നു ലക്ഷത്തോളമാണ്. ദേശീയ ശരാശരിയിൽ 18 മുതൽ 21 വയസ്സുവരെ പ്രായമുള്ളവരിൽ ബിരുദം തിരഞ്ഞെടുക്കുന്നവർ 22 ശതമാനം വരും. കേരളത്തിൽ അത് 40 ശതമാനത്തിന് അടുത്താണ്.\nഅതായത് ദേശീയ ശതമാനത്തിന്റെ ഇരട്ടിയിലധികം ആൾക്കാരാണ് കേരളത്തിൽ ബിരുദത്തിനായി കച്ചക്കെട്ടുന്നത്. സെക്രട്ടറിയേറ്റ് അസിസ്റ്റന്റ് പരീക്ഷ കഴിഞ്ഞതവണ എഴുതിയത് 5.22 ലക്ഷമാണ്. കേരളത്തിൽ ബിരുദം കഴിഞ്ഞ് നല്ല തൊഴിലില്ലാത്തവരുടെ എണ്ണം എട്ട് ലക്ഷവും.\nകണക്കുകൾ ഇങ്ങനെ മുറുകുമ്പോൾ പത്താം ക്ലാസ്സ് പോലെ പ്ലസ് ടൂവും ഇപ്പോൾ ഒരു ‘ടേർണിങ്ങ് പോയിന്റ്’ ആയിരിക്കുകയാണ്. കരിയറിന്റെ ദിശ തീരുമാനിക്കുന്നതാണ് പ്ലസ് ടൂ അവസാന വർഷം. ഈ അവസ്ഥയിൽ സ്ഥിരം കോഴ്സുകൾക്കു പകരം മൂല്യവർധിത കോഴ്സുകൾക്ക് പ്രാധാന്യം ഏറുന്നു.\nരാജ്യത്ത് സേവന മേഖല വൻ വളർച്ച കൈവരിക്കുമ്പോൾ അതിനിണങ്ങിയ കോഴ്സുകൾ കണ്ടെത്താനാണ് ശ്രദ്ധിക്കേണ്ടത്. ഹോസ്പിറ്റാലിറ്റി, ബാങ്കിങ് ഇൻഷുറൻസ്, ധനകാര്യം, ടൂറിസം, വിദ്യാഭ്യാസം, ഐ.ടി. തുടങ്ങിയ മേഖലകളിൽ വൻ തൊഴിൽ സാധ്യതകളാണ് തുറന്നിരിക്കുന്നത്. ഇത് വരും കാലങ്ങളിലെ കരിയർ ട്രെൻഡുകൾക്കുള്ള സൂചനയാണ്.\nബി ജി ആർട്ടിസ്റ്റുകളെ ആവശ്യമുണ്ട്


തണ്ണിമത്തൻ തുളയ്ക്കാൻ കടലാസ്; ഗിന്നസ് റെക്കോഡ്‌സിൽ ഇടംനേടി യുവാവ്, ലക്ഷക്കണക്കിന് കാഴ്ചക്കാരുമായി വീഡിയോ -\nHome Gallery തണ്ണിമത്തൻ തുളയ്ക്കാൻ കടലാസ്; ഗിന്നസ് റെക്കോഡ്‌സിൽ ഇടംനേടി യുവാവ്, ലക്ഷക്കണക്കിന് കാഴ്ചക്കാരുമായി വീഡിയോ\nതണ്ണിമത്തൻ തുളയ്ക്കാൻ കടലാസ്; ഗിന്നസ് റെക്കോഡ്‌സിൽ ഇടംനേടി യുവാവ്, ലക്ഷക്കണക്കിന് കാഴ്ചക്കാരുമായി വീഡിയോ\nരസകരവും കൗതുകം നിറഞ്ഞതുമായ ചിത്രങ്ങൾക്കും വീഡിയോകൾക്കുമൊക്കെ സോഷ്യൽ മീഡിയയിൽ നിരവധിയാണ് കാഴ്ചക്കാർ. ഇപ്പോഴിതാ കാഴ്ചക്കാരെ അത്ഭുതപ്പെടുത്തുന്ന ഒരു വെറൈറ്റി വീഡിയോയാണ് സോഷ്യൽ ലോകത്ത് വൈറലാകുന്നത്. എട്ടര ദശലക്ഷത്തോളം ആളുകൾ കണ്ട വീഡിയോ ഇതിനോടകം റെക്കോഡ് കാഴ്ച്ചക്കാരെയാണ് നേടിയിരിക്കുന്നത്.\nകടലാസ് വിമാനം കൊണ്ട് തണ്ണിമത്തൻ തുളയ്ക്കുന്ന യുവാവിന്റെ വീഡിയോ ഗിന്നസ് വേൾഡ് റെക്കോഡ്‌സിലും ഇടം നേടിയിരിക്കുന്നത്. ദക്ഷിണ കൊറിയൻ സ്വദേശിയായ ജംഗക് ലീ എന്ന വ്യക്തിയാണ് ഈ അപൂർവ്വ നേട്ടത്തിന് ഉടമയായിരിക്കുന്നത്. മിനിറ്റിൽ ഏറ്റവുമധികം കടലാസ് വിമാനങ്ങൾ തണ്ണിമത്തനിലേക്ക് തുളച്ച് കയറ്റിയാണ് ജംഗക് ലീ ഗിന്നസ് റെക്കോഡ് നേടിയത്. സമൂഹമാധ്യമങ്ങളിൽ പങ്കുവെച്ച ഈ വീഡിയോ ഇതിനോടകം റെക്കോഡ് കാഴ്ചക്കാരെയാണ് നേടിയത്.\nRead also: അസുഖബാധിതനായ അച്ഛനെ സഹായിക്കണം; ചിത്രം വരച്ച് വിറ്റ് ഏഴ് വയസുകാരി, കൈയടിച്ച് സോഷ്യൽ മീഡിയ\nപൊതുവെ സാധാരണ പഴങ്ങളെ അപേക്ഷിച്ച് വളരെയധികം കട്ടിയുള്ള പുറംതോടുള്ള ഒന്നാണ് തണ്ണിമത്തൻ. ഈ തണ്ണിമത്തനിലേക്ക് കത്തിപോലെ കടലാസ് വിമാനങ്ങൾ എറിഞ്ഞ് കയറ്റുന്നതാണ് വീഡിയോയിൽ കാണുന്നത്. ഗിന്നസ് വേൾഡ് റെക്കോഡ്സിന്റെ ഔദ്യോഗിക പേജിലും ഈ വീഡിയോ പങ്കുവെച്ചിട്ടുണ്ട്.\nStory Highlights:piercing watermelons with paper planes gets record


പൗരത്വ ബില് തിങ്കളാഴ്ച ലോക്‌സഭയില്…! വരാൻ പോകുന്നത് നോട്ട് നിരോധനത്തെക്കാളും വലിയ രാജ്യം കണ്ട ഏറ്റവും വലിക ക്യൂ ; അംഗങ്ങള് സഭയില് ഹാജരാകാന് വിപ്പ് നല്‍കി ബിജെപിയും കോണ്‍ഗ്രസും….. | Malayalam UK\nDecember 07 08:48 2019 by News Desk 6\tPrint This Article\nവിവാദ പൗരത്വ ഭേദഗതി ബില് തിങ്കളാഴ്ച ലോക്‌സഭയില് കൊണ്ടുവരാന് തീരുമാനം. തിങ്കളാഴ്ച സഭയില് ഹാജരായിരിക്കണമെന്ന് എംപിമാര്‍ക്ക് ബിജെപിയും കോണ്‍ഗ്രസും വിപ്പ് നല്‍കി. ഡിസംബര് 10നകം ബില് കൊണ്ടുവരാനാണ് സര്‍ക്കാര് ലക്ഷ്യമിടുന്നത് എന്ന് നേരത്തെ വ്യക്തമായിരുന്നു. പാകിസ്താന്, അഫ്ഗാനിസ്താന്, ബംഗ്‌ളാദേശ് എന്നിവിടങ്ങളിലെ ന്യൂനപക്ഷ വിഭാഗങ്ങളായ ഹിന്ദുക്കള്, സിഖുകാര്, ബുദ്ധമതക്കാര്, ജൈനര്, പാഴ്‌സികള്, ക്രിസ്ത്യാനികള് എന്നീ കുടിയേറ്റക്കാര്‍ക്ക് മതിയായ യാത്രാരേഖകളില്ലെങ്കിലും ഇന്ത്യന് പൗരത്വം നല്‍കാന് വ്യവസ്ഥ ചെയ്യുന്ന വിവാദ ബില് ഭരണഘടനാവിരുദ്ധമാണ് എന്ന് പ്രതിപക്ഷം പറയുന്നു. 1955ലെ പൗരത്വ ബില്ലാണ് ഭേദഗതി ചെയ്യുന്നത്.\nബുധനാഴ്ചയാണ് ബില്ലിന് കേന്ദ്ര മന്ത്രിസഭ അംഗീകാരം നല്‍കിയത്. അസം, മേഘാലയ, ത്രിപുര, മിസോറാം എന്നിവിടങ്ങളിലെ ഷെഡ്യൂള്‍ഡ് മേഖലകളെ മാറ്റിനിര്‍ത്തി പൗരത്വ ബില് നടപ്പാക്കാനാണ് ഉദ്ദേശിക്കുന്നത്. വടക്കുകിഴക്കന് സംസ്ഥാനങ്ങളിലെ വിവിധ കക്ഷി നേതാക്കളുമായി കേന്ദ്ര ആഭ്യന്തര മന്ത്രി അമിത് ഷാ ചര്‍ച്ച നടത്തിയിരുന്നു. ഇതിന് ശേഷം പല കക്ഷികളും ബില്ലിനെതിരായ നിലപാട് തണുപ്പിച്ചിട്ടുണ്ട്. അതേസമയം ബില് നടപ്പാക്കാന് 1920ലെ പാസ്‌പോര്‍ട്ട് നിയമത്തിലും (Passport Act (Entry of India)) 1946ലെ വിദേശി (Foreigners Act) നിയമത്തിലും മാറ്റം വരുത്തേണ്ടതുണ്ട്. നിയമവിരുദ്ധ കുടിയേറ്റം സംബന്ധിച്ച ഈ ബില്ലുകളുടെ നിർവചനം പൗരത്വ ബില്ലിന് പ്രശ്നമാണ്.\nഅസമില് നടപ്പാക്കിയ ദേശീയ പൗരത്വ പട്ടികയുടെ (എആര്‍സി) ഭാഗമായി 19 ലക്ഷം പേര് നിയമവിരുദ്ധ കുടിയേറ്റക്കാരും വിദേശികളുമായി മുദ്ര കുത്തപ്പെട്ടപ്പോള് ഇതില് ഹിന്ദുക്കളുമുണ്ട് എന്ന് ചൂണ്ടിക്കാട്ടി ബിജെപി സര്‍ക്കാര് എതിര്‍പ്പ് ഉന്നയിച്ചു. പൗരത്വ ഭേദഗതി ബില് ഹിന്ദുക്കളെ പുറത്താക്കുന്നത് തടയുമെന്ന് ബിജെപി പറയുന്നു. അതേസമയം ബില്ലിനെതിരെ പ്രതിഷേധിച്ച് നേരത്തെ ലോക്‌സഭയില് നിന്ന് ഇറങ്ങിപ്പോവുകയും എതിര്‍ത്ത് വോട്ട് ചെയ്യുമെന്ന് പറയുകയും ചെയ്തിട്ടുള്ള ജെഡിയു അടക്കമുള്ള പാര്‍ട്ടികള് ഇപ്പോള് ബില്ലിനെ പിന്തുണക്കുകയാണ്.\nഇത്രയും കാര്യങ്ങളാണ് ഇപ്പോള് നമുക്കറിയാവുന്നത്. രാജ്യം മുഴുവന് എന്.ആര്.സി കൊണ്ടുവരും എന്ന് അമിത് ഷാ പറഞ്ഞിട്ടുണ്ട്, നാലാള് കൂടുന്നേടത്തു നാലു വാക്കെറിഞ്ഞു ഓടി പോകുന്നവനല്ല അമിത് ഷാ. നടപ്പാക്കും എന്ന് പറഞ്ഞാല് നടപ്പാക്കിയിരിക്കും.\nഅസമില് നടപ്പാക്കിയ പൗരത്വ പട്ടിക റദ്ധാക്കി വീണ്ടും നടത്തും എന്നും പറഞ്ഞിട്ടുണ്ട്. 1972 കട്ട്-ഓഫ്-ഡേറ്റ് ആക്കിയത് കൊണ്ട് വേണ്ടത്ര കുടിയേറ്റക്കാരെ പിടിക്കാന് പറ്റിയില്ല, അത് കൊണ്ടാണത് റദ്ദാക്കുന്നത്. പുതിയ കട്ട്-ഓഫ്-ഡേറ്റ് 1951 ആയിരിക്കും അസമിലുള്‍പ്പടെ രാജ്യം മുഴുവന്.\nരാജ്യത്തെ മുഴുവന് ജനങ്ങളും 1951-നു മുമ്പ് തങ്ങളുടെ അപ്പനപ്പൂപ്പന്മാര് ഇവിടെ ജീവിച്ചുരുന്നു എന്ന് തെളിയിക്കണം. നിങ്ങള് മധ്യവസ്‌കനാണെങ്കില് നിങ്ങളുടെ അപ്പൂപ്പന്റെ അപ്പന്, നിങ്ങള് ന്യൂജെന് ആണെങ്കില് നിങ്ങളുടെ അപ്പൂപ്പന്റെ അപ്പൂപ്പന് ഇവിടെ ജീവിച്ചിരുന്നു എന്നാണ് തെളിയിക്കേണ്ടത്.\nഅവര് ജീവിച്ചിരുന്നു എന്നത് മാത്രമല്ല അവരുടെ ലീനിയേജ് അഥവാ പരമ്പരയില് ആണ് നിങ്ങള് എന്നതും രേഖാമൂലം തെളിയിക്കണം. അതായത് നിങ്ങളുടെ അപ്പൂപ്പന്റെ അപ്പന്റെ മകനാണ് നിങ്ങളുടെ അപ്പൂപ്പന് എന്നതിന്റെ രേഖയും, അപ്പൂപ്പന്റെ മകനാണ് അച്ഛന് എന്നതിന്റെ രേഖയും, അച്ഛന്റെ മകനാണ് നിങ്ങള് എന്നതിന്റെയും രേഖയാണ് വേണ്ടത്.\nരേഖകളൊക്കെ രേഖകളായി തന്നെ വേണം. ഡി.എന്.എ ടെസ്റ്റ് ഇത് വരെ അനുവദിച്ചിട്ടില്ല. സുപ്രീം കോടതിയില് കേസ് നടക്കുന്നുണ്ട്. ഒരു പക്ഷെ അനുവദിച്ചേക്കും. വയറ്റാട്ടി പറഞ്ഞു, അമ്മാവന് പറഞ്ഞു എന്നതൊന്നും രേഖയല്ല.\nഒരു രേഖയുമില്ലാത്ത ഹിന്ദു, ക്രിസ്ത്യന്, സിഖ്, ബുദ്ധ, ജൈന, പാഴ്‌സി വിഭാഗക്കാര് പേടിക്കേണ്ട എന്നും അമിത് ഷാ പറഞ്ഞിട്ടുണ്ട്. അവര്‍ക്ക് വേണ്ടി പൗരത്വ ബില്ല് അവതരിപ്പിക്കും.\nപൗരത്വ ബില്ല് എന്ന് പറഞ്ഞാല് പാകിസ്താന്, അഫ്ഘാനിസ്ഥാന്, ബംഗ്ലാദേശ്, മ്യാന്മാര്, നേപ്പാള് എന്നിവിടങ്ങളില് പീഡിപ്പിക്കപ്പെട്ടതിനെ തുടര്‍ന്ന് ഇന്ത്യയിലേക്ക് പലായനം ചെയ്ത ഹിന്ദു, ക്രിസ്ത്യന്, സിഖ്, ബുദ്ധ, ജൈന, പാഴ്‌സി വിഭാഗക്കാര്‍ക്ക് പൗരത്വം കൊടുക്കാനുള്ള ബില്ലാണ്. മുസ്ലിംകള്, ശ്രീലങ്കയില് നിന്ന് വന്ന തമിഴര് എന്നിവരെ ഒഴിച്ച് നിര്‍ത്തിയിട്ടുണ്ട്.\nപൗരത്വം തെളിയിക്കാന് കഴിയാത്ത ഹിന്ദു, ക്രിസ്ത്യന്, സിഖ്, ബുദ്ധ, ജൈന, പാഴ്‌സി വിഭാഗക്കാര്‍ക്ക് അഭയാര്‍ത്ഥി എന്ന നിലയില് പൗരത്വത്തിന് അപേക്ഷിക്കാം. ആറ് കൊല്ലത്തേക്കുള്ള ഒരു അഭയാര്‍ത്ഥി കാര്‍ഡ് ആദ്യം ലഭിക്കും. പിന്നീട് അവരുടെ പെരുമാറ്റം, രാജ്യത്തോടുള്ള കൂറ് എന്നിവ നോക്കി ശരിക്കുള്ള പൗരത്വം നല്‍കും.\nഇത്രയുമാണ് വസ്തുതകള്. ഇനി എന്തൊക്കെ രേഖകളാണ് വേണ്ടത് എന്നും നമ്മള് മലയാളികള് എന്തൊക്കെയാണെന്ന് ചെയ്യേണ്ടത് നോക്കാം.\nപൗരത്വ അപേക്ഷയോടൊപ്പം സ്വീകരിക്കുന്ന രേഖകള്\n1 – 1951 ലെ സെന്‍സെസിലോ വോട്ടേഴ്സ് ലിസ്റ്റിലോ നിങ്ങളുടെ അപ്പനപ്പൂപ്പന്മാരുടെ പേരുണ്ടോ എന്ന് ആദ്യം നോക്കണം. ഡിജിറ്റൈസ് ചെയ്തിട്ടില്ലാത്തത് കൊണ്ട് മിക്കവാറും ഈ ലിസ്റ്റുകള് കിട്ടാന് സാധ്യതയില്ല. അഥവാ കിട്ടിയാലും അത്ര പഴയ പേപ്പറില് പേരുകള് വായിക്കുന്നത് എളുപ്പമാവില്ല.\n2 – 1951 മുമ്പ് ജനിച്ച നിങ്ങളുടെ അപ്പൂപ്പന്മാരുടെ ജനന സര്‍ട്ടിഫിക്കറ്റ്, അല്ലെങ്കില് ഹോസ്പിറ്റല് രേഖ. വയറ്റാട്ടി പറഞ്ഞത് രേഖയല്ല എന്ന് നേരത്തെ പറഞ്ഞിരുന്നല്ലോ.\n3 – അപ്പൂപ്പന്റെ അച്ഛന്റെ ഡ്രൈവിംഗ് ലൈസെന്‍സ് വീട്ടിലുണ്ടെങ്കില് അത്.\n4 – അപ്പൂപ്പന്റെ അച്ഛന് പഠിച്ച സ്‌കൂള് രജിസ്റ്ററിലെ പേജിന്റെ കോപ്പി, ഗസറ്റഡ് ഓഫീസര് അറ്റെസ്‌റ് ചെയ്തത്.\n5 – അപ്പൂപ്പന്മാരുടെ പാസ്സ്‌പോര്‍ട്ടോ മറ്റ് യാത്രരേഖകളോ.\n6 – ഭൂമിയുടെ കൈവശാവകാശ രേഖ, അത് പാരമ്പര്യമായി കൈമാറ്റം ചെയ്തു വന്നതിന്റെ കൈമാറ്റ രേഖ ഉള്‍പ്പടെ.\nഇതില് അവസാനം പറഞ്ഞതാണ് പ്രായോഗികമായി ഏറ്റവും എളുപ്പം. കേരളത്തില് വലിയ ഭൂകമ്പമോ, വെള്ളപ്പൊക്കമോ, കലാപങ്ങളോ ഉണ്ടാകാത്തതു മൂലം ജനങ്ങള് വല്ലാതെ പലായനം ചെയ്തിട്ടില്ല. അത് കൊണ്ട് നിങ്ങളുടെ അപ്പനപ്പൂപ്പന്മാര് ജീവിച്ച സ്ഥലത്തു തന്നെയാവും നിങ്ങള് മിക്കവാറും ഇപ്പോഴും ജീവിക്കുന്നത്.\nവീട്ടില് പഴയ അലമാരയില് കാണാന് സാധ്യതയുള്ള ആധാരം, അടിയാധാരം, അതിന്റെയും അടിയാധാരം തുടങ്ങിയവ പരിശോധിച്ചാല് നിങ്ങളുടെ അപ്പൂപ്പന്റെ അച്ഛനെയും അവരിലേക്കുള്ള നിങ്ങളുടെ ബന്ധത്തെയും തെളിയിക്കാന് കഴിഞ്ഞേക്കും. രജിസ്ട്രര് ഓഫീസിലെ ജീവനക്കാര്‍ക്കും നാട്ടിലെ മുതിര്‍ന്ന ആളുകള്‍ക്കുമൊക്കെ നിങ്ങളെ സഹായിക്കാനും കഴിഞ്ഞേക്കും.\nഇനി, കേരളത്തിലെ ഓരോ മതവിഭാഗത്തിനും പ്രത്യേകം പ്രത്യേകം ചില നിര്‍ദേശങ്ങള് തരാം. മതങ്ങളെ വേര്‍തിരിച്ചുള്ള നിയമമായതിനാലാണ് ഇങ്ങനെ ചെയ്യേണ്ടി വരുന്നത്, വേറൊന്നും വിചാരിക്കരുത്.\n1957 ലെ ഇ.എം.എസ് മന്ത്രിസഭ ഭൂപരിഷ്‌കരണ ബില് പാസാക്കിയത് ഒരു പക്ഷെ നിങ്ങള് കേട്ടിരിക്കും. അതിനു മുമ്പ് ജന്മി കുടിയാന്, അഥവാ ഫ്യുഡലിസം ആയിരുന്നു കേരളത്തില് നില നിന്നിരുന്നത്. എന്ന് പറഞ്ഞാല് ഉന്നത ജാതിക്കാരായ മൂന്നോ നാലോ ശതമാനത്തിനേ ഭൂമിയുടെ ഉടമസ്ഥാവകാശം ഉണ്ടാകൂ. ബാക്കിയുള്ളവരെ കുടിയാന് എന്ന് പറയും. അവര് താമസിക്കുന്ന സ്ഥലം ജന്മിയുടേതായിരിക്കും. പിന്നോക്ക ജാതിക്കാര് എന്ന് വിളിക്കപ്പെടുന്ന അയിത്ത ജാതിക്കാര് മുഴുവന് കുടിയാന്മാരായിരുന്നു.\nഇപ്പറഞ്ഞ ജന്മി അഥവാ മുന്നോക്ക വിഭാഗത്തില്‍പെട്ട ഹിന്ദുവാണെങ്കില് നിങ്ങള്‍ക്ക് മിക്കവാറും ഭൂരേഖ ഉണ്ടാകും. മരുമക്കത്തായം, സംബന്ധം തുടങ്ങിയ അസംബന്ധങ്ങളുണ്ടായിരുന്നെങ്കിലും മിക്കവാറും നിങ്ങളുടെ കാര്യം രക്ഷപ്പെട്ടു. പിന്നോക്ക, പട്ടിക ജാതി/വര്‍ഗ വിഭാഗത്തില് പെട്ടവരാണ് നിങ്ങളെങ്കില് നിങ്ങളുടെ അപ്പനപ്പൂപ്പന്മാര് മിക്കവാറും കുടിയന്മാരായിരുന്നിരിക്കും. 1957 ലായിരിക്കും ആദ്യമായി അവര്‍ക്ക് ഭൂരേഖ ലഭിച്ചിരുന്നിരിക്കുക. നിങ്ങള് പെട്ടു.\nനിരാശരാകാന് വരട്ടെ. ഒരു രേഖയുമില്ലാത്ത നിങ്ങള്‍ക്കുള്ളതാണ് പൗരത്വ ബില്. ആ ബില് പ്രകാരം ഹിന്ദു എന്ന നിലയില് നിങ്ങള്‍ക്ക് പൗരത്വത്തിന് അവകാശമുണ്ട്. നിങ്ങള് ചെയ്യേണ്ടത് ഇത്രയേയുള്ളു. പാകിസ്ഥാനിലെ ഭീകരമായ ന്യൂനപക്ഷ പീഡനം മൂലം അവിടുന്നോടി കേരളത്തില് എത്തിയവരാണ്, ദയവുണ്ടായി പൗരത്വം തരണം എന്നെഴുതിയ ഒരപേക്ഷ പത്തു രൂപയുടെ കോര്‍ട്-ഫീ സ്റ്റാമ്പ് ഒട്ടിച്ചു തഹസില്‍ദാര്‍ക്ക് കൊടുക്കണം.\nതഹസില്‍ദാര് വെരിഫിക്കേഷന് വിളിച്ചു ഒന്ന് രണ്ടു ചോദ്യങ്ങള് ചോദിക്കും. പാക്കിസ്ഥാനിലെ നിങ്ങളുടെ ഗ്രാമം ഏതായിരുന്നു, കുടുംബ പേര് എന്താണ് എന്നൊക്കെ. അതിനുള്ള ഉത്തരം പഠിച്ചിട്ടു വേണം പോകാന്.\nതഹസില്‍ദാര്‍ക്ക് തൃപ്തിയായാല് ഒരു നീല കാര്‍ഡ് തരും. അഭയാര്‍ത്ഥി എന്ന നിലയില് നിങ്ങള്‍ക്ക് ആറ് വര്‍ഷം ഇന്ത്യയില് താമസിക്കാനുള്ള കാര്‍ഡാണ്, ജോലിയും ചെയ്യാം. പക്ഷെ സ്ഥലം വാങ്ങുക, പാസ്‌പോര്‍ട്ട് എടുക്കുക ഒന്നും ചെയ്യാന് കഴിയില്ല. ആറ് വര്‍ഷം പ്രശ്‌നങ്ങളൊന്നും ഉണ്ടാക്കാതെ ജീവിച്ചാല് നിങ്ങള്‍ക്ക് ശരിക്കുള്ള പൗരത്വം ലഭിക്കും.\nകേരളം ഭൂമിശാത്രപരമായി മൂന്നായി തിരിച്ചിരിക്കുന്നു എന്ന് നിങ്ങള് പഠിച്ചിട്ടുണ്ടാവും – മലനാട്, ഇടനാട്, തീരപ്രദേശം. തീരപ്രദേശത്തു പൊതുവെ മീന്‍പിടുത്തക്കാരായിരുന്ന ലാറ്റിന് കത്തോലിക്കര്, നാടാര് ക്രിസ്ത്യന്‍സ് ഒക്കെയാണ് താമസിക്കുന്നത്.\nപണ്ടൊക്കെ കടലാക്രമണം ഇടക്കിടക്കുണ്ടാവാറുള്ളത് കൊണ്ട് താമസം പലപ്പോഴും മാറിയിട്ടുണ്ടാകും, അത് കൊണ്ട് അപ്പൂപ്പന്റെ അപ്പൂപ്പന് താമസിച്ച സ്ഥലം കണ്ടു പിടിക്കുക, അതിന്റെ രേഖ സംഘടിപ്പിക്കുക തുടങ്ങിയവ ദുഷ്‌കരമാണ്, എന്നാലും അസാധ്യമല്ല.\nനിങ്ങള് ഇടനാട്ടിലാണെങ്കില്, നിങ്ങളുടെ അപ്പൂപ്പന്‍മാര് പലപ്പോഴായി പറയുന്ന ഒരു ഡയലോഗ് നിങ്ങള് ശ്രദ്ധിച്ചിരിക്കും – തോമാശ്ലീഹാ നേരിട്ട് മാമ്മോദീസ മുക്കിയവര് ആണ്, നമ്പൂതിരി മാര്‍ഗം കൂടിയതാണ് എന്നൊക്കെ. അവര് ഭൂപ്രഭുക്കള് ആയിരുന്നിരിക്കും. നിങ്ങള്‍ക്ക് ഭൂരേഖ സംഘടിപ്പിക്കാന് എളുപ്പം കഴിയേണ്ടതാണ്.\nമലനാട്ടിലാണെങ്കില് നിങ്ങള് പെട്ടു. മണ്ണ് വിളയിച്ചു പൊന്നാക്കാന് മലകയറി വന്ന മാമനിതന് എന്ന് മുട്ടത്തു വര്‍ക്കി വിശേഷിപ്പിച്ച ആളായിരിക്കും നിങ്ങളുടെ അപ്പൂപ്പന്റെ അപ്പന്. പി.ടി ചാക്കോയുടെ മരണത്തിനു ശേഷം കെ.എം ജോര്‍ജ് കേരള കോണ്‍ഗ്രസ് ഉണ്ടാക്കുകയും മാണിയും ജേക്കബും ജോസഫും അത് പല പല കഷ്ണങ്ങളാക്കി രണ്ടു മുന്നണിയിലും സ്ഥാപിക്കുകയും, റവന്യു വകുപ്പ് അട്ടിപ്പേറാക്കി വച്ച് എല്ലാ കുടിയേറ്റക്കാര്‍ക്കും പട്ടയം കൊടുക്കുകയും ചെയ്യുന്നത് വരെ അവരുടെ ഭൂമിക്ക് ഒരു രേഖയും ഉണ്ടായിരുന്നില്ല. അത് കൊണ്ട് രേഖ തപ്പി നേരം കളയണ്ട, അടുത്ത വഴി നോക്കാം.\nപൗരത്വ ബില് പ്രകാരം ഹിന്ദുക്കളെ പോലെ തന്നെ ക്രിസ്ത്യാനികള്‍ക്കും അഭയാര്‍ത്ഥി കാര്‍ഡിന് അര്‍ഹതയുണ്ട്. നിങ്ങള്‍ക്കും പത്തു രൂപയുടെ കോര്‍ട്-ഫീ സ്റ്റാമ്പ് ഒട്ടിച്ച ഒരപേക്ഷ തഹസില്‍ദാര്‍ക്ക് കൊടുക്കാം.\nസത്യത്തില് ഏറ്റവും കൂടുതല് ക്രിസ്ത്യന് അഭയാര്‍ത്ഥികള് ഇന്ത്യയില് വന്നിട്ടുള്ളത് ശ്രീലങ്കയില് നിന്നാണ്. എല്.ടി.ടി.ഇ നേതാവ് വേലുപള്ളി പ്രഭാകരന്, രണ്ടാമന് ആന്റണ് ബാലശിങ്കം തുടങ്ങി മിക്കവാറും പുലികളൊക്കെ ക്രിസ്ത്യാനികളായിരുന്നു. അവരില് നല്ലൊരു ശതമാനം പേര് അഭയാര്‍ഥികളായി ഇന്ത്യയില് ഇപ്പോഴും ജീവിക്കുന്നുണ്ട്. ശരീര പ്രകൃതിയും ഭാഷയുമൊക്കെ നോക്കുമ്പോള് നിങ്ങള്‍ക്ക് ശ്രീലങ്കയില് നിന്ന് വന്നതാണെന്ന് പറയുന്നതാണെളുപ്പം.\nപക്ഷെ ശ്രീലങ്കന് അഭയാര്‍ത്ഥികളെ പൗരത്വ ബില്ലില്‍നിന്ന് ഒഴിച്ച് നിര്‍ത്തിയിട്ടുണ്ട്. അത് കൊണ്ട് പാക്കിസ്ഥാനില് നിന്ന് പീഡനം മൂലം ഓടി കേരളത്തില് വന്നതാണെന്ന് പറയുന്നതാണ് നിങ്ങള്‍ക്ക് സേഫ്, പക്ഷെ അതിനൊരു പ്രശ്‌നമുണ്ട് – നിങ്ങളുടെ പേര്.\nക്രിസ്ത്യാനികളുടെ പേര് ദ്രാവക രൂപത്തിലാണ്, ഏതു കുപ്പിയിയിലാണോ ദ്രാവകമുള്ളത് ആ കുപ്പിയുടെ ഷേപ്പ് ആയിരിക്കും ദ്രാവകത്തിന്. ആന്ധ്രയിലെ മുന് മുഖ്യമന്ത്രി രാജശേഖര റെഡ്ഢിയും ഇപ്പോഴത്തെ മുഖ്യമന്തി ജഗന്മോഹന് റെഡ്ഢിയും ക്രിസ്ത്യാനികളാണ്. ഇറാഖിലെ ഉപപ്രധാനമന്ത്രിയായിരുന്ന താരിഖ് അസ്സീസ് ക്രിസ്ത്യാനിയായിരുന്നു. പലസ്തീനിലെ ഹനന് അഷ്‌റവി, ജര്‍മനിയിലെ അഡോള്‍ഫ് ഹിറ്റ്‌ലര്, പുലി പ്രഭാകരന് തുടങ്ങി വടക്കു കിഴക്കു സംസ്ഥാനങ്ങളില് നിന്ന് നമ്മള് കേള്‍ക്കുന്ന മിക്കവാറും പേരുകള് ഒക്കെ ക്രിസ്ത്യന് ആണ്.\nഈയടുത്തു കുപ്രസിദ്ധമായ പാകിസ്താനിലെ മതനിന്ദ കേസിലെ ആസിയ നൗറീന് എന്ന ആസിയ ബീവി ക്രിസ്ത്യാനിയാണ്, അവരുടെ ഭര്‍ത്താവ് ആഷിഖ് മസീഹും.\nഉന്നതകുലജാതരായ കുറെ ഇംഗ്ലീഷ് പേരുകാരെ ഒഴിച്ച് നിര്‍ത്തിയാല്, പാകിസ്താനിലെ സാധാരണക്കാരായ മുഴുവന് ക്രിസ്ത്യാനികളുടെ പേരും ആയിഷ, ആസിയ, അസീസ്, പര്‍വേസ്, ഷുക്കൂര്, അസര്‍പ്പ് എന്നൊക്കെയാണ്. നിങ്ങളുടെ ജോണ്, ജോസഫ്, സ്റ്റാന്‍ലി തുടങ്ങിയ പേരുമായി പോയാല് തഹസില്‍ദാരുടെ വെരിഫിക്കേഷനില് പൊട്ടും.\nഅത് കൊണ്ട് നല്ല ഒരു പാകിസ്താനി ക്രിസ്ത്യന് പേര് കണ്ടുപിടിച്ചു പേര് മാറ്റി വേണം അപേക്ഷ കൊടുക്കാന്. നിങ്ങളെ മാമോദീസ മുക്കിയ പാകിസ്താനിലെ പള്ളിയെ പറ്റി ചിലപ്പോള് ചോദ്യം വന്നേക്കാം, ഗൂഗിള് നോക്കി പഠിച്ചു വയ്ക്കണം. തഹസില്‍ദാര്‍ക്ക് തൃപ്തിയായാല് നിങ്ങള്‍ക്കും അഭയാര്‍ത്ഥി കാര്‍ഡ് കിട്ടും. പിന്നീട് ഭയപ്പെടാതെ ഇന്ത്യയില് ജീവിക്കാം.\nപറയുന്നത് കൊണ്ടൊന്നും തോന്നരുത്, നിങ്ങള്‍ക്ക് ഒരു പണി തരാനാണ് ഈ അഭ്യാസം മുഴുവന്. എളുപ്പം രക്ഷപ്പെടാമെന്ന് കരുതരുത്, ഓരോ സ്റ്റെപ്പും സൂക്ഷിച്ചു നീങ്ങണം.\nജന്മി കുടിയാന് വ്യവസ്ഥയിലും മലയോര കുടിയേറ്റത്തിലും ചെറിയ പങ്കാളിത്തം മാത്രമുള്ള സമുദായം എന്ന നിലയില് ഭൂരേഖ കയ്യിലുണ്ടാകാനുള്ള സാധ്യത തുലോം കൂടുതലാണ് കേരളത്തിലെ മുസ്‌ലിങ്ങള്‍ക്ക്. പണ്ട് പണ്ടേ യാത്ര ചെയ്യുന്നവരെന്ന നിലക്ക് പാസ്സ്‌പോര്‍ട്ടോ മറ്റു രേഖകളോ ഉണ്ടാകാനുള്ള സാധ്യതയും കൂടുതലാണ്.\nഅതുകൊണ്ട് തന്നെ ഏറ്റവും കൂടുതല് പേര് പൗരത്വം തെളിയിക്കുന്നത് മുസ്‌ലിങ്ങളില് നിന്നായിരിക്കും, അസമില് അത് കണ്ടതാണ്. പക്ഷെ, മറ്റു രാജ്യങ്ങളിലേക്ക് ജോലി തേടി പോകാന് തുടങ്ങുന്നതിന് മുമ്പ് പരമ ദാരിദ്ര്യത്തില് ജീവിച്ച മുസ്‌ലിം കുടുംബങ്ങളില് ചെറിയൊരു ശതമാനത്തിനു ഭൂമിയോ രേഖയോ ഉണ്ടായിരുന്നിരിക്കാനും വഴിയില്ല.\nപണ്ട് സിലോണ്, ബര്‍മ, മലേഷ്യ, സിംഗപ്പൂര് തുടങ്ങിയ രാജ്യങ്ങളിലേക്ക് യാത്ര ചെയ്തവരാണ് നിങ്ങളുടെ അപ്പൂപ്പന്മാരെങ്കില് പാസ്സ്‌പോര്‍ട്ടോ മറ്റ് യാത്ര രേഖകളോ വീട്ടില് കാണും, ഇല്ലെങ്കില് പഴയ പാസ്‌പോര്‍ട്ട് രേഖക്ക് വേണ്ടി പാസ്‌പോര്ട്ട് ഓഫീസില് അപേക്ഷിച്ചാല് മതി.\nസിലോണിലും സിംഗപ്പൂരിലുമൊക്കെ പെണ്ണ് കെട്ടി പൗരത്വവും മാറ്റി പിന്നീട് വയസ്സ് കാലത്തു കള്ള പാസ്സ്‌പോര്‍ട്ടില് തിരിച്ചു വന്നവരും ഉണ്ടാകാം. അത് കൊണ്ട് പാസ്‌പോര്‍ട്ട് സമര്‍പ്പിക്കുന്നത് സൂക്ഷിച്ചു വേണം. വെളുക്കാന് തേച്ചത് പാണ്ടാകരുത്. ഗള്‍ഫ് യാത്രകള് തുടങ്ങിയത് അറുപതുകള്‍ക്ക് ശേഷമായതു കൊണ്ട് അവരുടെ പാസ്‌പോര്‍ട്ട് തിരയുന്നതില് കാര്യമില്ല.\nരേഖ ഒന്നും ശരിയാക്കാനായില്ലെങ്കില് ഏതായാലും ക്രിസ്ത്യാനികളെ പോലെയോ ഹിന്ദുക്കളെ പോലെയോ അഭയാര്‍ത്ഥി കാര്‍ഡിനപേക്ഷിക്കാനുള്ള അര്‍ഹത മുസ്‌ലിങ്ങള്‍ക്കില്ല. ഹിന്ദു, ക്രിസ്ത്യന്, സിഖ്, ബുദ്ധ, ജൈന, പാഴ്‌സി എന്ന് അമിത് ഷാ പറഞ്ഞതിന്റെ അര്‍ത്ഥം മുസ്‌ലിങ്ങള് ഒഴിച്ച് എല്ലാവരും എന്നാണെന്ന് നിങ്ങള്‍ക്ക് മനസ്സിലായിട്ടുണ്ടാകും.\nതല്‍കാലം കുറച്ചു ദിവസത്തേക്ക് ക്രിസ്ത്യാനിയായി വേഷം മാറി അഭയാര്‍ത്ഥി കാര്‍ഡിന് അപേക്ഷിക്കുന്നതാണ് എളുപ്പ വഴി. നേരത്തെ പറഞ്ഞത് പോലെ നിങ്ങളുടെ നിലവിലുള്ള പേര് പാകിസ്താനിലെ ക്രിസ്ത്യന് പേരാണ്, അത് കൊണ്ട് പേര് മാറ്റണ്ട. കൂടാതെ പാകിസ്താനിലെ ക്രിസ്ത്യാനികള് മിക്കവാറും ചേലാകര്‍മം ചെയ്യുന്നവരാണ്, അതും ഒരു സൗകര്യമാണ്.\nകൂടാതെ ക്രിസ്ത്യാനിയായി മാറാന് വലിയ ചടങ്ങൊന്നുമില്ല, മാമ്മോദീസ മുങ്ങുക എന്നൊരു ചടങ്ങ് മാത്രമേ ഉള്ളൂ. അത് സത്യത്തില് ഒരു മുങ്ങല് പോലുമല്ല. ഒരു കൊന്ത വാങ്ങി കഴുത്തില് ഇടണം, മുപ്പത് രൂപ കൊടുത്താല് ഏതു ഫാന്‍സി ഷോപ്പിലും കിട്ടും.\nതഹസില്‍ദാര് ചിലപ്പോള് പത്തു കല്പനകള് എന്തൊക്കെയാണെന്ന് ചോദിച്ചേക്കാം, അത് പഠിക്കണം. കുരിശു വരക്കാനും പഠിച്ചിരിക്കണം, ഇടത്തു നിന്ന് വലത്തോട്ടാണോ വലത്തു നിന്ന് ഇടത്തോട്ടാണോ കുരിശു വരക്കേണ്ടത് എന്ന ചെറിയ ഒരു കണ്‍ഫ്യൂഷന് മുസ്‌ലിങ്ങള്‍ക്കുണ്ടാകും, പ്രാക്റ്റീസ് ചെയ്യണം.\nപാകിസ്താനില് നിന്ന് പീഡനം ഭയന്ന് കേരളത്തിലേക്ക് വന്ന ക്രിസ്ത്യാനി എന്ന നിലയില് നിങ്ങള്‍ക്കും ലഭിക്കും ഒരു അഭയാര്‍ത്ഥി കാര്‍ഡ്. ആറു കൊല്ലത്തെ നല്ലനടപ്പിന് ശേഷം പൂര്‍ണ പൗരത്വവും ലഭിക്കും, അടുത്ത എന്.ആര്.സി വരുന്നത് വരെ നിങ്ങള് പൂര്‍ണ പൗരന്മാര് തന്നെയായിരിക്കും.\nമിശ്ര വിവാഹിതരുടെ മക്കള്, വിവാഹമേ കഴിക്കാത്തവരുടെ മക്കള്, കാട്ടില് നിന്ന് ഇത് വരെ പുറത്തിറങ്ങിയിട്ടില്ലാത്ത വനവാസികള്, അവരെ പേടിപ്പിച്ചു അരി വാങ്ങി ഓസിനു ജീവിക്കുന്ന നക്സലൈറ്റുകള്, ബിനാലെ സമയത്തു എവിടെ നിന്നെന്നറിയാതെ പൊട്ടി വീഴുന്ന ബുദ്ധിജീവികള്, ഊരും പേരും അറിയാതെ ഭിക്ഷാടനം നടത്തി ജീവിക്കുന്നവര്, അമ്മത്തൊട്ടിലില് ഉപേക്ഷിക്കപ്പെട്ടവര് തുടങ്ങിയവരെ പറ്റി നിയമത്തില് ഒന്നും പറയുന്നില്ല. അവരൊന്നും ആര്‍ഷഭാരതത്തില് ജീവിക്കണമെന്ന് ആര്‍ക്കും ഒരു നിര്‍ബന്ധവുമില്ല. അവര്‍ക്ക് പാകിസ്താനില് പോകാം.\nഎല്ലാവരും രേഖകള് ശരിയാക്കി തയ്യാറായിരിക്കുക. പെട്ടെന്നായിരിക്കും എന്.ആര്.സി പ്രഖ്യാപനം വരിക. നോട്ടു നിരോധന സമയത്തു കണ്ട ക്യൂ ഒന്നും ഒരു ക്യൂ അല്ല. ശരിക്കുള്ള ക്യൂ വരാന് പോകുന്നതെയുള്ളൂ. ക്യൂ പരിശീലിക്കാന് യോഗ ചെയ്യുന്നത് നല്ലതായിരിക്കും. ഒന്ന് കൊണ്ടും പേടിക്കാനില്ല. 99.3 ശതമാനം നോട്ട് തിരിച്ചു റിസര്‍വ് ബാങ്കിലെത്തിച്ച വേന്ദ്രന്മാരാണ് നമ്മളെന്നത് ഇടക്കൊന്നോര്‍മ്മിച്ചാല് നല്ല ആത്മവിശ്വാസം ലഭിക്കും. ആശംസകള്.


Karnataka IT minister quits over land scam\nബാംഗളൂര്: ഭൂമി തട്ടിപ്പിന്റെ കേസില് ആരോപണവിധേയനായ കര്‍ണാടക ഐടി മന്ത്രി കാട്ട സുബ്രഹ്മണ്യ നായിഡു രാജിവെച്ചു. നായിഡുവിനെതിരെ ലോകായുക്ത ഇന്നലെ എഫ്‌ഐആര് ഫയല് ചെയ്തിരുന്നു. ഈ സാഹചര്യത്തിലാണ് രാജി.\nനിഷ്പക്ഷ അന്വേഷണം ഉറപ്പുവരുത്താനാണ് സുബ്രഹ്മണ്യ നായിഡു രാജിവെക്കുന്നത്. നായിഡുവിന്റെ രാജിക്കത്ത് ഗവര്‍ണര്‍ക്ക് നല്‍കിയതായും കര്‍ണാടക മുഖ്യമന്ത്രി യദ്യൂരപ്പ വ്യക്തമാക്കി. സുബ്രഹ്മണ്യ നായിഡുവും മകന് കാട്ട ജഗദീഷ് നായിഡുവുമുള്‍പ്പെടെ ഒന്‍പത് പേര്‍ക്കെതിരെയാണ് എഫ്‌ഐആര് ഫയല് ചെയ്തിരിക്കുന്നത്.\nകര്‍ണാടക ഇന്‍ഡസ്ട്രിയല് ഏരിയ ഡെവലപ്‌മെന്റ് ബോര്‍ഡിന് വേണ്ടി ഭൂമി വാങ്ങിയതിലാണ് ക്രമക്കേട് നടന്നതായി ആരോപണമുയര്‍ന്നത്. തനിക്ക് അടുപ്പമുള്ള ഒരു സ്ഥാപനത്തിന് 2007 ല് വ്യവസായ മന്ത്രിയായിരിക്കുമ്പോള് പ്രത്യേക സാമ്പത്തിക മേഖല സ്ഥാപിക്കാന് വേണ്ടി 385 ഏക്കര് ഭൂമി നല്‍കിയതുള്‍പ്പെടെയുള്ള ആരോപണങ്ങളാണ് നായിഡുവിനെതിരേ ഉയര്‍ന്നിരിക്കുന്നത്.\nയദ്യൂരപ്പ സര്‍ക്കാര് അധികാരത്തില് വന്നശേഷം രാജിവയ്ക്കുന്ന നാലാമത്തെ മന്ത്രിയാണ് നായിഡു.